ނޭދެމޭ ވަކިވުމެއް-51 – Esfiya\n“މީ ކޯއްޗެއް..؟” އައިވިންގެ އަޑާއެކު ޖޫން އަށް ސިހުން ގެނުވިއެވެ. އެ އަޑުން އެއްވެސް އަސަރެއް ފާޅުނުވާއިރު މޫނުމަތިންވެސް އެއްވެސް އިޙްސާސެއް ފާޅެއް ނުވެއެވެ.\n“ތިއީ.. ބާތް ކޮންޓްރޯލް ޕިލްސް ..އެންނު” ޖޫން ގެ އަޑު ނިކުތީ ކެނޑި ކެނޑިގެންނެވެ. އޭނާ ފަޟީހަތްވަނީ ކަމުގައި ނިންމަމުން ދެލޯ މަރާލިއެވެ.\n“ދެން..؟ ޖޫން އެންނު އަހަރެން ކައިރީ ބުނީ ޤަވާއިދުން ބޭސް ކާ ވާހަކަ.. ޔޫ ޓޯލްޑް މީ ނޮޓް ޓު ޔޫސް އެނީތިންގް.. ޔޫ ޑިޑް.. ޔޫ ސެއިޑް ޔޫލް ޓޭކް ކެއަރ އޮފް އެވްރީތިންގް.. ދެން ވައި..؟” ފަހު އަކުރުތަކަށް ބާރުލަމުން އައިވިން ބުނެލި އިރު އޭނާގެ އަޑު ކޮންމެވެސް ވަރަކަށް ބާރުވިއެވެ. ނޭވާ ހިފަހައްޓާލައިގެން ހުރި ޖޫން އައިވިން އާއި ހަތަރު ކަޅި ހަމަކޮށްލިއެވެ. ރުޅިންފޯވެފައިވާ އައިވިންގެ ދެލޯ ފެންނާނެ ކަމަށް އުންމީދު ކުރެވުނަސް އެއާ ޚިލާފަށް ޖޫން އަށް ފެނުނީ އެދެލޮލުގައިވާ ވޭނާއި ޝަކުވާއެވެ. އަމިއްލަ ނަފްސު ދިފާޢު ކުރުމަށް ދައްކާނެ ވާހަކައެއް ނެތި ހިންދިރުވާލަމުން ޖޫން އަށް އިސްޖަހާލެވުނެވެ.\n“އައި ވޯންޓެޑް އަ ޗައިލްޑް..އެހެންވެ ބޭސް ކެއުން ހުއްޓާލީ..” އިސްޖަހައިގެން ހުރެ ޖޫން ވާހަކަ ދެއްކިއެވެ.\n“ތިވަރު ކަމެއް ޖޫން އަމިއްލަ އަށް ނިންމީ ކީއްވެ..؟ އަހަންނާ މަޝްވަރާ ކޮށްލުމެއްވެސް ނެތި.. ކުއްޖަކު ހޯދުމަކީ އެކަކު ބޭނުންވާހާއިރަކަށް ނިންމޭނެ ނިންމުމެއް ނޫނޭ.. އެއީ އެއަށްވުރެ ބޮޑު ކަމެކޭ.. ދަރިފުޅަށް ރަނގަޅު ތަރުބިއްޔަތެއް ދީ ރަނގަޅު ގޮތުގައި ބަލާ ބޮޑު ކުުރުމަކީ މައިންބަފައިންގެ ޒިންމާއެކޭ.. ޖޫން އެހުރިހާ ޒިންމާއެއް އުފުލަން ތައްޔާރުތަ..؟” އައިވިންގެ ސުވާލުތަކާއެކު ޖޫން ހާސްވާގޮތްވިއެވެ. އޭނާއަކީ ކުޑަ ކުއްޖަކު ގެންގުޅޭނެގޮތްވެސް އިނގޭ މީހެއް ނޫނެވެ. އެއިން އެއްވެސް ކަމަކާ ވިސްނާވެސް ނުލެވެއެވެ. އެހުރިހާ ކަމަކަށް ކަނު ލޮލެއް ދެމުން ޖޫން މަސައްކަތް ކުރީ އައިވިންގެ ހިތް ކާމިޔާބު ކުރެވޭތޯއެވެ.\n“އަހަރެން… އައިވިން.. ބޭނުން ނުވެދާނެތީ ބުނަން ނުކެރުނީ… އައިވިންވެސް ދުވަހަކުވެސް މަސައްކަތް ކުރިންތަ އަހަރެން ބޭނުންވާގޮތް އުޅޮން ފިލުވާ އަހަރެންގެ އިޙްސާސްތައް ދެނެގަންނަން.. ދެމީހުންނެކޭ ދުރުހިލޭ ބަޔެކޭ ތަފާތެއް ނެތް.. އަމިއްލަ އަށް އިސްވެ އަހަރެންގެ ގައިގަ އައިވިން އިނގިލި ކުރި ޖައްސާލަންވެސް ފަސްޖެހޭ.. އަހަރެން މީ ނަޖިހެއްތަ..؟ މިއީ އައިވިންގެ ވެސް ކުށް .. ކައިވެނީގެ ފުރަތަމަ ކޮޅުން ފެށިގެންވެސް އައިވިންގެ ފަރާތުން އަހަންނަށް ލިބެން ޖެހޭ ސަމާލުކަން ލިބުން ނަމަ މިހުރިހާ ކަމެއް ނުވާނެ.. އަހަންނަށް އަދިވެސް ޔަޤީން.. އައިވިން އަދިވެސް ބޭނުންވަނީ ޒޯޔާ.. އަހަރެންމީ އެއްވެސް މީހެއް ނޫން..” އެންމެ ފަހު ވަޤުތު ޖޫން އަކަށްވެސް މަޑަކުން ނުހުރެވުނެވެ. ހިތަށް އައި ހުރިހާ އެއްޗެއް ބޭރުކޮށްލެވުނު އިރު ޒޯޔާއާ މެދު ހިތުގައި އޮތް ޙަސަދަވެެރިކަންވެސް ހާމަކުރެވިއްޖެއެވެ. ކިޔުނު އެއްޗެހި ރެޔަކާލުމާއެކު ޖޫން އަށް ލަސްލަހުން އައިވިންގެ ލޮލަށް ބަލައިލެވުނެވެ.\nޖޫން ހާމަކުރި ވާހަކަތަކާއެކު އައިވިން އަށް ހުރެވުނީ ޝޮކެއްގައެވެ. ހޭވެރިކަން ލިބުނު ވަޤުތު އޭނާގެ މޫނުމައްޗަށް މާޔޫސްކަން ވެރިވެގެން ދިޔައެވެ. ޒޯޔާގެ ނަން ގަނެވުމާއެކު އެހިތަށް ލިބުނު ވޭން ދެގުނަ ވެގެން ދިޔައެވެ. އެހެނަސް ޖޫން ކުރިމަތީގައި އޭނާގެ އިޙްސާސްތަކަށް ތަންދޭކަށް އައިވިން ބޭނުމެއް ނުވިއެވެ. ދެލޯ މަރާބާރު ކޮށްލުމަށްފަހު ހުޅުވާލި އިރު އެދެލޮލުން ފެންނަމުންދިޔައީ ހުސްކަމެވެ. އައިވިން ޖޫންގެ ވާހަކަތަކަށް ރައްދު ދިނުމެއްނެތި ހިނގައިގަތީ ސިޑިއާ ދިމާއަށެވެ. ސިޑިން އަރައިގެން އައިސް ސްޓަޑީ ރޫމްގެ ދޮރު ހުޅުވާލަމުން އައިވިން އެތެރެއަށް ވަނެވެ. ދޮރު ލެއްޕުމާއެކު ހަށިގަނޑުގައި ވަރުނެތްމީހެއް ފަދައިން ދޮރުބުޑުގައި އައިވިން އިށީނެވެ. ކަނާއަތު ފައި ކުރު ކޮށްލުމަށްފަހު ކަނާއަތް ތިލަ ކަކުުލުގައި އަޅުވާލިއިރު ވާއަތު ފައި އޮތީ މުށިގަނޑު މަތީ ދަމާލެވިފައެވެ. އިސްޖަހާލައިގެން އިން އިރު އިސްތަށިތައް ނިތްކުރި މައްޗަށް ތަރުތީބެއްނެތްހެން ވެރިފައި އޮތެވެ.\nދޮރުގައި މަޑުމަޑުން ފުއްކިބައިން ޖަހާލި އައިވިން އޭނާގެ އަމިއްލަ ނަފްސު ކުށްވެރި ކުރަމުން ދިޔައެވެ. ޖޫން ދެއްކި ވާހަކަތަކުގައި އެކުލެވިފައިވާ ބަރުދަން އޭނާއަށް އިޙްސާސްކުރެވެމުން ދާފަދައެވެ. ފިރިއެއްގެ ޒިންމާ ރަނގަޅު ގޮތުގައި އަދާ ނުކުރެވޭކަމުގެ ކުށްވެރި އިޙްސާސް އައިވިންއަށް ކުރެވެން ފެށުނެވެ. ޒޯޔާވެސް އޭނާ ދޫކޮށްލާފައިދިޔައީ އެހެންވެ ކަމުގައި ހިތްބުނަން ފެށިއެވެ. އަނެއްކޮޅުން ލިބެން އުޅޭ ދަރިފުޅާ މެދު ވެސް އައިވިން ކަންބޮޑުވެއެވެ. އަމިއްލަ ދަރިއެއް ލިބެން އުޅޭ ބައްޕައަކަށް އިޙްސާސްކުރެވޭ އުފާވެރިކަން އައިވިން އަކަށް ތަޖުރިބާއެއް ނުކުރެވުނެވެ. އެއާ ޚިލާފަށް އެހިތަށް ލިބިފައިވަނީ އިތުރު ވޭނާ ތަކުލީފެކެވެ.\nމާބަނޑު ދުވަސްވަރުގެ ފުރަތަމަ ތިންމަސް ޖޫން އަށް ވެގެން ދިޔައީ ބޮޑު ވޭނަކަށެވެ. ހޮޑުލެވުމާއި ބޯ އެނބުރުމުގެ ސަބަބުން ހޮސްޕިޓަލުގައި އެޑްމިޓް ކުރަން ޖެހުނު ފަހަރުތައް ގިނައެވެ. އައިވިންވެސް ގިނަ ވަޤުތު ޖޫން އާއެކު ހޭދަކޮށް ޖޫން ބޭނުންވާ ހުރިހާކަމެއް ކޮށްދެވޭތޯ މަސައްކަތް ކުރަމުންދިޔައެވެ. ކޮންމެ ގޮތަކަށް ކަންތައް ވެގެން ގޮސްފައިވީނަމަވެސް ޖޫންގެ ބަނޑުގައި އަށަގަންނަމުން އެދަނީ އޭނާގެ ވެސް ލެއެވެ. ވީ އެއްވެސް ކަމަކާ ހިތްހަމަ ނުޖެހި އެދަރިފުޅަށް ބައްޕައެއްގެ ފަރާތުން ލިބެން ޖެހޭ އަޅާލުން އުނިވެގެންދާކަށް އައިވިން ބޭނުމެއްނޫނެވެ. ފަޒްލާވެސް އަބަދުމެ ޖޫން އަށް އެހީވުމުގަޔާއި އޭނާ ފޫހިފިލުވައި ދިނުމުގައި ހޭދަކުރަމުންދިޔައެވެ. ލިބެން އުޅޭ މާމަދަރިފުޅަށްޓަކައި ކެތްމަދުވެފައިވާކަން މަންމަގެ ޢަމަލުތަކުން އައިވިން އަށް ދޭހަވެއެވެ. އެހުރިހާ މަންޒަރަކުން އެހިތަށް އުފާވެެރިކަން ލިބުނު ނަމަވެސް ހިތުގެ ކަނަކުން ޝަކުވާއުފެދުނެވެ. މަންމަ ޒޯޔާއާމެދުވެސް ޖޫން އާމެދު ކަންތައް ކޮށްދޭ ބީދައިން އަމަލުތައް ބެހެއްޓިނަމައެވެ. ޒައިކް އަކީވެސް މާމަ ދަރިއެއްގެ ގޮތުގައި ބަލައިގަނެ ލޯބިދިން ނަމައެވެ. އެހެންކަންތައްވި ނަމަ މިއަދު އޭނާގެ ކައިރީ ޒޯޔާ ހުރީސް ބާވައެވެ؟ އެފަދަ އެތަކެއް ޚިޔާލާއެކު އައިވިންގެ ހިތަށް ތަދުވަމުން ދިޔައެވެ.\nޒައިކް ނިންދެވުމަށްފަހު ޒޯޔާ އެނދުން ތެދުވެލަމުން ހަމަޖެހިލިއެވެ. ދުވާލުގެ ވަޤުތުގައި ބުރަކޮށް އުޅުމުގެ ސަބަބުން ހަށިގަނޑު ވަރުބަލިވެފައިވީނަމަވެސް އެދެލޮލުގައި ނިދީގެ އަސަރެއް ނުވެއެވެ. ނިދަން އޮށޯތަސް އަވަހަށް ނުނިދޭނެކަން އެނގިހުރެ ޒޯޔާ މިސްރާބު ޖެހީ ސިޓިންގް ރޫމަށެވެ.\nއަނދިރިކަން ވެރިވެފައިވާ ސިޓިންގް ރޫމުގައިވަނީ މަރުފަދަ ހަމަހިމޭންކަމެވެ. ގަނޑިން ބާރަ ޖަހާ ބޮޑުވެފައި ވުމުން އެގަޑީގައި ޝަބާމެންވެސް ވާނީ ނިދަންވަދެކަން ޒޯޔާއަށް ވިސްނުނެވެ. ބޮކިތައް ދިއްލުމުގެ ބަދަލުގައި ޒޯޔާ ސޯފާގައި އިށީނދެ ރިމޯޓު އަތަށް ނަގާ ޓީވީ ހުޅުވާލިއެވެ. ދެފައިކުރުކޮށްލަމުން ސޯފާގައި ޒޯޔާ ލައްވެލިއެވެ. އެހެނަސް ޓީވީއިން ފެނިގެންދިޔަ މަންޒަރުން ޒޯޔާއަށް ދެލޯ ބޮޑުކޮށްފައި ހަށިގަނޑު ސީދާކޮށްލެވުނެވެ.\nދުވަހަކީ މިނިވަން ދުވަސްކަމުން ރާއްޖޭގެ ޗެނަލްއަކުން ދައްކަމުން ދިޔައީ ސަރުކާރުން ބޭއްވި މިނިވަންދުވަހުގެ ޚާއްސަ ޖަލްސާއެވެ. ކަންދިމާކުރި ގޮތުން ޒޯޔާއަށް ޓީވީ ހުޅުވާލެވުނީ ޖަލްސާ ނިމިގެން ދިޔަވަޤުތުއެވެ. ޒޯޔާގެ ލޯ އަޅައިގަތީ ޖަލްސާ ނިންމާލުމަށްފަހު ބައިވެރިވި އެންމެހާ އިއްޒަތްތެރިން ސަލާމްޤަލާމް ކޮށް އެބައެއްގެ ކާރާ ދިމާއަށް މިސްރާބުޖެހި ވަޤުތު ފެނުނު މޫނަކުންނެވެ. ގަދަ ރަތްލޭ ކުލައިގެ ގަމީހާއި ކަޅު ޓައީ އާއި ކޯޓު ފަޓުލޫނުގައި ހުއްޓިލައިގެން އެހުރީ އައިވިން ނޫން އިތުރު މީހެއް ނޫނެވެ. ކެމެރާގެ ފްލޭޝްތަކުގެ އަލި އެޅެމުންދިޔަ އެމޫނުގައި ވީ ލުއި ލުއި ހިނިތުންވުން ފެނި އަންހެންކުދިންގެ ހިތްތައް ވިރިގެންފައިބާނެކަން ޔަޤީނެވެ. މުޅި މާޙައުލުންވެސް އެރީތިކަން ފާޅުވަމުންދާފައެވެ.\nޒޯޔާގެ ހިތަށް އެނގުންވެލި ވަޤުތު އެދެލޮލުގައި ބޭޤަރާރުކަން އެކުލެވިފައިވިއެވެ. އެހެނަސް ދެން ފެނުނު މަންޒަރުން ޒޯޔާގެ ހިތް ގެނބިގެންދިޔައެވެ.\nއައިވިން ދިއްކޮށްލި އަތުގައި އެހިފީ ޖޫން ނޫން ދެވަނަ މީހެއް ނޫނެވެ. ރަތްކުލައިގެ ވިދުމެއްހުރި އަގުބޮޑު ހެދުން ޖޫންގެ ނިކުމެފައިވާ ކުޑަ ކުޑަ ބަނޑާއެކު ހަށިގަނޑާ ނުހަނު ގުޅެއެވެ. ބަލާލާމީހަކަށް އެ ދެމީހުންނަކީ ދުނިޔެއިން އެންމެ ގުޅޭ އެންމެ ރީތި ޖޯޑުގެ ގޮތުގައި ފެންނާނެކަން ޔަޤީނެވެ. އެމަންޒަރު ފެނުނު ޒޯޔާގެ ހިތަށްވެސް ވެރިވީ އެފަދަ އިޙްސާސްތަކެކެވެ. އެއާއެކު އޭނާގެ މަޖުބޫރީ ހާލަތު ލޯ ކުރިމަތީގައި ސިފަވެގެން ދިޔައެވެ.\nހެނދުނުގެ ވަޤުތެވެ. ނިދިފައި އޮތް ޒޯޔާއަށް ހޭލެވުނީ ފޯނުގެ ރިންގުގެ އަޑާއެކުއެވެ. މަޑުމަޑުން އެސްފިޔަތައް ހަރަކާތް ކޮށްލަމުން ޒޯޔާ ދެ ލޯ ހުޅުވާލިއެވެ. އެނދުގެ ހުސްކޮށް އޮތްފަޅި ލޮލުގައި އަޅައިގަތުމާއެކު ޒޯޔާ ތެދުވެ ގަޑި ބަލައިލިއެވެ. ހެނދުނު ހަތެއް ޖެހީއެވެ. ރިންގް ވަމުންދިޔަ ފޯނުގެ މަތިން ޒޯޔާ ހަނދާން ވީވެސް ދެނެވެ. ފޯނު ނަގާ ކަންފަތުގައި ޖައްސާލުމާއެކު އިވިގެން ދިޔައީ ފަޒްލާގެ އަޑެވެ.\n“ޒޯޔާ.. އަހަރެން ބޭނުން ޒޯޔާއާ ބައްދަލު ކޮށްލަން.. މިގަޑީގަ ވާނެތަ..؟” އެއްވެސް އަސަރެއްނެތް އަޑަކުން ފަޒްލާ ބުނެލިއެވެ. އެހެނަސް ފަޒްލާގެ އެދުމާއެކު ވަޤުތުން ޒޯޔާ ހާސްވާގޮތްވިއެވެ.\nޒޯޔާގެ ޚަބަރެއް ނުވުމުން ފަޒްލާ ދެވަނަ ފަހަރަށް ޒޯޔާގެ ނަމުން ގޮވާލީ ތަންކޮޅެއް ބާރަށެވެ.\n”އެ..އެންމެ ރަނގަޅު..” ފަޒްލާ އިތުރަށް ރުޅި އައުމުގެ ކުރިން އަވަަހަށް ޒޯޔާ ބުނެލިއެވެ.\n”ރަނގަޅު.. އާދޭ އަހަރެން އެޕާޓްމެންޓަށް.. އެއްވެސް މީހެއްކައިރި ނުބުނެ އަންނާނީ. އައިވިން ކައިރީވެސް..” ޒޯޔާގެ ނިތަށް ރޫތައް ޖަމާވެގެން ދިޔައެވެ. އެއްވެސް މީހަކަށް އެނގުމެއްނެތި ފަޒްލާ އޭނާއާ ބައްދަލު ކުރަން ބޭނުންވަނީ ކީއްވެބާއެވެ؟ އެކޮޅުން ފޯނު ކަނޑާލުމާއެކު ޒޯޔާއަށް ފޯނަށް ނަޒަރު ހިންގާލެވުނެވެ. އައިވިންގެ ފަރާތުން އައިސްފައި އިން މެސެޖު ފެނުނީ ދެނެވެ. ކުޑަ ކަމެއް ޖެހިގެން ބޭރަށް ދާން ޖެހުނީކަމުގައި ބުނެ ރަނގަޅަށް ކައިގެން ހުރުމަށް މެސެޖުގައި އެދިފައި ވިއެވެ. ޒޯޔާއަށް އިރުކޮޅަކު މެސެޖަށް ބަލަހައްޓައިގެން އިނދެވުނެވެ. އައިވިން ކައިރީ ނުބުނެ ފަޒްލާގެ ކައިރިއަށް ދިޔުން އެއީ އެންމެ ރަނގަޅު ނިންމުން ކަމުގައިވެދާނެ ބާވައެވެ؟ އެހެނަސް ފަޒްލާގެ ނިންމުމާ ދެކޮޅު ހަދާނެ ހިތްވަރެއްވެސް އޭނާގެ ކިބަޔަކު ނެތެވެ. މައިދައިތަގެ ރުހުން ހޯދުމަށް ޒޯޔާގެ ހިތްވަނީ ފެންބޮވައިގެންފައެވެ. އައިވިން އާއި ފަޒްލާގެ ދެމެދުގައި އެޅިފައިވާ ބޯފާރުގެ އަސްލަކީ އޭނާކަމުގައި ހިތަށް އަރާ ކޮންމެ ފަހަރަކު ކުށްވެރި އިޙްސާސްތަކުން އެހިތް ފުރާލައެވެ. އެހެންކަމުން ދެމައިންގެ ގުޅުން އަނބުރާ އިއާދަ ކުރުމަށްޓަކައި ކޮންމެ ކަމެއް ކުރަން ވެސް ޒޯޔާ އެހުރީ ތައްޔާރަށެވެެ. އެޚިޔާލާއެކު އަވަސް އަވަހަށް އެނދުން ތެދުވަމުން ޒޯޔާ ފާޚާނާއަށް ވަނީ ފަޒްލާގެ ކައިރިއަށް ދިޔުމަށްޓަކައި ތައްޔާރު ވުމަށެވެ.\nAlhey zoyaa nudhaathi🌹🌹🌹🌹e fazlaaeulhenee zoyaaa ah knmvs landeh dheyn 🌹🌹🌹zoa alhe aivin kairee buneba🌹🌹🌹🌹alhe aivin ah june ge baby ge father akee ehn meeheh kn avahah engeyne nama dhw🌹🌹🌹 waiting for aivin nd zoya’s reunion 🌹🌹🌹🌹🌹 remember this my dear friend 🌹🌹🌹 hopefully ill alway surport ur stor\nAlhey zoyaa nudhaathi🌹🌹🌹🌹e fazlaaeulhenee zoyaaa ah knmvs landeh dheyn 🌹🌹🌹zoa alhe aivin kairee buneba🌹🌹🌹🌹alhe aivin ah june ge baby ge father akee ehn meeheh kn avahah engeyne nama dhw🌹🌹🌹 waiting for aivin nd zoya’s reunion 🌹🌹🌹🌹🌹 remember this my dear friend 🌹🌹🌹 hopefully ill alway surport ur stories 🌹🌹 never lose hope 🌹🌹🌹 learn from ur mistakes🌹🌹🌹my best wishes are with you 🌹🌹🌹 stay safe 🌹🌹 and tc\nHello sis ❤❤❤❤\nVrh sali Mi part vxx vrh sali ❤❤❤\nAleyyyy vrh dera vey aivin sad vefaa hunaathy 😭😭❤❤❤❤\nOmg Zoya dhakaalaafi dhw Mi part gaaa long time Ah fahu dhw. ❤❤❤❤Vrh miss vi Zoya aa zaik mathin. ❤❤❤❤😭😭😭😭Aleyyy Sis aivin and Zoya guluvaachey. ❤❤❤❤❤❤❤Vrh foohi vey Mi fazla aa joon deke. 😠😠😠😠😠\nHeyo koh veee Aaa fazla Zoya Ah force kuree aivin aa duruvaan vrh foohi 😠😠😠😠😠😠😠😠😠\nBtw dhw in part ah waiting ingey Sis ❤❤❤\nStay safe and take care sis❤❤❤☺☺\nHey wonder do u wanna dm mee🌹🌹🌹🌹if so i could send u my mail 🌹🌹🌹\nMi baives v reethi .. maasha allah … and alhe ekm v dheravey eba aivin ehaa sad vefa hunnaathee and anehkolhun zoya vx hunnanee ehaa dhera vefa … ekm fazla dhn mihaaru keebaa kuraneulhenee alhe adhivx kurevunu varu kudavegen … but i just hope fazla, zoya ah divorce paper eh nudhene kamah … avaha aivin and zoya reunion vaan varah beynunnnn … adhi zaik mathin vx v miss vey eba … zaik and aivin ge scene evves fennaane kamah unmeedhu kurevey … btw cutiously waiting for the next part 💕💕💕💕\nފަތްގަނޑު ފުރޭތަ 20\nހިތާމަ ބިރުވެރި އެހެނިހެން January 21, 2021\nރިޔާޝާ (8ވަނަ ބައި)\nހަޤީޤީ ހިތާމަ ލޯބި October 23, 2016


ކ. ގުރައިދޫގައި ހުންނަ ޙާއްސަ އެހީއަށް ބޭނުންވާ މީހުންގެ މަރުކަޒުގައި ތިބޭ މީހުން އަދި މުވައްޒަފުންގެ ތެރެއިން ބަޔަކު ކޮވިޑަށް ޕޮޒިޓިވް ވުމާއި ގުޅޭ – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nކ. ގުރައިދޫގައި ހުންނަ ޙާއްސަ އެހީއަށް ބޭނުންވާ މީހުންގެ މަރުކަޒުގައި ތިބޭ މީހުން އަދި މުވައްޒަފުންގެ ތެރެއިން ބަޔަކު ކޮވިޑަށް ޕޮޒިޓިވް ވުމާއި ގުޅޭ\nކ. ގުރައިދޫގައި ހުންނަ ޙާއްސަ އެހީއަށް ބޭނުންވާ މީހުންގެ މަރުކަޒުގެ މުވައްޒަފުންނާއި ބަލިމީހުންގެ ތެރެއިން ބަޔަކު ކޮވިޑަށް ޕޮޒިޓިވްވުމާއި ގުޅިގެން، އެމަރުކަޒު ލޮކްޑައުންކުރަން ނިންމައި، 23 އޮކްޓޯބަރ 2021 ހޮނިހިރުދުވަހުގެ އިރުއޮއްސި6ން ފެށިގެން، މަރުކަޒަށް މީހުން ވަދެ ނިކުމެއުޅުން ވަނީ ކޮންޓްރޯލް ކޮށްފައެވެ.\nމީގެ އިތުރުން މަރުކަޒުގައި ތިބި ޕޮޒިޓިވް ވެފައިވާ ފަރާތްތަކާއި އަދި މަރުކަޒުގައި ތިބޭ އެހެން މީހުންނާއި މުވައްޒަފުންގެ ސަލާމަތާއި ރައްކާތެރިކަން ކަށަވަރު ކުރުމަށް، މަރުކަޒުގެ ސިއްހީ ޚިދުމަތްތެރިންގެ ޓީމުން ގެންދަނީ ގުރައިދޫ ސިއްހީ މަރުކަޒުގެ އިރުޝާދާއި ލަފާގެ މަތީން ފިޔަވަޅުތައް އަޅާ، އެޗް.ޕީ.އޭ ގެ ގަވާއިދާއި އެއްގޮތް ވާގޮތުގެ މަތީން ކުރަންޖެހޭ ކަންކަން ކުރަމުންނެވެ.\nމަރުކަޒުގައި ތިބޭ ހުރިހާ މީހުންނާއި މުވައްޒަފުންވަނީ ކޮވިޑަށް ޓެސްޓް ކުރެވިފައެވެ. އަދި ގަވާއިދުން ސިއްހީ ހާލަތު މޮނިޓަރކޮށް އިތުރު ފަރުވާ ލިބެންޖެހޭނެ އެންމެންނަށް ވެސް ދަނީ ފަރުވާ ދެވެމުންނެވެ. ޕޮޒިޓިވް ވެފައިވާ ބަލިމީހުން ވަނީ ކޮވިޑް ފެސިލިޓީއަށް ބަދަލުކޮށްފައެވެ. އަދި އެނޫން ފަރާތްތައް ވަނީ މަރުކަޒުގައި އައިސޮލޭޓް ކުރެވިފައެވެ.\nގުރައިދޫ މަރުކަޒުގެ ކޮވިޑްގެ ހާލަތު އާންމު ހާލަކަތަކަށް އަބުރާ ގެނައުމަށް ކުރަމުން ގެންދާ މަސައްކަތް ކުރިއަށްދާގޮތާ ބެހޭގޮތުން، މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް އާއިޝަތު މުހައްމަދު ދީދީ ވަނީ އިއްޔެ ހެނދުނު މަރުކަޒުގެ އިސްވެރިންނާއި އަދި ގުރައިދޫ ކައުންސިލްގެ ރައީސް އާއި، ހެލްތް ސެންޓަރުގެ އިސްވެރިޔާއާއި ބައްދަލުކުރައްވާ މަޝްވަރާ ކުރައްވާފައެވެ.\nއަދި މިވަގުތު އޮތް ހާލަތު އިތުރަށް ގޯސްވިޔަ ނުދިނުމުގެ ގޮތުން އަޅަންޖެހޭ ފިޔަވަޅުތަކާއި ގުޅިގެން ސިއްހީ މަރުކަޒާއި ހާއްސަ އެހީއަށް ބޭނުންވާ މީހުންގެ މަރުކަޒަށް ބޭނުންވާ މެޑިކަލް އިކްއިޕްމަންޓާއި ކޮންޒިއުމަބްލްސް އަދި އެނޫންވެސް ވަސީލަތްތައް ގުރައިދޫއަށް ޖަމާކުރުމުގެ މަސައްކަތް އިންތިޒާމު ކުރެވެމުންދާ ގޮތުގެ މައުލޫމާތު ހޯއްދަވާ، އިތުރަށް ބޭނުންވާ ކަންކަން ހަމަޖެއްސުމުގެ ކަންކަން ކުރިއަށް ގެންދާނެކަމަށް މިނިސްޓަރ ވިދާޅުވިއެވެ. މީގެ އިތުރުން، ކާބޯތަކެއްޗަށް ދަތިނުވާނޭ ގޮތަށް މިހާރު ވާނީ މަރުކަޒުގައި ކާބޯތަކެތި ރައްކާކުރެވިފައެވެ.\nމަރުކަޒުގެ މުވައްޒަފުން ލޮކްޑައުންގެ މުއްދަތުގައި މަރުކަޒުގެ ތެރޭގައި ތިބުމަށް ބޭނުންވާ ހުރިހާ އެއްޗެއް މިހާރު ވަނީ މަރުކަޒަށް ގެންގޮސްފައެވެ. އަދި ރައްކާތެރިކަމަށް ކުރިއަށް އޮތްތަނަށް ބޭނުންވާނޭ ޕީޕީއީ ކިޓާއި އެނޫންވެސް ސާމާނު ވަނީ ގެންގޮސް ނިމިފައެވެ. އިތުރަށް ބޭނުންވާ މެޑިކަލް ސަޕްލައިސް އާއި ކޮންޒިއުމަބަލްސް މިއަދު މަރުކަޒަށް ގެންދެވޭނެއެވެ.\nކޮވިޑަށް ޕޮޒިޓިވްވާ މީހުންގެ އަދަދު އިތުރުވުމާއި ގުޅިގެން ރަށުގެ ސިއްހީ މަރުކަޒާއި ހާއްސައެހީއަށްބޭނުންވާ މީހުން ތިބޭ މަރުކަޒަށް ބޭނުންވާ އިތުރު ސިއްހީ ޚިދުމަތްތެރިން ގުރައިދުއަށް ދިއުމުގެ އިންތިޒާމު މިހާރު ގެންދަނީ ހަމަޖައްސަމުންނެވެ.\nމަރުކަޒުގައި ތިބި ބަލި މީހުންނަށް ދޭން ޖެހޭ ސޯސަލް ސަޕޯޓުދިނުމަށް މިކަމުގެ ތަމްރީނު ލިބިފައިވާ ދެ ސޯޝަލްވާކަރުން ލޮކްޑައުންގެ މުއްދަތުގައި މަރުކަޒުގައި ހަރަކާތްތެރިވާނެ އެވެ.\nމީގެ އިތުރުން ދިވެހި ރެޑް ކްރެސެންޓް ގެ ފަރާތުން ލޮކްޑައުންގައި ތިބި ފަރާތްތަކާއި މިހާލަތުން އަސަރު ކޮށްފައިވާ ރަށުގެ އެކި ފަރާތްތަކަށް އޮންލައިން ސައިކޮލޮޖިކަލް ފަސްޓް އެއިޑް ސެޝަންތައް ނަގައިދޭނެއެވެ. އަދި ކޮވިޑް ފެސިލިޓީގައި ތިބި ބަލިމީހުންނަށް، ކޮންމެ ދުވަހަކު އެއް ފަހަރު މިނިސްޓްރީގެ ޓީމެއްވެސް ޒިޔާރަތްކުރުމަށް ވަނީ ހަމަޖެހިފައެވެ. ބަލިމީހުންނާއި ބެހޭ ތަފާސް ހިސާބުތައް ދެއްވާނީ އެޗް.ޕީ.އޭ އިންނާއި ގުރައިދޫގެ ސިއްހީ މަރުކަޒުންނެވެ.\n18 ރަބީޢުލްއައްވަލް 1443\n24 އޮކްޓޫބަރު 2021\nނުކުޅެދުންތެރިކަން ހުންނަ ފަރާތްތަކަށް ޚާއްސަކޮށްގެން ބާއްވާ “ރިވެލި ތަރި” 2021 އަށް ކުރިމަތިލުމުގެ ފުރުސަތު ހުޅުވާލައިފި →\n← ސްޓެލްކޯގެ އިޖުތިމާޢީ ޒިންމާގެ ދަށުން ކ. ގުރައިދޫގައި ހުންނަ ޚާއްސަ އެހީއަށް ބޭނުންވާ މީހުންގެ މަރުކަޒުގެ5ވަނަ ބްލޮކް މަރާމާތުކޮށް ނިންމާ ޖެންޑަރ މިނިސްޓްރީއާ ހަވާލުކޮށްފި


SunOnline: Hayaatheh badhalukolli Khachapuri\nހަޔާތެއް ބަދަލުކޮށްލި ކަޗަޕޫރީ\nމާހިލް މުހައްމަދު 25 Jun 2020, 12:52\nކަޗަޕޫރީ ކާނީ ކައިރިފަށުން ޕާންކޮޅެއް ނައްޓާލުމަށްފަހު މެދުގައިވާ ޗީޒްއާއި ބިހުގައި ޖައްސައިގެން -- ފޮޓޯ/ ޖިންޖާބޭކްސް\nދަތުރުވެރިއަކު އޭނާގެ ދަތުރުމަތީގައި އުޅޭއިރު އެތަކެއް ތަފާތު މަންޒަރުތަކއް ފެންނާނެ އެވެ. ތަފާތު މީހުންނާ ބައްދަލުވެ އެވެ. އަދި އެތަކެއް މީރު ރަހަތަކާއި ވަސްތައް ވެސް ބެލިފައި ހުންނާނެ އެވެ.\nމި ހަފްތާގައި ޖިންޖާބޭކްސްގެ ފާތިމަތު ޝާދްނީ (ޝާ)އާއެކު އަހަރެމެން ކިޔައިދޭން މި އުޅެނީ އެފަދަ ދަތުރެއް މަތީ އުޅުމުގެ ތެރެއިން އެނގުނު ހިތްގައިމު ރަހައެއްގެ ވާހަކައެކެވެ. އެއީ ދެ ބައްރު ގުޅޭ ހިސާބުގައި އޮންނަ ޖޯޖިއާއޭ ކިޔާ ގައުމުގެ ހާއްސަ ކާއެއްޗެކެވެ. ނަމަވެސް ޝާގެ މި ވާހަކައިގެ "ސެޓިންގް"އަކީ ޖޯޖިއާއެއް ނޫނެވެ-- ސީނުކަރަ އެވެ.\nޗައިނާގެ ގުއަންޖޯ ސިޓީއަށް ގޮސް، ހަލާލް ކާނާ ލިބޭނެ ރެސްޓޯރަންޓެއް ހޯދުމުގެ އުނދަގޫ މަސައްކަތް ކުރުމުގެ ތެރެއިން، "ޓްރިޕްއެޑްވައިޒާ"ގެ އެހީގައި ތުރުކީވިލާތުގެ ކާނާ ވިއްކާ ތަނެއް ފެނިއްޖެ އެވެ. ވަރުބަލިވެ، ރަނގަޅު ކެއުމެއް ކާލުމަށް ޝާމެން ބޭނުންވެފައި ތިބުމުން އެ ޓާކިޝް ރެސްޓޯރަންޓުގެ އެންމެ ފުރިހަމަ ފުޑްސް ގެނެސްދިނުމަށް ވެއިޓަރު ނިންމި އެވެ.\nވާހަކައިގެ ކުންނަކީ މިއީއެވެ--އޭނާ ސްޓާޓަރއަކަށް ގެނެސްދިން ޕާނެވެ. ޖޯޖިއާއަށް ނިސްބަތްވާ، "ކަޗަޕޫރީ" ކިޔާ، ބަލާލަންވެސް އެހާ ހިތްގައިމު ޕާނެކެވެ. އެތެރެއަށް ޗީޒް އަޅައި، އަދި މައްޗަށް ބިހެއްގެ ގޮބޮޅި ލައި ފިހެލާފަ އެވެ.\nޖިންޖާބޭކްސް ފިހުނު ކަޗަޕޫރީ ޕާންތަކެއް -- ފޮޓޯ/ ޖިންޖާބޭކްސް\nޝާ ބުނި ގޮތުގައި މި ކަޗަޕޫރީގެ ރަހަ ބަލައިލި ފުރަތަމަ ފަހަރާއެކު އޭނާގެ މުޅި ހަޔާތް ބަދަލުވިއެވެ--އެއީ މީގެ ކުރިން ތަޖުރިބާ ނުކުރާ، އަދި ސިފަކޮށްދޭންވެސް ނޭނގޭ ފަދަ މީރު ރަހައެކެވެ.\nމި މީރު ޗީޒީ ޕާން ފިހެލަން މިއަދު ހިނގާބަލާށެވެ.\n50 މިލިލީޓަރު ފެން\n1/2 ސައިސަމުސާ ހަކުރު\n7 ގްރާމް އިންސްޓަންޓް ޔީސްޓް\n350 ގްރާމް ފުށް\n1/2 ސައިސަމުސާ ލޮނު\n90 މިލިލީޓަރު ކިރު\n2 މޭޒުމަތީސަމުސާ ތެޔޮ\nކަޗަޕޫރީ ހެދުމަށް ބޭނުންވާ ބައެއް ތަކެތި -- ފޮޓޯ/ ޖިންޖާބޭކްސް\n400 ގްރާމް މޮޒަރެލާ ޗީޒް (ގާނާފައި)\n200 ގްރާމް ފެޓާ ޗީޒް (ކުދިކޮށްލާފައި)\n1 މޭޒުމަތީސަމުސާ ބަޓަރު\n*މި ރެސިޕީގައި ފިލިންގްއަށް ބޭނުންވާ ދެ ވައްތަރުގެ ޗީޒް ބޭނުންކުރާނީ އެއްކޮށްލައިގެންނެވެ.\nއެންމެ ފުރަތަމަ ތާފަނާ ފެންފޮދެއްގައި ހަކުރުކޮޅު ގިރުވާލުމަށްފަހު ޔީސްޓް އަޅައި، ޔީސްޓްކޮޅު އެކްޓިވޭޓުވަންދެން ބަހައްޓާށެވެ. މިކަމަށް ގާތްގަނޑަކަށް 10 ވަރަކަށް މިނިޓު ނަގާފާނެއެވެ. ދެން ބޯތައްޓެއްގައި ފުށާއި ލޮނު އެއްކޮށްލުމަށްފަހު، އޭގެ ތެރެއަށް2ބިހާއި، ކިރުފޮސާއި، ތެޔޮފޮދާއި ޔީސްޓް މިކްސްޗާ އަޅާލައި އެއްކޮށްލާށެވެ. އެކުވާން ފެށުމުން ތަށިން ފުށްގަނޑު ނެގުމަށްފަހު މޭޒު (ނުވަތަ ވޯކް ސާފޭސް)މަތީގައި ބާއްވައި، ރަނގަޅަށް މޮޑޭށެވެ. ރަނގަޅަށް އެކުވަންދެން 10 މިނިޓެއްހާ އިރު ވަންދެން މޮޑޭށެވެ. ސްޓޭންޑް މިކްސަރެއް ހުރި ނަމަ އޭގެ ބޭނުންވެސް ކުރެވިދާނެ އެވެ.\nޔީސްޓް އެކްޓިވޭޓުވެ، ފުށުގެ ތެރެއަށް އެޅުމަށް ތައްޔާރުވެފައި -- ފޮޓޯ/ ޖިންޖާބޭކްސް\nފުށްގަނޑު ރަނގަޅަށް މޮޑެވުމުން، ބޯތައްޓެއްގައި ތެޔޮފޮދެއް ހާލާކުމަށްފަހު ފުށްގަނޑު ބޯތައްޓަށް ލައި، ކަވަރ ކޮށްލާށެވެ. މިއީ ފުށްގަނޑަށް އެއްކޮށްލި ޔީސްޓްގެ މަސައްކަތް ކުރުމަށް ދޭންވީ ވަގުތެވެ--ދޮޅު ގަޑިއިރާއި ދެ ގަޑިއިރާ ދެމެދުގެ ވަގުތަކަށް ބޯތަށި ކަވަރުކޮށްފައި ބަހައްޓާށެވެ. އެހާ ވަގުތު ފާއިތުވުމުން ފުށްގަނޑު ހުންނާނީ އޭގެ ދެގުނަ ސައިޒަށް ފުފިފަ އެވެ.\nފުފިފައިވާ ފުށްގަނޑު ނެގުމުގެ ކުރިން އަވަން އޮން ކޮށްލައި، 220 ޑިގްރީ ސެލްސިއަސްއަށް ހޫނުމިން ޖައްސާލާށެވެ. އަދި އަވަނުގެ މެދު ރެކަށް ބޭކިންގް ޝީޓެއްވެސް ލައި، ތައްޔާރީ ހާލަތުގައި އަވަން ބަހައްޓާށެވެ.\nއަތް ގޮށްމުއްކަވާލާފައި ފުށްގަނޑުގެ މެދަށް މަޑުމަޑުން ފިތާލައި، އޭގައި އުފެދިފައިވާ ގޭސް ނެރެލާށެވެ. އަދި ފުށްގަނޑު ދެބަޔަށް ބައިކޮށްލައި، ފަހަރަކު ފުށްގަނޑެއް ދަމާލާށެވެ. ފުށްގަނޑު މޮޑޭނީ ބޯ، އަދި ބޮޑު ރޮއްޓެއްގެ ބައްޓަމަށެވެ.\nވަށް ބައްޓަމަށް ފުށްގަނޑު ދަމާލުމަށްފަހު، މައްޗާއި ތިރީގައި ޗީޒްގެ ރޮނގެއް އަތުރާލާށެވެ. އެއަށްފަހު ޗީޒްތައް އެތެރެއަށް ވާ ގޮތަށް ދެ ފަރާތުން ފުށްގަނޑު އޮޅާލާށެވެ. މަތިންނާއި ތިރިން ފުށްގަނޑު އޮޅަމުން، މެދާ ހަމައަށް ގެންދާށެވެ. މިހާރު އޮންނަން ވާނީ ޗީޒް އަޅާފައިވާ ދެ ސިލިންޑާގެ ބައްޓަމަށެވެ.\nފުށްގަނޑުގެ ދެ ފަރާތަށް ޗީޒް އަޅައި، އޮޅުމަށްފަހު ބައްޓަންކުރާނީ މިފަދައިން. އަދި ދެ ފަރާތުން އެއްކޮށްލައި، ގުޅުވާލުމަށްފަހު މެދުތެރެއިން ޖާގައެއް ހަދައި، ޗީޒް އަޅާނީ މިފަދައިން -- ފޮޓޯ/ ޖިންޖާބޭކްސް\nދެން ފުށްގަނޑުގެ ދެ ފަރާތުން، ދެ ސިލިންޑާގެ ކޮޅު އެއްކޮށްލައި، ގުޅުވާލާށެވެ. އަދި ދެ ސިލިންޑާގެ މެދުން ޖާގައެއް ހެދުމަށްޓަކައި މެދުން ދުރުކޮށްލާށެވެ. މިހާރު ފުށްގަނޑު އޮންނާނީ ލޮލެއްގެ ބައްޓަމަށް، އަދި މެދުން ހުސް ޖާގައެއް އޮންނަ ގޮތަށެވެ. މިއީ ކަޗަޕޫރީގެ ބައްޓަމެވެ. މެދުގައި އޮތް ހުސް ތަންކޮޅަށްވެސް ޗީޒްކޮޅެއް އަޅާލައި، ފިހެލުމަށް ތައްޔާރުކޮށްލާށެވެ.\nކަޗަޕޫރީ ޕާނަކީ ބޭނުން ގޮތަކަށް ކަސްޓަމައިޒްކޮށްލެވޭނެ އެއްޗެކެވެ. އެ މީހަކު ބޭނުން ނަމަ މީރު ރަހަ ގެނެސްދޭ އެހެނިހެން ތަކެތިވެސް ޗީޒްގަނޑުގެ މައްޗަށް އެޅިދާނެއެވެ. ޓޮމާޓޯފޮތި، ކޮރިއެންޑާ ފަތް ނުވަތަ ސްޕިނަޗް، އަދި އެމީހަކަށް ކަމުދާ މަހުގެ ބާވަތެއްވެސް ހަމަ އަޅަންވީ އެވެ.\nބިހަކާއި މޭޒުމަތީސަމްސަލެއްގެ ފެންފޮދެއް ގިރާލުމަށްފަހު "އެގްވޮޝް"އެއް ތައްޔާރުކުރާށެވެ. އަދި ކަޗަޕޫރީގެ ފުށްގަނޑުގައި އެގްވޮޝް ހާކާލުމަށްފަހު، އަވަނުގައި އޮތް ބޭކިންގް ޝީޓަށް ލައި ފިހެލާށެވެ. ރީތި، މަޑު މުށި ކުލައެއް އަރަންދެން ފިހާށެވެ--މިކަމަށް ހޭދަވާނީ އަށް ވަރަކަށް މިނެޓެވެ.\nޗީޒްތައް ވިރި، ޕާނަށް މުށި ކުލައެއް އަރަންދެން ފިހެލުމަށްފަހު އަވަނުން ނަގައި، މެދަށް ބިހެއްގެ ގޮބޮޅިއެއް ލާފައި އަލުން އަވަނަށް ލައި ފިހުމަށް ތައްޔާރުވެފައި -- ފޮޓޯ/ ޖިންޖާބޭކްސް\nދެން އަވަނުން ކަޗަޕޫރީ ނެގުމަށްފަހު، އޭގެ މެދުގައި ހެދި ޖާގައަށް އެޅި ޗީޒްގެ މައްޗަށް ބިހެއްގެ ގޮބޮޅި ވައްޓާލުމަށްފަހު އަނެއްކާވެސް އަވަނަށް ލައި ފިހެލާށެވެ. ގާތްގަނޑަކަށް ތިން މިނިޓު ވަންދެން، ނުވަތަ މުޅި ޕާނުގެ ކުލަ ގަދަ މުށި ކުލައަށް އަރައި އަދި ޗީޒްކޮޅު ވިރެންދެން ފިހެލާށެވެ. ފިހެ ނިމުމުން އަވަނުން ނަގައި، ވަޔާ ރެކެއް މަތީގައި ބާއްވާލާށެވެ. އަދި މައްޗަށް ބަޓަރުކޮޅެއް ޖެހުމަށްފަހު ކަޗަޕޫރީގެ އުފާވެރިކަން ހޯދައިގަންނަންވީ އެވެ.\nކަޗަޕޫރީއަކީ ޗީޒް އެޅި ޕާނެކެވެ. ޖޯޖިއާ ބަހުން ކަޗަޕޫރީގެ މާނައިންވެސް ދޭހަވަނީ ޗީޒްއާއި ޕާނެވެ. ޝާ ބުނާ ގޮތުގައި މިއީ އޮޑިފަހަރު ބަނދެ އުޅުމުގެ ފަޚުރުވެރި ތާރީޚެއް އޮތް، ޖޯޖިއާގެ އަޑްޖާރާއޭ ކިޔާ ރީޖަންގައި ކަޗަޕޫރީ ހަދާ ގޮތެވެ.\nމި ޕާން ކާންޖެހޭނީ ހޫނުކޮށް ހުއްޓައެވެ. މައްޗަށް ލާފައިވާ ގޮބޮޅިއާއި، ބަޓަރުކޮޅާއި ވިރިފައިވާ ޗީޒް އެއްކޮށްލައިގެންނެވެ--ސަމުސަލަކުން އެ އެއްޗެހި އެއްކޮށްލާށެވެ. އަދި ކަޗަޕޫރީގެ އެއްފަރާތުން ޕާންކޮޅެއް ނައްޓާލުމަށްފަހު، މެދުގައިވާ ދިޔާ ބިސް-ޗީޒް-ބަޓަރުގެ ތެރެއަށް ޖައްސާލައިގެން ކާލާށެވެ.\nކަޗަޕޕޫރީ ޕާން ފިހެވި، އެއަށް އިންސާފުކުރެވެނީ -- ފޮޓޯ/ ޖިންޖާބޭކްސް\nޖޯޖިއާގައި ކަޗަޕޫރީގެ އިތުރުން އެހެނިހެން ސޭވޮރީ ޕޭސްޓްރީޒް ހެދުމަށް ބޭނުންކުރަނީ އެ ގައުމުގައި ހަދާ ޗީޒްގެ ދެ ބާވަތެއް ކަމުގައިވާ، އިމެރުލީ އަދި ސުލްގުނީ ޗީޒް އެވެ. އެހެން ނަމަވެސް މިއީ ރާއްޖެއިން ލިބެން ހުންނަ ބާވަތްތަކަކަށް ނުވާތީ، މި ރެސިޕީގައި ޝާ ބޭނުންކޮށްފައިވަނީ ރާއްޖެއިން ގަންނަން ލިބޭ މޮޒަރެލާ އަދި ފެޓާ ޗީޒް އެވެ.


FVM Uthuru Dhaira MP Dhaairaage Rayyithunai Bah'dhalukurevvun anna hukuru dhuvahuge rey\nއުތުރު ދާއިރާގެ މެމްބަރު ދާއިރާގެ ރައްޔިތުންނާއި ބައްދަލުކުރެއްވުން އޯގަސްޓް 30ގެ ރޭ 8:30 ގައި\nއުތުރު ދާއިރާގެ އެމްޕީ ދާއިރާގެ ރައްޔިތުންނާއި ބައްދަލުކުރެއްވުން އަންނަ ހުކުރު ދުވަހުގެ ރޭ\n28 އޯގަސްޓް 2019, 15:06 |\nރައްޔިތުންގެ މަޖުލީހުގެ ފުވައްމުލައް ސިޓީ އުތުރުދާއިރާގެ މެމްބަރު މުހައްމަދު ރަޝީދު (ދޮންބެ) ދާއިރާގެ ރައްޔިތުންނާއިއެކު ބާއްވާ ފުރަތަމަ އާއްމު ބައްދަލުވުން އަންނަ ހުކުރު ދުވަހުގެ ރޭ ބާއްވާގޮތަށް އިއުލާންކޮށްފިއެވެ.\nމިއީ މިއަހަރުގެ މަޖުލިސް ދެވަނަ ދައުރު ނިންމައި އެއްމަސް ދުވަހުގެ ޗުއްޓީގެ މެންބަރުން ފަށާ ހިސާބެވެ. ދެން އަލުން މަޖުލިސް ފެށޭނީ އޮކްޓޯބަރު މަހުގައެވެ.\nޖަޒީރާ ފުވައްމުލައް ތީމުގެ ދަށުން “ރައްޔިތުންގެ މަންދޫބު ރައްޔިންނާއި ބައްދަލް ކެރުން” މިސުރުޚީގައި މުހައްމަދު ރަޝީދުގެ ފަރާތުން އާއްމު ކުރައްވާފައިވާ ނޯޓިހުގައި ވާގޮތުން، 30 އޯގަސްޓް ވާ ހުކުރު ދުވަހުގެ ރޭގަނޑު 8:30ގައި ފުވައްމުލަކު އުތުރު ދާއިރާގެ ރައްޔިތުންނާއި އެކު އޭނާ ބައްދަލު ކުރައްވާނެއެވެ. މިބައްދަލުވުން ބޭއްވުމަށް ހަމަޖެހިފައި ވަނީ ފުވައްމުލައް ސިޓީ ހޯދަޑު އަވަށުގެ އެމްޑީޕީ ހަރުގޭގައެވެ.\nމަޖުލިސް ކެމްޕޭނުގައި އެޖެންޑާ 19ގައި ހިމެނިގެން ރައްޔިތުންނާއި ކޮންމެ މަހަކު އެއްފަހަރު މަޖުލިސް މެންބަރު ބައްދަލުކުރަން ހުށަހެޅުނެވެ. ނަމަވެސް އެކަން ހަގީގަތަކަށް ވާނީ މަޖުލީސް މެންބަރުންގެ ގަވާއިދު އެގޮތަށް އިސްލާޙު ވުމުންނެވެ. އެކަން އަދި މަޖުލީހުން ނުނިމެއެވެ. ކޮންމެ މަހަކު އެއްފަހަރު ބައްދަލުކުރެއްވުމަކީ ނާދިރުކަމެއް ކަމަށާއި އެކަން މަޖުލީހުގެ ކޮންމެ ދައުރަކު އެއްފަހަރު ބައްދަލުކުރާ ގޮތަށް ބަދަލުގެނައުމަށް ވެސް ހުށަހެޅިގެން ވާހަކަ ދެކެވުނެވެ.\nމިގެ އިތުރުން މެންބަރުގެ ދާއިރާގައި މެންބަރުގެ ފަރާތުން މައުލޫމާތު ބަދަލުކުރުމަށް ނުވަތަ މެންބަރާއި ގުޅުމަށް އޮފީހެއް ގާއިމުކުރުމަށް ވެސް އެޖެންޑާ 19ގައި ހިމަނާފައި ވެއެވެ. އެގޮތުން ފުވައްމުލައް ސިޓީގެދެކުނު ދާއިރާގެ މެމްބަރު ވަނީ މި އޯގަސްޓް މަހުގެ ފުރަތަމަ ކޮޅުގައި ދާއިރާގައި އޮފީހެއް ދޫނޑިގަމު އަވަށުގައި ހުޅުވާފައެވެ.\nމެދުދާއިރާގެ މެންބަރު ހުސޭން ރައްޔިތުންނާއި ބައްދަލު ކުރެއްވުން މި އޯގަސްޓް މަހު 1 ގައި ވަނީ ބާއްވާފައެވެ.\nއިތުރު ލިޔުންރައްޔިތުންގެ މެމްބަރުގެ ބައްދަލުވުން\nTags: ރައްޔިތުންގެ މެމްބަރުގެ ބައްދަލުވުން


ޖުމްލަ 2680 އިޢުލާން\nއަރިއަތޮޅު އުތުރުބުރީ ފެރިދޫ ކައުންސިލްގެ އިދާރާ . 10 ދުވަސް ކުރިން\nކާށި ނީލަން ކިޔުން:\nތާރީޚު: 08 މޭ 2022\nސުންގަޑި: 18 މޭ 2022 10:00\nއާސަންދަ ކޮމްޕެނީ ލިމިޓެޑް . 20 ދުވަސް ކުރިން\nމިކުންފުނީގެ ރެޖިސްޓްރީ ނަންބަރު AA0I- C5887 ސައިކަލު ސިޓީލާ ނީލަމުގައި ވިއްކާލުން\nތާރީޚު: 28 އޭޕްރިލް 2022\nސުންގަޑި: 16 މޭ 2022 15:30\nމިނިސްޓްރީ އޮފް ފިޝަރީޒް، މެރީން ރިސޯސަސް އެންޑް އެގްރިކަލްޗަރ . 21 ދުވަސް ކުރިން\nބައު ތަކެތި ނީލަން ކިޔުމާއި ގުޅޭ\nތާރީޚު: 27 އޭޕްރިލް 2022\nސުންގަޑި: 11 މޭ 2022 00:00\nމިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރ . 21 ދުވަސް ކުރިން\nހުރަވީ ބިލްޑިންގގައި ހުރި ބައު ތަކެތި ނީލަން ކިޔުމަށް\nސުންގަޑި: 02 މޭ 2022 00:00\nމިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރ . 22 ދުވަސް ކުރިން\nތާރީޚު: 26 އޭޕްރިލް 2022\nޚާއްޞަ އެހީއަށް ބޭނުންވާ މީހުންގެ މަރުކަޒު، ކ. ގުރައިދޫ . 23 ދުވަސް ކުރިން\nޚާއްސައެހީއަށް ބޭނުންވާ މީހުންެގެ މަރުކަޒގައި ހުރި ބައުވެ ހަލާކުވެފައިވާ ސާމާނު ނީލަމުގައި ވިއްކާލުން\nތާރީޚު: 25 އޭޕްރިލް 2022\nސުންގަޑި: 30 އޭޕްރިލް 2022 18:00\nމިނިސްޓްރީ އޮފް ޑިފެންސް . 23 ދުވަސް ކުރިން\nމޯލްޑިވްސް ނޭޝަނަލް ޑިފެންސް ފޯސް (އެމް.އެން.ޑީ.އެފް) ގައި ހުރި ބައުވެ ހަލާކުވެފައިވާ ބައެއް ތަކެތި ނީލަން ކިޔުމަށް ކުރެވުނު ނަންބަރު (IUL)28-AD-2/1/2022/72 އިޢުލާނާއި ގުޅިގެން އެކަށީގެންވާ ތަރުހީބެއް ލިބިފައި ނުވާތީ އެތަކެތި ދެވަނަ ފަހަރަށް ނީލަން ކިޔުން\nސުންގަޑި: 11 މޭ 2022 23:00\nމޯލްޑިވްސް ނޭޝަނަލް ޑިފެންސް ފޯސް (އެމް.އެން.ޑީ.އެފް) ގައި ހުރި ބައުވެ ހަލާކުވެފައިވާ ބައެއް ތަކެތި ނީލަން ކިޔުމަށް ކުރެވުނު ނަންބަރު (IUL)28-AD-2/1/2022/71 އިޢުލާނާއި ގުޅިގެން އެކަށީގެންވާ ތަރުހީބެއް ލިބިފައި ނުވާތީ އެތަކެތި ދެވަނަ ފަހަރަށް ނީލަން ކިޔުން\nމޯލްޑިވްސް ނޭޝަނަލް ޑިފެންސް ފޯސް (އެމް.އެން.ޑީ.އެފް) ގައި ހުރި ބައުވެ ހަލާކުވެފައިވާ ބައެއް ތަކެތި ނީލަން ކިޔުމަށް ކުރެވުނު ނަންބަރު (IUL)28-AD-2/1/2022/70 އިޢުލާނާއި ގުޅިގެން އެކަށީގެންވާ ތަރުހީބެއް ލިބިފައި ނުވާތީ އެތަކެތި ދެވަނަ ފަހަރަށް ނީލަން ކިޔުން\nސްޓޭޓް ޓްރޭޑިންގ އޯގަނައިޒޭޝަން ޕލކ . 23 ދުވަސް ކުރިން\nސުންގަޑި: 28 އޭޕްރިލް 2022 10:00


Alifaanuge haadhisaa akee bayaku gasthugai kurikamehkan adhi bunaakah neygey: Fuluhun - vNews.mv\nއަލީ ސުލައިމާން 23 September 2019, 19:30\nމާލޭގައި ހުކުރު ދުވަހުގެ ރޭ ހިނގި އަލިފާނުގެ ހާދިސާއަކީ ރާވައިގެން ބަޔަކު ހިންގި ޓެރަރިޒަމްގެ އަމަލެއް ކަމުގައި ބައެއް ފަރާތްތަކުން ބުނި ނަމަވެސް ފުލުހުންގެ ތަހުޤީޤަށް އެފަދަ ކަމެއް ފާހަގަވެފައި އަދި ނެތްކަމަށް ފުލުހުން ބުނެފިއެވެ.\nއަލިފާނުގެ ހާދިސާ އާއި ގުޅިގެން ފުލުހުން ހިންގާ ތަޙުޤީޤާއި ގުޅޭގޮތުން ވީނިއުސްއިން ދެންނެވި ސުވާލަށް ޖަވާބު ދެއްވަމުން، ފުލުހުންގެ ސީރިއަސް އެންޑް އޮގަނައިޒްޑް ކްރައިމް ޑިޕާޓްމަންޓްގެ ހެޑް، ސްޕްރިންޓެންޑެންޓް އޮފް ޕޮލިސް ހަސަން ޝިފާއު ވިދާޅުވީ، އަލިފާނުގެ ހާދިސާއަކީ ބަޔަކު ގަސްތުގައި ހިންގި އަމަލެއްކަން ފުލުހުންގެ ތަޙުޤީޤަށް އަދި ސާބިތުވެފައި ނެތް ކަމަށެވެ.\nއޭނާ ވިދާޅުވީ ފުލުހުން ތަހުޤީޤު ހިންގަމުން ދަނީ ހާދިސާ ހިންގަން މެދުވެރިވި ސަބަބު ދެނެގަތުމަށް، ކަން ހިނގާފައި ވެދާނެ ހުރިހާ ގޮތަކަށްވެސް ބަލައިގެން ކަމަށެވެ. އަދި ތަހުޤީޤަށް ބޭނުން ހިފިދާނެ އެއްވެސް މައުލޫމާތެއް އެއްވެސް ފަރާތަކަށް އެނގޭނަމަ އެމައުލޫމާތެއް ފުލުހުންނާއި ހިއްސާކޮށް ދެއްވުމަށްވެސް އޭނާ އެދިވަޑައިގެންނެވިއެވެ.\n"އަޅުގަނޑުމެންނަށް މިހާތަަނަށް ބެލި ބެލުމުން ނެތް އެކަމާއި (ބަޔަކު ގަސްތުގައި ކުރިކަމަކާއި) ގުޅޭނެ އެއްވެސް ކަމެއް ފާހަގައެއް ނުވޭ. އެހެން ނަމަވެސް އަޅުގަނޑު ހަމަ ފާހަގަކޮށްލަން ބޭނުން އަޅުގަނޑުމެންގެ ތަހުޤީޤު މިގެންދަނީ، ހުރިހާ ޕޮސިބިލިޓިސްތަކެއް، ހުރިހާ އެންގަލް އަކުން ބެލިގެން. އެކަމުގެ ޔަޤީންކަން އަޅުގަނޑުމެން ދެން" ހަސަން ޝިފާއު ވިދާޅުވިއެވެ.\nނޮޅިވަރަމް ގޯތި މައްސަލަ - ހުކުމް އިއްވުން ބުދަ ދުވަހު\nފުށިދިއްގާ މައްސަލަ ބަލަން ފުލުހުންނަށް ހުށަހަޅައިފި\nހުސްބިންތަކަށް ވާނެ ގޮތެއް ނޭނގެ\nމާމިގިލީގައި ކުޑަކުދިންގެ ޕާކެއް ހުޅުވައިފި\nސާކް ލިޓްރަރީ އެވޯޑް އަޝްރަފް އަލީއަށް!\n"އެމްވީޓްރީގްރެބް" އެންމެފަހުން މަޖިލީހަށް!


Story: Moya kolli maa EP15 - One Online\nމޮޔަކޮށްލި މާ - 15\n"ހަމަ ތެދެއް މިބުނީ. އަހަރެންނަށް ޝެލީދެކެ މިހާ ބޮޑަށް ލޯބިވެވުނީ ކޮން އިރަކު ކަމެއްވެސް ނޭނގޭ. އިނގެނީ އަހަރެން މަރުވާނީ....." ސާޖިދަށް ޖުމްލަ ފުރިަހަމަ ނުކުރެވުނެވެ.\n"ދެން ތިހެން ނުބުނައްޗެ. އަހަރެންގެ ލޯމައްޗަށް ތިފަދަ ދުވަހެއް ނުދައްކަވާށި. އަހަރެންވެސް ލޯބިވޭ. ބޭނުންވަނީ މިހާރު މިވަގުތުވެސް އިންނަން" ސާޖިދުގެ މޭގެތެރޭގައި ބޮނޑިވެލަމުން ޝެލީ ބުންޏެވެ.\n"އަހަރެން ވާހަކައެއް އަހަންތަ؟" ހިނދުކޮޅެއްގެ ހިމޭންކަމަށްފަހު ސާޖިދު އެހިއެވެ. ޝެލީ ހަމައެކަނި 'ހޫމް' އަކުން ފުއްދާލިއެވެ.\n"އަހަރެން ނެތް ދުނިޔެއެއްގައި ޝެލީ އިތުރު ކައިވެންޏެއް ކުރަން ކިހާ މުއްދަތެއް ނަގާނެ" ސާޖިދުގެ އެ ސުވާލާއެކު ޝެލީއަށް އިސްއުފުލާ ސާޖިދުގެ މޫނަށް ބަލައިލެވުނެވެ. ޝަކުވާއިން ފުރިގެންވީ ގޮތަކަށް ދެފަރާތަށް ޝެލީ ބޯހޫރާލިއެވެ.\n"މިހާ އުފާވެރި ރެއެއްގައިވެސް ޖޭޑީ ތިދައްކަނީ ކޮންކަހަލަ ވާހަކަތަކެއް" ޝެލީ ބުންޏެވެ.\n"ދެން ބުނެބަލަ" ސާޖިދު ބުންޏެވެ.\n"ސްޓޮޕް އިޓް" ޝެލީ ބުންޏެވެ.\n"ޝްޝްޝް..." ޝެލީ އިނގިލިން ސާޖިދުގެ ތުންފަތުގައި ހުރަސްކޮށްލިއެވެ. އެހިނދު ސާޖިދުގެ ނަޒަރު ޝެލީގެ ތޫނު ނަޒަރާ ބައްދަލުވެގެން ދިޔައެވެ. އެވަގުތުކޮޅު ވެގެން ދިޔައީ ދެލޯބިވެރިން އިތުރަށް ގާތްކޮށްލި ވަގުތުކޮޅަކަށެވެ.\nރޭގަނޑު ދިހައެއް ޖަހާލިހާއިރެވެ. ލެޕްޓޮޕުން ފިލްމެއް އަޅުވައިގެން އޮތް ސިޔާ ސިއްސައިގެން ދިޔައީ ކައިރީގައި އޮތް ފޯނަށް މެސެޖެއް އައި އަޑުންނެވެ. ފިލްމު ޕޯސްކޮށްފައި ފޯނު ނަގާފައި ބަލައިލިއިރު މެސެޖެއް ލިބިފައި އިނީ ވަޓްސްއެޕުންނެވެ. ސިޔާ މެސެޖް ހުޅުވާލިއެވެ. އޮތީ ހަމައެކަނި ހައި ޖަހާލާފައެވެ. ސިޔާ މާބޮޑު ކަމަކަށް ނަހަދައެވެ. އެހެންނަމަވެސް ހައިރާންކަމެއް ލިބުނެވެ. ފޯނު ނުބާއްވަނީސް އަނެއްކާ އަނެއް މެސެޖެވެ. ކާކުކަން ނޭނގޭހާ ހިނދެއްގައި ސިޔާގެ ފަރާތުން ޝައުގުވެރިކަމެއް ނުލިބޭނެކަން އެމީހަކަށް އެނގޭ ކަހަލައެވެ.\n"ޔޫ ލުކް ލައިކް އަ ސްޓޯބެރީ ކަޕްކޭކް. އައި ލައިކް ޔޫ އަ ލޮޓް" ސިޔާ އެމެސެޖް ކިޔާލިއެވެ. އެހިނދު ސިޔާގެ ތުންފަތް ދެފަރާތަށް ދެމިލިއެވެ. ކާކުކަން ނޭނގުނު ނަމަވެސް އެމީހަކާ ސިޔާ ގަޔާވެއްޖެއެވެ. އެހެންނަމަވެސް ކާކުކަން ނޭނގޭތީ ސުވާލުކުރިއެވެ.\n"އެންމެންވެސް ލޯބިން ކިޔަނީ މިކީ" މިކާލް ބުންޏެވެ.\n"ތިއީ ސިޔާ ދޯ. އެކަމަކު އަހަރެން ކިޔާނީ ލޮލީޕޮޕް" މިކާލް ބުންޏެވެ. އެހިނދު ސިޔާގެ ނިތަށް ރޫ އަރައިގެން ދިޔައެވެ.\n"ވަޓް؟ ލޮލީޕޮޕް" ސިޔާ ބުނެލިއެވެ.\n"ހެހެހެ. ނޭނގުނު ދޯ. ވެޓުން ދިމާވިއެއްނު. ކުރީ ދުވަހު މަގުމަތިންވެސް" މިކާލް ހަނދާންކޮށްދިނެވެ. އެހިނދު ސިޔާ ހިނިތުންވެފައިވާ އިމޯޖީއެއް ފޮނުވާލިއެވެ. ސިޔާއަށް މިކާލް އެނގިއްޖެކަން އަންގައިދޭ ރަމްޒެއްގެ ގޮތުންނެވެ.\nލަކްޔަންގެ ކެބިންގައި ޓަކިޖަހާލި ގޮތަށް ދޮރު އެތެރެއަށް ހުޅުވާލައިފިއެވެ. ލިޔުންތަކެއް ބަލަމުން ދިޔަ ލަކްޔަން ބަލައިލިއިރު އިކާން ދޮރުމަތީގައި ހުއްޓެވެ.\n"ބައްޕާ، ވަރަށް އަވަހަށް މިއަންނަނީ ރާވީ ތަނަކަށް ވައްޓާލާފަ" އިކާން ބުންޏެވެ.\n"ކާރު ކީ ބޭނުންތަ؟" ލަކްޔަން އެހިއެވެ.\n"ސައިކުގަ މިދަނީ" އިކާން ބުންޏެވެ.\n"އޯކޭ. އެކަމަކު ބަންގި އެގޮވަނީ. ތިދާ ތަނަކަށް ދިޔުމުގެ ކުރިން މިސްކިތަށް އަރާ ނަމާދުކޮށްގެން ދާތި" ލަކްޔަން ބުންޏެވެ. އިކާންގެ މޫނުމައްޗަށް އެރި ފޫހިކަމުގެ ކުލަވަރު ލަކްޔަންއަށް ނުފެނެއެވެ.\nގޭކައިރިއަށް މަޑުކޮށް ރާވީ ނަގައިގެން އިކާން މިސްރާބުޖެހީ ހުޅުމާލެ އާ ދިމާލަށެވެ. ކެފޭއެއް ކައިރީގައި މަޑުކޮށްލާފައި އެތެރެއަށް ދެއެކުވެރިން ވަދެގެން ދިޔައެވެ.\n"ވާއު... ކައިރިއަށް ގެނެސް ލޯބިކޮށްލާ ކަހަލަ ދޯ" މަގުމަތިން ދިޔަ ގެސްޓް އަންހެން ކުއްޖެއް ދައްކާލާފައި ރާވީ ބުންޏެވެ. އިކާން ޖަހާލީ ހިނިގަނޑެކެވެ.\nރަނގަޅު ދިމާލެއް ހޯދާފައި އިށިންގޮތަށް ކޮފީއަށް އޯޑަރު ދިނެވެ. މެންދުރުގެ ވަގުތެއް ވިޔަސް އެތަނުގައި މީހުން މަދެއް ނޫނެވެ. ވެއިޓަރަކު އައިސް ބެހެއްޓި ފެންފުޅި ކަނޑާލާފައި ރާވީ އިކާނަށް ނަޒަރެއްދިނެވެ.\n"ބިޓެއް ސެޓްކޮށްފިން. ލަމްއާ" ފަހުރުވެރިކަމާއެކު ރާވީ ބުންޏެވެ. އެއީ އިކާނަށް އާ ހަބަރަކަށްވުމުން އޮޅުންފިލުވަން ބޭނުންވިއެވެ.\n"ކުރީ ރެއެއްގަ ބައްޕަ ރައްޓެއްސެއްގެ ދައުވަތަކަށް ބައްޕައާއެކު ރިސޯޓަކަށް ކަނޑާލީނުން. އެތަނުން ދިމާވި މަންޖެއެއް" ރާވީ ވާހަކަދެއްކިއެވެ.\n"ސަޅިތަ؟ އައިމީން ހޮޓް ތަ"؟ އިކާން އެހިއެވެ.\n"ހޮޓީ ހޮޓް ކަމަކަށްތަ؟ އެކަމަކު އަލެއްނޫން އިނގޭ. އެކަމަކު މީހަކު ފޫހިވެގެން ދޫކޮށްނުލާނެ" ރާވީ ބުންޏެވެ. ޖީބުގައި އޮތް ފޯނު ނެގިގޮތަށް ދެމީހުން ގައިގޯޅިކޮށް ނަގާފައިވާ ފޮޓޯތައް ރާވީ ދެއްކިއެވެ.\n"ވަރަށް އަވަހަށް މީޓުކޮށްދޭނަން" ރާވީ ބުންޏެވެ.\n"ވެއިޓް. ސީރިޔަސްތަ؟" އިކާން އެހިއެވެ.\n"ނޯވޭ... ހީވޭތަ އަހަރެން ސީރިޔަސްވާނެހެން. މިއީ އެންޖޯއީ ކުރަންވީ ދުވަސްތަކެއްނު. ހަމަ ޓައިމްޕާސްކޮށްލަން ކުރިކަމެއް. އެކަމަކު އެމަންޖެ ވަރަށް ވެގެން އުޅެނީ" ރާވީ ބުންޏެވެ. އެއާއެކު ބުރުވާލި ސިނގިރެޓްގެ ދުންތަކާއެކު ރާވީ ޖަހާލީ ވަރުގަދަ ހިނިގަނޑެކެވެ.\n"ދެން ކިޔާބަލަ އެއްކަލަ މަންޖެގެ ވާހަކަ" ރާވީ ބުންޏެވެ.\n"އެބައިން ވަރަށް ސަޅި އައިޑިއާއެއް. ސަތޭކަ ޕަސެންޓް ޔަގީން މީތި ވޯކް ކުރާނެކަން" އިކާން ބުންޏެވެ.\nދުވާލުގެ ކޮންމެސް ވަގުތެކެވެ. ގޭތެރެއިން އެއްވެސް މީހަކު ނުފެނެއެވެ. ފެންވަރައިގެން ނުކުތް އަލްމާޝް އައިސް ހުއްޓުނީ މައިދޮރު ކައިރީގައެވެ. ކޮންމެވެސް ސަބަބަކާ ހުރެ އަލްމާޝްގެ ހިތަށް ވަރަށް ބޮޑު ހިތްހަމަޖެހުމެއް ލިބިފައިވިއެވެ. ނޫ ކުލައިގެ ސާލެއް ފަދައިން ފެންނަން އޮތް އުޑަށް އަލްމާޝްގެ ނަޒަރު ހުއްޓުނެވެ. ހުދު ކުލައިގެ އެންމެ ވިލާކޮޅެއްވެސް ފެންނަން ނެތެވެ. މުޅި ސަރަހައްދުން އަލްމާޝްއަށް ފެންނަމުންދަނީ ހަމަހިމޭންކަމެވެ. އުޑުގެ އެއްފަރާތުން ފާޅުވަމުންދިޔަ ކަޅު ބޯ ވިލާގަނޑު ފެނުމާއެކު އަލްމާޝްގެ މޫނުމަތީ ކުލަވަރު ބަދަލުވިއެވެ. ހިނދަކަށްފަހު ހިނދެއް އެ ވިލާގަނޑު ބޯވަމުން ގޮސް އަތް އުފުލައިލުމާއެކު އަތުގައިޖެހޭ ހިސާބަށް ވިލާގަނޑު ކައިރިވިހެން އަލްމާޝްއަށް ހީވިއެވެ. މީގެކުޑަ އިރުކޮޅެއްކުރިން ހިނިތުންވެ އުޖާލާވެފައިވާ އަލްމާޝްގެ މޫނުމަތީގައި ބިރުވެރިކަން ވަށާލައިފިއެވެ. ފެންނަން ފެށި މަންޒަރަކީ މީގެކުރިން ދުވަހަކުވެސް އަލްމާޝްއަށް ފެނިފައިވާ މަންޒަރެއް ނޫނެވެ. ގޭތެރެއަށް ވަދެ ދޮރުލައްޕާ ނުލެވި އުޅެނިކޮށް ބޭރު ގޭޓުމަތިން ބިންދާލި ބޮޑު ރާޅު ފެނި އަލްމާޝްއަށް ހީވީ މޭގަނޑު އަނގައަށް އައި ހެންނެވެ. އަލްމާޝްއަށް ހަމަހޭވެރިކަމެއް ވިއިރު ކަނޑުގެ ވަރުގަދަ ބާނިތަކުގެ ތެރޭގައި ސަލާމަތަށް އެދި ގޮވަމުން ދިޔައެވެ. އަލްމާޝް ހިތްވަރު ކުރިއެވެ. ވަށައިގެން އެނބުރި ބަލައިލިރު ދުރުން ގެއެއް ފެންނަން ހުރުމުން އަލްމާޝް ފަތައިގަތީ އެދިމާލަށް ދިޔުމަށެވެ. ހިކިފަސްތަނަކަށް އެރުނުއިރު އަލްމާޝް ހުރީ ބަލިވެފައެވެ. އަލްމާޝްއަށް ހިތްހަމަޖެހުމެއް ލިބުނީ އާއިލާ ހުރިހާ މީހުން ސަލާމަތުން އެތަނުގައި ތިބިތަން ފެނުމުންނެވެ. ސަލާމަތަށް އެދި އަންހެންކުއްޖެއްގެ އަޑު ކަންފަތުގައި ޖެހުމާއެކު އަލްމާޝް އެދިމާލަށް ބަލައިލިއެވެ. އެހިނދު ފެނުނު މަންޒަރަކުން އަލްމާޝްއަށް ރޮއެގަނެވުނެވެ. ރުޅިއައިސް ރަތްވެ އުފުލިފައިވާ ކަނޑުގެ ވަރުގަދަ ބާނިތަކުގެ ތެރޭގައި ގެނބެމުން އެދަނީ ޝެލީއެވެ. އަލްމާޝް އެދިމާލަށް ދާން ދުއްވައިގަތެވެ. އެހެންނަމަވެސް ކުރިއަށް އެންމެ ފިޔަވަޅެއްވެސް ނޭޅުނެވެ. ކޮންމެވެސް މީހަކު އަލްމާޝްގެ އަތުގައި ހިފަހައްޓައިފިއެވެ. ރޮއެރޮއެ އަލްމާޝް ހިނދެމުން ދިޔައެވެ.\nގަދަ ނިދީގައި އޮތް ނިމާނަށް ދެލޯ ހުޅުވާލެވުނީ ކޮޓަރި ތެރެއިން ރުއިމެއްގެ އަޑު އިވޭހެން ހީވެގެންނެވެ. ބެޑްލައިޓް ޖައްސާފައި އަޑު އަންނަ ދިމާލަށް ބަލައިލިއެވެ. އެހިނދު ނިމާންގެ ހިތަށް ބާރުވެގެން ދިޔައެވެ. ހީވީ ނޭވާ އަރުގައި ތާށިވިހެންނެވެ. ވަގުތުން އަލްމާޝްގެ ދެކޮނޑުގައި ހިފައި އުފުލައިލި ގޮތަށް ތަޅުވައިގަތެވެ. އޭސީގެ ފިނިން މުޅި ކޮޓަރި ފިނި ހިފާލާފައިވާއިރު އަލްމާޝް ހީވަނީ ދަލުން ފެންވަރައިގެން އޮތް ހެންނެވެ.\n"ޝޯނާ... ޝޯނާ" ތަޅުވައިގަތުމުންވެސް އަލްމާޝް ދެލޯ ނުހުޅުވިއެވެ. ނިމާން ކަންބޮޑުވީ ދެނެވެ.\n"ޝޯ....ނާ" ތަންކޮޅެއް ބާރަށް ނިމާން ގޮވާލިއެވެ. އެހިނދު އަލްމާޝް ލަސްލަހުން ދެލޯ ހުޅުވިއެވެ. އޭރުވެސް އަލްމާޝްގެ ގިސްގެ އަޑު މަޑުމަޑުން އިވިއިވި ހުއްޓެވެ. ދެލޯ ހުޅުވިގޮތަށް އަލްމާޝް ވަށައިގެންވި މަންޒަރަށް ބަލައިލިއެވެ. ގައިގެ އެތަން މިތަނުގައި އަތް ހޭކިއެވެ.\n"ކިހިނެއްވީ ދޫންޏާ" އޯގާތެރި އަޑަކުން ނިމާން އެހިއެވެ.\n"ޝް...ޝެލީ... މަގޭ ދަރި ގެނބެނީ" ގައި މަތީގައި އޮތް ކުއިލްޓް އެއްފާރަތަށް އެއްލާފައި އަލްމާޝް އެނދުން ފައިބަން އުޅުނީ ނިމާނާ ދުރު ފަޅިންނެވެ.\n"ކޮންތާކަށް... ޝޯނާ... މިއީ ދަންވަރޭ. ޝެލީ އޮންނާނީ ނިދާފައެއްނު" ނިމާނަށް އަލްމާޝް އާ ހަމައަށް އާދެވުނުއިރު އަލްމާޝް ކޮޓަރި ދޮރާ ހަމައަށް އަތުވެއްޖެއެވެ.\n"މަޑުކޮށްބަލަ. އަހަރެންވެސް ދާނަމޭ. ތިހެން ހުރެތަ ދަނީ" ނިމާން ބުންޏެވެ. އެވަގުތު އަލްމާޝް ނުހިފެހެއްޓޭނެކަން ނިމާނަށް ވިސްނުނެވެ. އަލްމާޝްގެ އަމަލުތައް ހުރިގޮތުން އަލްމާޝްއަށް ނުބައި ހުވަފެނެއް ފެނިއްޖެކަން ނިމާން ޔަގީންކުރިއެވެ. އަލްމާޝް ކޮޓަރި ދޮރުމަތީގައި މަޑުކޮށްލައިގެން ހުއްޓާ ނައިޓީ މަތިން ލާ ޖެކެޓްކޮޅު ގެނެސް ލެއްވީ ނިމާނެވެ.\nނިދާފައި އޮތް ޝެލީއަށް ބަލަހައްޓައިގެން ހުރެފައި އަލްމާޝް ހުރި ދިމާލުން ތިރިވިއެވެ. އެނދުން ބޭރަށް އެލިފައި އޮތް ޝެލީގެ އަތުގައި މޮޔައެއް ފަދައިން އަލްމާޝް ބޮސްދެމުން ދިޔައެވެ. އެމަންޒަރު ބަލަން ނިމާނަށް އިތުރަށް ކެތެއްނުވިއެވެ. އަލްމާޝްގެ ދެކޮނޑުގައި ހިފާފައި ނެގި ގޮތަށް ގަޔާ ކައިރިކޮށްލިއެވެ. ދެން މަޑުމަޑުން އަލްމާޝް ގޮވައިގެން ޝެލީގެ ކޮޓަރި ދޮރުލައްޕާލާފައި ބޭރަށް ނުކުތެވެ.\nމުޅިން އާ ދުވަހަކަށް އިރު ފެނުން ތޮޅިލައިފިއެވެ. ދަންވަރު ހޭލިގޮތަށް އަލްމާޝްއަށް ނުނިދައެވެ. އޭނާގެ ހިތް ވީ ބިރުގަނެފައެވެ. ދުވަހަކުވެސް އެވަރުގެ ބިރުވެރި ހުވަފެނެއް އަލްމާޝްއަށް ނުފެނެއެވެ. އެހެން ދުވަސްދުވަހާ ހިލާފަށް އަލްމާޝްގެ ހަރަކާތްތައް ބަދަލުވެފައި ވިއެވެ. މުޅި މީހާގެ އެއްވެސް ރޫހެއް ނެތެވެ.\n"ޝޯނާ، އަދިވެސް މިތަނުގަ. ހިނގާބަލަ ދެމީހުން އެއްކޮށް ހޫނު ކޮފީއެއް ބޯލަން" ފާހާނާއިން ނުކުތް ނިމާން ބުންޏެވެ.\n"މާން ޑިޔުޓީއެއްނު" އަލްމާޝް ބުންޏެވެ. ދެން އިސްޖަހާލައިފިއެވެ. "ސޮރީ. ރޭގަ އެހެން އުޅެވުނީމަ"\n"އެވަރު ކަމެއްނޫން" ނިމާން އަލްމާޝް ކައިރީގައި އިށީނެވެ. ދެން އަލްމާޝްގެ މޫނުގެ ދެފަރާތުގައި ހިފާލާފައި ނިތުގައި ބޮސްދިނެވެ.\nއޮފީހުގައި އިނދެފައި މުހިންމު ކަމެއްގައި ބޭރަށް ނުކުމެލި އިކާނަށް ތަންކޮޅެއް ދުރުގައި ހުރި ފިހާރައަކަށް ވަން ޝެލީ ފެނުމުން ހިޔާލު ބަދަލުކޮށްލިއެވެ. ޝެލީ އާ ފޮށިނުލާ އިކާން ހިތްހަމައެއްނުޖެހުނެވެ. އެހެންކަމުން ލައިގެން ހުރި ފަޓްލޫނުގެ ދެޖީބަށް އަތް ޖަހާލައިގެން އިކާން މަޑުކޮށްލައިގެން ހުރީ ޗާންސް އޮންލައިން އިމާރާތާ އެ އޮފީހާ ގުޅޭ ހިސާބުގައެވެ.\nއީމާއަށް ވުރެ ތަންކޮޅެއް ކުރީގައި ހުރެ ހިނގާފައި އަންނަ ޝެލީ އިން އިކާންގެ ނަޒަރު ފަޅި ސިކުންތަކަށްވެސް ނުނެއްޓެއެވެ. އަނދިރި އަޅި ކުލައެއްގައި ހުރި ކަށި މައްޗަށް އަރާ ހެދުމުގައި ޝެލީ ފެންނަގޮތް ޗާލުކަމުން އިކާން ހުރީ ތަލިން ކުޅު ހިކިފައެވެ. އިރުކޮޅަކުން މޫނު އެހެން ދިމާލަކަށް އަނބުރާލާފައިވެސް އަނެއްކާވެސް ޝެލީއަށް ބަލައިލިއެވެ. އެހިނދު ތުންފަތަށް ވެރިވީ ވިހަ ހިނިތުންވުމެކެވެ.\nއިމާރާތުގެ ދޮރާ ހަމައަށް ނާދެވެނީސް ޝެލީގެ ލޮލުގައި އިކާން އަޅައިގަނެއްޖެއެވެ. އެވަގުތު ޝެލީ އާ ގާތަށް އިކާން ފިޔަވަޅެއް އެޅިއެވެ. ޝެލީއަށް އެހިސާބުގައި މަޑުކޮށްލެވުނީ ކީކޭ ހިތަށް އަރައިގެންކަމެއް ނޭނގެއެވެ.\n"ޔޫ ލުކް ސެކްސީ" ލައިގެން ހުރި ފަޓްލޫނުގެ ޖީބަށް ދެއަތް ޖަހައިލަމުން އިކާން ބުންޏެވެ. ޝެލީ އިކާނަށް ބަލައިލީ ނަފުރަތުގެ ބެލުމަކުންނެވެ.\n"އަހަރެން ކުރި އެޓޭކްމަތިން ހަނދާން ނެތުނީތަ؟" ޝެލީ ބުންޏެވެ. އެވަގުތު އިކާން ޖަހާލީ ހިނިގަނޑެކެވެ. ފަހަތުގައި ހުރި އީމާގެ އަތުގައި ހިފައިގެން ޝެލީ ހިނގައިގަތެވެ.\n"ގެޓް ރެޑީ ފޯރް ރިވެންޖް" އިކާން ބުންޏެވެ. އޮފީހަށް ވަންނަން ދިޔަ ޝެލީގެ ފިޔަވަޅު މަޑުޖެހުނެވެ. ކޮންމެވެސް ސަބަބަކާ ހުރެ ޝެލީގެ ހިތުގައި ބިރުވެރިކަމެއް ހިނގާލިއެވެ. އެހެންނަމަވެސް އިކާނަށް ރައްދު ދިނުމުގެ ވިސްނުމެއް ނެތެވެ. އެހެންކަމުން ބަހެއްނުކިޔާ ޝެލީ އެތެރެއަށް ވަނެވެ.\nމޭޒު ކައިރީގައި އިން ޝެލީއަށް އިނދެވުނީ ދާދި ދެންމެއަކު އިކާން ބުނި ޖުމްލަ އާ މެދު ވިސްނާށެވެ. މާބޮޑު ކަމަކަށް ހަދަން ބޭނުން ނުވިޔަސް އެކަމާ ވިސްނޭ ސަބަބެއް ޝެލީއަށް ނޭނގުނެވެ.\n"ކޮން ވިސްނުމެއްގަ؟" ފިނި އަތަކުން އަތް ތިލައިގައި ހިފަހައްޓާލުމާއެކު ޝެލީ ސިހުނެވެ. އެވަގުތު ސިޔާ ހީލާފައި ދުރަށް ޖެހިލިއެވެ.\n"އެއްވެސް ކަމެއްނުވޭ" ހީލަމުން ޝެލީ ބުންޏެވެ. އީމާ އައިސް ޝެލީގެ ކުރިމަތީގައި ހުރި ގޮނޑީގައި އިށީނެވެ. ދެން ފާޑަކަށް ޝެލީއަށް ބަލަމުން ދިޔައެވެ.\n"ކޮބާ ހީވޭ. އެމީހާ ނުހުންނާނެ މައިތިރިވެގެނެއް. އަދިވެސް މިކަން ސީރިޔަސްކޮށް ނަގާކަށް ނުވޭތަ؟" އީމާ ވާހަކަދެއްކިއެވެ. އީމާގެ އަޑުގައި ކަންބޮޑުވުން ވިއެވެ.\n"ދެން ތިވާހަކަނުދައްކާ. އެއީ ކަމެއްވާ މީހެއްނޫން. ބޮޑު ފިނޑިއެއް. ކަމެއްވާނަމަ އެގޮތަށް އަންހެން ކުދިންނަށް އިންޒާރެއް ނުދޭނެ" ޝެލީ ބުންޏެވެ. ކުރިމަތިން ނަގަމުން އަންނަ ކަޅު ބޯ ވިލާގަނޑުގެ ހިލަން ޝެލީއަށް ވާނެ ނަމައެވެ.\nލަކްޔަން އޮފީހަށް ވަދެގެން އައިއިރު ރިސެޕްޝަނުގައި ތިބި އަންހެންކުދިންނާ ވާހަކަދައްކަން ކައުންޓަރުގައި ބަނޑުއަޅައިގެން ހުރި މީހަކު ފެނިފައި އެދިމާލަށް ބަލަހައްޓައިގެން ހުރެވުނެވެ. އޮފީހުގައި މަސައްކަތްކުރާ އަންހެންކުދިންނާ އެހާ ގާތްކޮށް އެއްވެސް ފިިރިހެނަކު ހުރިތަނެއް މީގެކުރިން ލަކްޔަންއަށް ފެނިފައި ނުވެއެވެ. އެހެންކަމުން ކުޑަކޮށް ކުރިއަށް ޖެހިލިއެވެ. ކައުންޓަރުގައި ތިބި އަންހެންކުދިންނަށް ފަހަތުގައި ހުރި ލަކްޔަން ފެނުމާއެކު ވަގުތުން މޫނުމައްޗަށް ސީރިޔަސްކަން ވެރިވެއްޖެއެވެ. ދެން މަޑުމަޑުން މަސައްކަތަށް މަސްއޫލުވިއެވެ. އެކުދިންނަށް އައި ބަދަލު ރާވީއަށް ފާހަގަވިއެވެ. އެހެންކަމުން ފަހަތަށް އެނބުރި ބަލައިލިއެވެ. އެވަގުތު ދާދި ކައިރީގައި ހުރި ލަކްޔަން ފެނުމުން ރާވީ ލަދުގަތެވެ. އެކުދިންނާ ރާވީ ފޮށުނު އަޑު އިވުނުބާއޭ ހިތަށް އެރިއެވެ.\n"ރާވީ މިތަނުގަ. ކަމެއްގަތަ؟" ލަކްޔަން އެހިއެވެ.\n"އިކާން ފާހާނާއަށް ވަދެލާފަ އެބަ އަންނަމޭ ބުނީމަ މިތާ މަޑުކޮށްލައިގެން ހުރީ" ރާވީ ބުންޏެވެ. އެވަގުތު އެއީ ކެބިން އިން އިކާން ނުކުތް ވަގުތެވެ. ލަކްޔަން ފެނުމުން އިކާނަށްވެސް ވީ ރާވީއަށް ވީވަރެވެ. ފިޔަވަޅުތައް މަޑުޖައްސާލާފައި ކުރިއަށް ހިނގާފައި އައީ މަޑުމަޑުންނެވެ.\n"ކޮފީއެއް ބޯލަން މިދަނީ. ހެނދުނު ގަޑީގަ ރަނގަޅަށް ސައިވެސް ނުބޮވޭ" ލަކްޔަން އެހުމަކާ ނުލައި އިކާން ބުންޏެވެ.\n"އަވަހަށް އަންނާތި. ބައްޕަ ވާހަކައެއް ދައްކަންވެފަ އެބައޮތް" ލަކްޔަން ބުންޏެވެ.\nރާވީ އައިސް ހުރީ ސިރާޖްގެ ސައިކަލުގައެވެ. ދުއްވަން އިކާނާ ހަވާލުކޮށްފައި ރާވީ އެރީ ފަހަތަށެވެ. ދެން އަނެއް އަތުގައި އޮތް ހެލްމެޓް އިކާނަށް ދިއްކޮށްލިއެވެ. އެހިސާބުން ކޮފީއަށް ދާންވީ ހުޅުމާލެއަށް ކަން އިކާނަށް އެނގުނެވެ. ފަހަކަށް އައިސް ދެއެކުވެރިން ކޮފީ ބޯ މަންޒިލަކަށްވެފައި ވަނީ ހުޅުމާލެއެވެ.\n"ލަކީބެ އަންނާނީ އަބަދުވެސް މިކަަހަލަ ވަގުތުތަކުގަ" ރާވީ ބުންޏެވެ.\n"ބަނޑުގައި ރިއްސާތީއޭ ކިޔާފަ ގެއަށް ދިޔައިމަ އަހަރެން ހީކުރީ ބައްޕަ ދެން މިއަދު އޮފީހަށް ނާންނާނެކަމަށް" އިކާން ބުންޏެވެ.\n"އެތާ އިނދެއެއްނު ތަންކޮޅެއް ކުޑަކޮށް ލޯބިކޮށް އިންނަ މަންޖެއެއް. ކިރިޔާ ސެޓުނުވެ ހުރީ" ފޮނިވެލާފައި ރާވީ ބުންޏެވެ.\n"އެންޖޯއިކޮށްލާ. އަހަރެންވެސް މިކަންތައް ނިންމާލާފަ ޖޮއިންވާނަން" އިކާން ބުންޏެވެ.\n"އެކަންތައް ކިހާ ހިސާބަކަށް ދިޔައީ" ރާވީ އެހިއެވެ.\n"ދެ ދުވަސް. ދެ ދުވަސްތެރޭ ނިންމާނަން. އޮފީހުގަ ނިންމާލާނީ. ތަންވެސް ރެޑީކޮށްފިން. މާދަމާ ވަލަކާ އެއްޗެހި ވައްދާލީމަ ނިމުނީ" އިކާން ބުންޏެވެ.\n"އަހަރެން ހުންނާނަން ފާރައަށް" ރާވީ ބުންޏެވެ. ދެން ވަރުގަދަ ހިނިގަނޑެއް ޖަހާލިއެވެ.\nއާދައިގެމަތިން ޝެލީ އާ ބައްދަލުކުރަން ސާޖިދު އެގެއަށް އައި ވަގުތެވެ. ޝެލީ މަޑުކޮށްލައިގެން ހުރީ ބަގީޗާ ގަސްތައް ކައިރީގައެވެ. ރޭގަނޑުގެ ވަގުތަށް ވިޔަސް އުޑުގައި ފިޔަޖަހަމުންދާ ތަރިތަކުގެ ވިދުންތަކުގެ އަސަރު ކޮންމެވެސް ވަރަކަށް ބިމަށް ފޯރާފައިވިއެވެ. ރޭގަނޑަށް މާތައް މޯޅިވެ ނިދީގެ ދާނުގައި އަރާމުގައި ވިޔަސް އެމާތަކުގެ ހިތްގައިމު ވަސް މުޅި ސަރަހައްދުގައި ހަރުލާފައި ހުއްޓެވެ. ކުއްލިއަކަށް ޝެލީ ސިހުނީ ފަހަތުން އައި ދެއަތަކުން އޭނާގެ ބަނޑުގެ ދެފަރާތުން ވަށާލާފައި އައިސް ބައްދާލުމުންނެވެ. ވަގުތުން އެއީ ކާކުކަން ޝެލީއަށް އެނގުނެވެ. ސާޖިދުގެ ހިތުގެ ތެޅުމުގެ އަޑު ދުވަހަކުވެސް ޝެލީގެ ހިތަކުން ނުފިލާނެއެވެ.\n"އެއް މިނެޓް ލަސްވެއްޖެ" މައުސޫމު ގޮތަކަށް ޝެލީ ބުންޏެވެ. ސާޖިދު ހީލިއެވެ.\n"ކޮން އަދަބެއް އޮތީ" ސާޖިދު އެހިއެވެ.\n"ފަހުން ބުނާނަން" ޝެލީ ބުންޏެވެ. ދެން އެއް އަތް އުފުލާލާފައި ސާޖިދުގެ މޫނުގައި ފިރުމާލިއެވެ.\nއަޅައިގެން ހުރި ޝޯލްމަތިން ޝެލީގެ ކަންފަތް ކައިރިއަށް ސާޖިދުގެ ހޫނު ނޭވާގެ ހޫނުކަން އިހުސާސްވެގެން ދިޔަ ވަގުތު ދެލޯ މެރުނެވެ. އަތްފައިން ހީބިހި ނަގައިގަތެވެ.\n"އޫމްމް.... ހާދަ މީރު ވަހެކޭ. ކާލާހިއްވަނީ" ސާޖިދު ބުންޏެވެ. ދެން އިވުނީ ޝެލީގެ ލުއިލުއި ހީލުމުގެ އަޑެވެ.\n"މި ފްރައިޑޭގަ. އިންޝާﷲ. އަހަރެންގެ އަންބަކަށް ވާން ޝޭލީ ރަންކިޔާނެ" ސާޖިދު ބުންޏެވެ.\n"އަލްހަމްދުލިއްލާހް. ވަރަށް އުފާވެއްޖެ. މިހާރުން ފެށިގެން ގަޑި ގުނަން ފަށައިފިން" ޝެލީ ބުންޏެވެ. އެއަށްފަހު ދެލޯބިވެރިން އަތު ގުޅުވާލައިގެން އައިސް އެއްފަރާތުގައި ހުރި އަށިގަނޑު މަތީގައި އިށީނެވެ. މުސްތަގުބަލާ ގުޅިގެން އެތައް ވާހަކައެއް ދެއްކިއެވެ. ދިރިއުޅުން އުޖާލާ ކުރުމަށް ކުރާނެ ކަންކަމާ ގުޅިގެން ވާހަކަދެއްކިއެވެ. އެންމެފަހު ނޭވާ އާ ހަމައަށް އެކުގައި ތިބުމަށް އެތައް ވައުދުތަކާ އަހުދުތަކެއް ވިއެވެ. އެކަކު އަނެކަކުދެކެ ލޯބިވާ މިންވަރު އެތައް ގޮތަކަށް ހާމަކޮށްދިނެވެ.\n"އަހަރެން މިދުނިޔޭގައި ނެތް ދުވަހެއް އަތުވިޔަސް އަހަރެންގެ ހަނދާނުގައި ޝެލީ އުމުރު ހުސްކޮށް ނުލައްޗެ" ވާހަކައިގެ މެދު ތެރެއިން ސާޖިދު ބުންޏެވެ. ވަގުތުން ޝެލީގެ މޫނުގެ ކުލަވަރު ބަދަލުވިިއެވެ. ވަގުތާ ނުގުޅޭ ވާހަކައެއް ސާޖިދު ފެށީތީ ޝެލީ ހިތްހަމަނުޖެހުނެވެ. ސީރިޔަސް ނަޒަރަކުން ސާޖިދަށް ބަލާލާފައި ސާޖިދުގެ އަތު ތެރެއިން އަތް ދަމައިގަނެފައި ދުރަށް ޖެހުނެވެ. ޝެލީގެ އެ އަމަލުން ސާޖިދަށް ހެވުނެވެ. ދެމީހުންގެ ދޭތެރެއިން ހުސްވި ޖާގަ ސާޖިދު ފުރާލިއެވެ. ޝެލީގެ އަތުގައި ހިފާލާފައި އަތުގައި ބޮސްދިނެވެ.\n"ޕްލީޒް. މިކަހަލަ އުފާވެރި ވަގުތުކޮޅެއްގެ ޖޭޑީ ތިދައްކަނީ ދެމީހުން ވަކިވާ ވާހަކަ. ތިކަހަލަ ވާހަކަނުދައްކަބަލަ. މަރަކީ އެއްވެސް މީހެއް ކައިރީގައި ބުނެފަ އަންނަ އެއްޗެއް ނޫން. ޖޭޑީއަށް ވުރެ ކުރިން އަހަރެންވެސް....."\n"ޝްޝްޝް.... " ޝެލީއަށް ޖުމްލަ ފުރިހަމަ ނުކުރެވުނެވެ. "ތިފަދަ ދުވަހެއް އަހަރެންނަށް ނުދައްކަވާށި. އަހަރެންގެ ލޯމައްޗަށް ތިފަދަ ދުވަހެއް އައުމުގެ ކުރިން އަހަރެންނަށް ރަނގަޅީ އަހަރެން ދާންޖެހިއްޖިއްޔާ"\n"އޯކޭ.... ތިވާހަކައެއް ނޫން. އަހަރެމެން ހޯދާނީ ކިތަން ބޭބީ ތަ؟" ޝެލީ ބުންޏެވެ. ވާހަކައިގެ މިސްރާބު ޝެލީ ބަދަލުކޮށްލި ގޮތުން ސާޖިދަށް ހެވުނެވެ. ޝެލީގެ ކޮނޑުގައި ހިފައި ގާތްކޮށްލާފައި ނިތުގައި ބޮސްދިނެވެ.\nކުއްލި ދަތުރެއްގައި ލަކްޔަން ރާއްޖެއިން ފުރައިގެން ދިޔުމުން އެކަމާ އެންމެ އުފާކުރީ އިކާނެވެ. އޭނާގެ ރޭވުމަށް ލިބިގެންދިޔަ އިތުރު ފަސޭހައެއް ކަމުގައި އިކާން ދެކުނެވެ. ފުރުމުގެ ކުރިން ލަކްޔަން ބައްދަލުކޮށް ދިން ނަސޭހަތްތައް އިކާން ހަނދާނުގައި ނެތެވެ. އޭނާގެ ސިކުނޑީގައިވީ އެންމެ ކަމެކެވެ. ތާއަބަދު ކުރެވެނީ ޝެލީގެ ދިރިއުޅުން ބަރުބާދު ކުރުމުގެ ހިޔާލުތަކެވެ. އޭނާގެ މަގުސަދު ހާސިލުވާން ވަގުތު ކުޑަތަންވަމުން އެބަދެއެވެ. ދެން އޮތީ އެންމެ ބޮޑު ކަންތަކެވެ. ސިޔާގެ ފޯނު ހޯދުމެވެ.


IGMH gai fiyavalhuthah varugadha kohfi\nއައިޖީއެމްއެޗްގައި ފިޔަވަޅުތައް ވަރުގަދަކޮށްފި\nއައިޖީއެމްއެޗުގެ މައި ދޮރޯށި ކައިރީގައި ބަޔަކު މަޑުކޮށްލައިގެން -- ފޮޓޯ: އަވަސް އާކައިވް\nކޮވިޑް-19 އަށް ޕޮޒިޓިވްވެފައިވާ ބަޔަކު ރާއްޖޭން ވެސް ފެނިފައިވާއިރު، ރައްކާތެރި ފިޔަވަޅެއްގެ ގޮތުން، ސަރުކާރުގެ މައި ހޮސްޕިޓަލް އައިޖީއެމްއެޗަށް ވަދެ ނުކުތުމަށް ބޭނުންކުރާ ދޮރުތަކަށް މާދަމާ އިން ފެށިގެން ބަދަލު ގެނައުމަށް އެ ހޮސްޕިޓަލުން ނިންމައިފި އެވެ.\nއައިޖީއެމްއެޗުން މިއަދު ނެރުނު ބަޔާނެއްގައި ބުނީ، މާދަމާއިން ފެށިގެން އެ ހޮސްޕިޓަލުގެ އިމެޖެންސީއަށް ދާ މީހުން ވަނަން ޖެހޭނީ އެމެޖެންސީ ޕޯޓިކޯގައި ހުންނަ މައި ޓްރިއާޖަށް ކަމަށެވެ.\nއެތަނުން ޓްރިއާޖު ކުރުމަށްފަހު އެމީހެއްގެ ސިއްހީ ހާލަތަށް ބަލައި، ފަރުވާ ދޭން ދެން އަމަލުކުރަންޖެހޭ ގޮތެއްގެ އިރުޝާދު ދޭނެ ކަމަށް ވެސް އައިޖީއެމްއެޗުން ބުންޏެވެ. އެމެޖެންސީ ރޫމަށް ވަންނަން އާއްމުކޮށް ބޭނުންކުރާ ކޮރިޑޯ މިހާރު ވަނީ ބަންދު ކޮށްފަ އެވެ.\nމި ބަދަލާއެކު، ވޯޑުތަކަށާއި، ކާޑިއެކް ސެންޓަރަށް ދާން ބޭނުންވާ މީހުން ވަންނަން ޖެހޭނީ ބޮޑުތަކުރުފާނު މަގުގައި ހުންނަ ދޮރޯށިންނެވެ. ލެބޯޓަރީއަށް ދެވޭނީ ކަނބާ އައިސަރާނި ހިނގުމުން ވަދެވޭ ދޮރޯށިންނެވެ.\nކޮވިޑް-19 އާ ގުޅިގެން ރައްކާތެރި ފިޔަވަޅެއްގެ ގޮތުން، އައިޖީއެމްއެޗުން މީގެ ކުރިން ވަނީ އެ ހޮސްޕިޓަލުގައި އެޑްމިޓްކޮށްފައި ތިބޭ ބަލި މީހުންނަށް ޒިޔާރާތް ނުކުރެވޭ ގޮތަށް ހަދާފަ އެވެ.\nއަދި ކޮންމެހެން ހޮސްޕިޓަލަށް ދާން ނުޖެހޭނަމަ، މި ދުވަސްވަރު ހޮސްޕިޓަލަށް ޒިޔާރާތް ނުކުރުމަށް ވެސް ވަނީ އިލްތިމާސްކޮށްފަ އެވެ.\nއައިޖީއެމްއެޗް ކޮރޯނާ ވައިރަސް ކޮވިޑް-19 + ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު\nޑޮކްޓަރަކާއި ނަރުހަކަށް ބަލި ޖެހިފައިވޭ: އައިޖީއެމްއެޗް\nސްޓާފުންގެ ހަރަދު ހަމަޖައްސަނީ މެނޭޖްމަންޓުން: ޓްރީޓޮޕް\n"ދަތުރު ނިންމުމުން އެމްބިޔުލަންސް ޑިސްއިންފެކްޓު ކުރޭ"\nމޫނު ބަލަން އައިޖީއެމްއެޗަށް ވަނުން މަނާކޮށްފި


Dhivehi Anhenakah Jinsee Goanaa Kuri India Meehakah Dhauvaa Nukuran Ninmaifi - Vaguthu\nދިވެހި އަންހެނަކަށް ޖިންސީ ގޯނާ ކުރި އިންޑިއާ މީހަކަށް ދައުވާނުކުރަން ނިންމަވައިފި\n2 މަސް ކުރިން ( އޭޕްރީލް 23, 2021 )\nދިވެއްސަކަށް ޖިންސީ ފުރައްސާރަކުރި އިންޑިއާ މީހާ\nމަގުމަތިން ހިނގާފައި ދިޔަ ދިވެހި އަންހެނަކަށް ޖިންސީ ގޯނާ ކުރި އިންޑިއާ މީހެއްގެ މައްޗަށް ދައުވާނުކުރަން ޕްރޮސެކިއުޓަރ ޖެނެރަލް ހުސެއިން ޝަމީމް ނިންމެވުމާ ގުޅިގެން އެ މައްސަލަ ފުލުހުން ފައިލްކޮށްފިއެވެ.\nޖިންސީ ގޯނާ ލިބުނު އަންހެން މީހާ ވަނީ އޭނާ ފުލުހުންނަށް ހުށަހެޅި މައްސަލަ ފައިލްކޮށް ފުލުހުން އޭނާއަށް ފޮނުވި ލިޔުން ޓްވިޓާގައި އާއްމު ކޮށްފައެވެ.\nފުލުހުން އޭނާއަށް ދީފައިވާ ލިޔުމުގައި ބުނެފައިވަނީ 2020 ވަނަ އަހަރުގެ ޑިސެންބަރު މަހުގެ 22.08 ގައި ހިނގި މި ހާދިސާ ފުލުހުން ތަހްގީގުކޮށް ދަޢުވާކުރުމަށް އެދި ޕީޖީއަށް ފޮނުވި ކަމުގައެވެ. ތަހްގީގަށް ފަހު ދަޢުވާކޮށްދިނުމަށް ޕީޖީއަށް ފޮނުވުމުން، ހެކި ބަހަށް ފުރިހަމަ ބުރަދަނެއް ދެވެން ނެތްކަމަށް ޕީޖީ އިން އަންގާފައިވާ ކަމަށާއި އަދި ލިބިފައިވާ ވީޑިޔޯ ފުޓޭޖުން ފެންނަ މީހާގެ ސިފަތައް އަޅާކިޔޭވަރަށް ސާފުވެފައިނުވާތީއާއި އިތުރު ހެއްކާއި ޤަރީނާ ލިބިފައި ނެތުމުން މި ހާލަތުގައި ދައުވާކޮށް ސާބިތު ކުރެވިދާނެ ކަމަށް ޕީޖީ އަށް ނުފެންނާތީ މައްސަލަ އަނބުރައި ފުލުހުންނަށް ފޮނުވާލާފައިވާ ކަމަށް ފުލުހުންގެ ލިޔުމުގައި ބުނެފައި ވެއެވެ.\nމައްސަލާގައި ތުހުމަތުވަނީ ސަރަވަނަން ކަލިޔަމޫރުތީ ނަމަކަށް ކިޔާ އިންޑިޔާ ރައްޔިތަކަށެވެ.\nއިންޑިއާ މީހާގެ ކިބައިން ޖިންސީ ގޯނާ ލިބުނު އަންހެން މީހާ ބުނެފައިވަނީ ފުލުހުން އަންނަންދެން އެ އިންޑިއާ މީހާގެ ގިރުވާނުގައި ހިފަހައްޓައިގެން އޭނާ ހުރި ކަމަށެވެ. އެކަން ހިނގީ ވެސް އެތައް ބައެއްގެ ކުރިމަތީގައި ފާހަގަކޮށް އޭނާވަނީ އިތުރަށް ބޭނުންވަނީ ކޮން ހެއްކެއްތޯ ސުވާލު ކޮށްފައެވެ.\nHere’s how the justice system works here. Idk what more evidence they want. I was holding his collar till the cops came. What more evidence? Infront of so many people. So evves kamaka nula I was holding him hama because I felt like it pic.twitter.com/iTjlH6pv34\n— Your Mom (@litul_frenchfry) April 23, 2021\nފަހަކަށް އައިސް އިންޑިއާ މީހުން ރާއްޖޭގައި ހިންގާ ޖިންއީ ކުށްތަކުގައި ދައުވާ ނުކުރާކަން ވަނީ ފާހަގަ ކުރެވިފައެވެ. ފާއިތުވި އަހަރެއްހާ ދުވަހުގެ ތެރޭގައި ވެސް އިންޑިއާ މީހުންގެ ފަރާތުން ދިވެހި އަންހެނުންނަށް ކުރިމަތިވި ޖިންސީ ގޯނާގެ ހައެއްކަ މައްސަލައިގައި ޕީޖީ ވަނީ ދައުވާ ނުކުރަން ނިންމާފައެވެ.\nދައުލަތުގެ ބެލުމުގެ ދަށުގައި ހުރި ކުއްޖަކަށް ޖިންސީ ގޯނާކުރި މީހަކު ހައްޔަރުކޮށްފި\nއޭޕްރީލް 23, 2021 22:55\nތިމައްސަލާގައި ސަބިތުވަނި އިންޑިޔާ މިހާގެ ގަޔަށް އަންހެންމީހާ އަތްލިކަން. އެތައްބައެއްގެ ކުރިމަތިގައި އިންޑިޔާ މިހާގެ ގަމީހުގެ ގިރުވާނުގައި ހިފަހައްޓައިގެން ހުރިކަމަށް އަންހެން މީހާގެ އަމިއްލަ އިއުތިރާފުން އެބަ އެއްބަސްވޭ. ޝަމިމުއަށް ތި މައްސަލަ ފޮނުވަން ނުކެރުނި ދިވހި އަންހެން މިހާއަށް ހުކުމެއް އައިސްދާނެތީ ކަމަށް ވުން ގާތީ.\nއޭޕްރީލް 23, 2021 23:03\nބޮޑުވަޒީރު އަދި ބޮޑުވަޒީރު ކަމުގެ ހުވާ ނުކުރެވޭ ކުޅިގަނޑު ފައްޓަވައިފި.\nއޭޕްރީލް 23, 2021 23:06\nއުންސުރު ފުރިހަމަ ނުވަނީ ދެއްތޯ ބޮޑުވަރު\nއޭޕްރީލް 23, 2021 23:21\nޕީޖީ އިންނަވާ އޮފީސްތެރޭ ތިކަން ހިނގިނަމަ ޔަޤީންވާނެ\nއޭޕްރީލް 23, 2021 23:22\nސަމީމް ވެސް ހުރީ އެއްކޮޅައް ޖެހިފަ. ވަޒީފާ ގެއްލިދާނެތީ. މިއީ އިންޑިޔާއަށް ވިކިފަ އޮތް ސަރުކާރެއް.\nއޭޕްރީލް 23, 2021 23:34\nރޭޕު ސަރުކާރު އިސްތިއުފާ\nއޭޕްރީލް 23, 2021 23:49\nއިންޑިޔާ ފިރިހެނުން ހިތުހުރި ގޮތެއް ދިވެހި އަންހެނުންނަށް ހެދުމަށް މިސަރުކާރުން ހުއްދަދީފައޮތީ ކަމަށް ތިވާނީ.\nއޭޕްރީލް 23, 2021 23:52\nއަދިވެސް އައްނިވެގެން އމޑޕ ވެގެން ރައްވެހި ފަތިސްވެގެން އުޅޭށެވެ.\nއޭޕްރީލް 24, 2021 00:05\nދެން ލަލަލާ އަދިވެސް ހޭބަލިވޭ\nއޭޕްރީލް 24, 2021 00:10\nމިސްކިތްތަކުގަ ނޫކުލަ ލަމުން ދުވާ ޔަހޫދީ ބަައިގަނޑުގެ މީހެއް\nއޭޕްރީލް 24, 2021 00:47\nމަންޖެއައްނުވިސްނޭތަ ދިވެހިރާއްޖެމިހާރުމިއޮތީ އިންޑިޔާގެ ޖީބައްވެއްޓިފަކަން\nއޭޕްރީލް 24, 2021 01:14\nސު ކުރިއްޔާ އިބޫ ސޯލިހޫ ދުވާ ރަނގަޅައްވެސް ދެއްވާފަހުރި ެެެެެެެެެެެެެެެެެެެެެެެެެެެެެެެެެެެެެެެެެެެެެ އިބިލީހެއް ކަލޭތީ ވޯޓް ކަލެއައް ހަރާންދެން\nއޭޕްރީލް 24, 2021 01:42\nއަމިއްލަ ކޯޓެއް އެބަޖެހޭ ހަދަން\nއޭޕްރީލް 24, 2021 05:03\nދިވެހިންގެ ގައުމުގައި ދިވެހިން ނިކަމެތިވެފަ.\nއޭޕްރީލް 24, 2021 05:05\nއިންޑިޔާގެ ވެރިކަމެއްގައި ހިންދޫ ބުދު މީހުން މުސްލިމުންނަށް ހަދާނީ ތިހެން. ރޭޕް ެިންޑިޔާ ސަރުކާރެއް މިތާއޮތީ.\nއޭޕްރީލް 24, 2021 05:30\nބަލާނެކަމެއްނެތް ޝައްކެއް ވަސްވާހެއްއޮތް ކަމެއްނޫން ސޯލިހުޖަލަށްދާންޖެހޭނެ ގައުމަށް ގަށްދާރުވެއްޖެ އިސްލާމްދީނަށް ގަށްދާރުވެއްޖެ ރަށްޔަތުންނަށް ގަށްދާރުވެއްޖެ ހުކުމަކީ ޖަލު.\nއޭޕްރީލް 24, 2021 11:10\nދެތިން ހިންދީ ފިލްމު ބަލައިލަބަލަ ސިރީދޭވީ ނޫނީ ހެމާޔާ 'ޗީފް މިނިސްޓަރު' އުޅޭ ކަހަލަ. އޭރުން އެނގޭނެ ތިކަހަލަ މީސްމީހުންނަށް ހަދަންވީގޮތް.


BREAKING NEWS: Raajje In Covid Ah Fassivaa Nisbaiy Furathama Faharah 14% Ah Araifi - Vaguthu\nރާއްޖެ އިން ކޮވިޑަށް ފައްސިވާ ނިސްބަތް ފުރަތަމަ ފަހަރަށް %14 އަށް އަރައިފި\nރާއްޖެ އިން ކޮވިޑް-19 އަށް ކުރާ ޓެސްޓްތަކަށް ބަލާއިރު ފައްސިވާ މީހުންގެ ނިސްބަތް ފާއިތުވި އެއްމަސް ދުވަހުގެ ތަފާސް ހިސާބަށް ބަލާއިރު ފުރަތަމަ ފަހަރަށް %14 އަށް އަރައިފިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދެންމެ އާއްމު ކުރި މައުލޫމާތުތައް ދައްކާ ގޮތުގައި މިއަދު 3305 މީހުން ކޮވިޑަށް ޓެސްޓްކުރިއިރު އޭގެތެރެއިން 465 މީހުން ވަނީ ކޮވިޑަށް ފައްސިވެފައެވެ. އެހެންކަމުން ކޮވިޑަށް ޓެސްޓް ކުރި މީހުންގެ ތެރެއިން %14.07 މީހުން ވަނީ ކޮވިޑަށް ފައްސިވެފައެވެ.\nރާއްޖޭގެ ހާލަތު އޭޕްރީލް މަހުގެ 17 ވަނަ ދުވަހުން ފެށިގެން ވަރަށް ބޮޑަށް ގޯސްވަމުން އަންނައިރު ކޮވިޑަށް ޓެސްޓް ކުރާ ނިސްބަތުން ފައްސިވާ މީހުންގެ އަދަދު ވެސް ވަނީ ވަރަށް ބޮޑަށް އިތުރުވެފައެވެ.\nއިއްޔެ ވެސް 2556 މީހުން ޓެސްޓް ކޮށްގެން %12 ކަމަށްވާ 318 މީހުން ކޮވިޑަށް ފައްސިވިއެވެ. ބުދަ ދުވަހު 3948 މީހުން ޓެސްޓް ކޮށްގެން %11 ކަމަށްވާ 464 މީހުން ކޮވިޑަށް ފައްސިވިއެވެ.\nއޭޕްރީލް މަސް ފެށުނުއިރު ރާއްޖެ އިން ކޮވިޑަށް ޓެސްޓް ކުރި މީހުންގެ ތެރެއިން ފައްސިވެފައި ވަނީ %2 މީހުންނެވެ.\nކޮވިޑަށް ކުރާ ޓެސްޓްތަކުގެ އަދަދާއި ފައްސިވާ މީހުންގެ ނިސްބަތަކީ ބަލީގެ ހާލަތު އޮތް މިންވަރު އެންމެ ރަނގަޅަށް ފެންނަން އޮންނަ ތަފާސް ހިސާބެވެ.\nރާއްޖޭގެ ހާލަތު ދުވަހުން ދުވަހަށް ގޯސްވަމުން އަންނައިރު މިއަދު އަތޮޅުތެރެއިން ވަނީ ގިނަ ބަޔަކު ކޮވިޑަށް ފައްސިވެފައެވެ. މިއަދު އަތޮޅުތެރޭގެ މީހުން ދިރިއުޅޭ ރަށްތަކުން ވަނީ 242 މީހުން ފައްސިވެފައެވެ. މިއަދު މާލެ އިން ފައްސިވީ 193 މީހުންނެވެ. ރިސޯޓްތަކުން މިއަދު 25 މީހުން ފައްސިވިއިރު ސަފާރީތަކުން އިތުރު ފަސް މީހުން މިއަދު ފައްސިވިއެވެ.\nއޭޕްރީލް 30, 2021 23:27\nމައިމޫނާ ހަމަޖެހިލައިގެން ވިސްނާލަބަލަ ކުރިޔަށް އޮތީ ރަމަޟާންމަހުގެ ފަހުދޔވަސްތައް\nއޮފީސްތަކުންވެސް ފައްސިވީމަ އެއްބަޔަކު 14 ދުވަސް އަނެއްބަޔަކު ކޮންތެކްޓް ވިޔަސް ނެރޭބަ މިހާރު އުޞޫލެއް ގަވާއިދެއްނެތް އަނެއްކާ އަނެއް އިންތިހާބު ކުރިމަތިކޮއްފި މިއުޅެނީ ސަލާމަތް ނުވެވިގެން އާދޭސްކޮއްފަ ބުނަން ހަފްތާއަކަށް ނަމަވެސް ގައުމު ލޮކްޑައުންއަކަށް ގެންދެބަލަ\nމެއި 1, 2021 00:23\nޓެސްޓް ސާމްޕަލް މަގުމަތިން ނަގައިގެން ދުވަހަކު ވެސް ދިވެހިގައުމުން ކޮވިޑް ނުފިލުވޭނެ.މަގުމަތިންނެގީމަ އެގެނީ މުޖްތަމައުގަ ބަލި އުޅެ ކަންއެކަނި. ބަލި ރަނގަޅުކުރަންބޭނުންނަމަ ގޭބިސީތަކުން ޗެކްކޮށްގެން ބަލިޖެހިފަިވާ އެންމެން މުޖްތަމައުން އެކަހަރި ކުރޭ. ދިވެހި ރާއްޖެއިން ލެޕްރަސީ ފައިލޭރިޔާ ޓީބީ މެލޭރިޔާ ކޮންތްރޯލް ކުރީ ހުރިހާރަށެއްގެ ހުރިހާ އެންމެން ޓެސްތްކޮށް ބަލިމީހުން ދެނެގަނެވިގެން. އެއީ ވަސިލަތެއްވެސް ނެތް ޒަމާނުގަ ހެލްތްއެސިސްޓެންޓުންގެ ބުރަ މަސައްކަތް. މިއަދު މިއުޅެނީ ހުރިހާ ވަސިލަތެއްހުރެ ޑޮކްޓަރުންނާ ނަރުހުން ތިބެމެ އެއްވެސް ކަމެއް ނުކުރެވިގެން. ކީރިތި ރަސުލާގެ ހަދިސްފުޅު ރަށެއްގާ ތާއޫން ފެށިއްޖެ ނަމަ އަރަށަކުން ނުނިކުތުމަށާ އެރަށް މީހުން ނުވަނުމަށް. މުސްލިމްގައުމެއްގަ މިހަދިސްފުލަށް އަމަލު ނުކުރުމަކީ މިބަލި ކޮންތްރޯލް ނުވެ ފެތުރިގެން ދިއުމުގެ އަސްލު.އަދިވެސް ވަގުތުއެބައޮތް އަވަސް ކުރައްވާ.\nމި އުޅެނީ ޠާޢޫން ބަލި ފެތުރިގެންތަ؟


Addu aai Fuvahmulaku Nature park hulhuvanee | Mihaaru\nފުވައްމުލަކު ކުޅި ހިމެނޭ ގޮތަށް ހަދާ ނޭޗާ ޕާކު-- ފޭސްބުކް ފޮޓޯ: ސިއްޕެ\nއައްޑު އާއި ފުވައްމުލަކު ނޭޗާ ޕާކް އަންނަ މަހު ހުޅުވަނީ\n19 ޖޫން 2018 - 15:00 20 comments\nއީކޯ ޓޫރިޒަމަށް ހާއްސަ ކޮށްގެން އައްޑު އާއި ފުވައްމުލަކުގައި ތަރައްގީ ކުރާ ނޭޗާ ޕާކްގެ މަސައްކަތްތައް ނިންމައި އަންނަ މަހުގެ ތެރޭގައި ހުޅުވަން ތައްޔާރު ވެއްޖެ އެވެ.\nއައްޑޫ ހިތަދޫގައި އޮންނަ އީދިގަލި ކުޅި އާއި ކޯއްޓޭ ސަރަހައްދު ހިމެނޭ ގޮތަށް އައްޑޫގެ ޕާކު ތަރައްގީ ކުރާއިރު ފުވައްމުލަކު ޕާކު ހާއްސަ ކޮށްފައިވަނީ އެ ރަށު ފުނާޑު ކުޅި އާއި ދަޑިމަގު ކުޅި އަށެވެ. މިއީ ވެސް ހިމާޔަތްކޮށްފައިވާ ތަންތަނެވެ.\nޔޫރަޕިއަން ޔޫނިއަން (އީޔޫ) އިން ދީފައިވާ 61 މިލިޔަން ރުފިޔާގެ ހިލޭ އެހީގެ ދަށުން މީގެ ތިން އަހަރު ކުރިން ފެށި މި ޕްރޮޖެކްޓުގެ މަސައްކަތް މިހާރު ގާތްގަނޑަކަށް ވަނީ ނިމިފަ އެވެ. އަންނަ މަހުގެ ތެރޭގައި ޕާކުތައް ހުޅުވަން މިހާރު ތައްޔާރު ވެފައިވާއިރު އެ ތަން އާދަޔާ ހިލާފަށް ރީއްޗެވެ.\nހިމާޔަތް ކޮށްފައިވާ އެ ކުޅީގެ ވަށައިގެން ކަނޑުލާއި ރަނޑޫ ހެދިފައިވާއިރު މުޅި ކުޅިތެރެ އޮތީ، ފެނުގައި ހެދޭ ގަހެއް ކަމަށްވާ ހައި ގަސްތަކުން (ލޮންސި ގަސް) އެވެ. ކުޅީގެ އެކި ހިސާބުތަކުގައި ލޮޓަސް މާތައް ހުރީ ފޮޅިފަ އެވެ. އަދި ހިނގާލާފައި ކުޅި ތެރެ ބަލައިލުމަށް، ރީތި ދިގު ފާލަންތަކެއް ވެސް ވަނީ އަޅައިފަ އެވެ. ޕާކު ހުޅުވުމުން، ކުޅި ތެރޭގައި ޑިންގީ އާއި ކެނޯ ފަދަ ތަކެތި ދުއްވުމުގެ ފުރުސަތު ވެސް ލިބޭނެ އެވެ. އަދި ބައިސްކަލުގައި ޕާކު ތެރޭގައި ދުއްވާލައި، ތަނުގެ ރީތިކަން ބަލައިލެވޭނެ އެވެ.\n"މިއަދާ ހަމައަށް އެ ތަންތަން އޮތީ މާ ބޮޑު ބޭނުމެއް ނުހިފޭ ގޮތަށް. އަޅުގަނޑުމެން އެ ތަނުގެ ގުދުރަތީ ރީތި ކަމަކަށް ބަދަލެއް ނުގެންނަން. އެކަމަކު އެތަނުގެ ރީތިކަން ގިނަ ބަޔަކަށް ފެންނާނެ ގޮތަކަށް މި ބަދަލުކޮށްލީ،" މި މަޝްރޫއުގެ ކޮމިއުނިކޭޝަން އޮފިސަރު އަލީ ޝާމިން ވިދާޅުވި އެވެ.\nޝާމިން ވިދާޅުވީ ޕާކު ތެރޭގައި ކުރަން ޖެހޭ އިމާރާތް ކުރުމުގެ މަސައްކަތްތައް މި މަހުގެ ނިޔަލަށް ނިމޭނެ ކަމަށެވެ. އައްޑޫ އީދިގަލި ކުރިމަތީގައި ވިޒިޓާސް ސެންޓަރެއް ގާއިމުކޮށްފައިވާ އިރު، ޕާކަށް ވަންނަ ޓިކެޓާއި ކެނޯ އާއި ބައިސްކަލް ފަދަ ތަކެތި ދޫކުރާނީ އެ ތަނުންނެވެ. އަދި ކެންޓީނެއް ހަދާފައިވާއިރު ކުޅި އަށް އެރުމަށް ފަހު، ފެންވެރުމުގެ ވަސީލަތްތައް ވެސް އެ ތަނުގައި ވަނީ ގާއިމުކޮށްފަ އެވެ.\nކުޅިވަރު ކުޅުމާއި މުނިފޫހިފިލުވުމުގެ ވަސީލަތްތަކާއެކު ހަމަ މި ފަދަ ތަނެއް، ދަޑިމަގު ކުޅި ކައިރީގައި ވެސް ވަނީ ގާއިމުކޮށްފަ އެވެ.\nއައްޑު އާއި ފުވައްމުލަކުގެ އާއްމުންނާއި އެ ތަން ބަލައިލަން ދާ މީހުންނަށް މިހާރު ވެސް ޕާކަށް ވަދެވެ އެވެ. އެކަމަކު ވަސީލަތްތަކާއެކު އެތައް ރަސްމީކޮށް ހުޅުވުމަށް ހަމަޖައްސާފައިވަނީ އަންނަ މަހުގެ ތެރޭގަ އެވެ.\nއައްޑޫ އީދިގަލި ކުޅީގައި ހެދިފައިވާ ލޮޓަސް ގަސްތަކެއް ކައިރިން ބަޔަކު ކެނޯއެއް ދުއްވަނީ\n"ވަރަށް އާދަޔާ ހިލާފު ރީތި ތަނަކަށް މިިތަން ވާނީ. ގިނަ ޓޫރިސްޓުން މި ތަނަށް އަންނާނެ. ކަނޑައަޅާފައިވާ މުވައްޒަފުން މި ތަނުގައި ތިބޭ އިރު، އަންނަ އާއްމުންނަށް ވެސް ތަނުގެ ބޭނުން ވަރަށް ރަނގަޅަށް ހިފޭނެ،" ޝާމިން ވިދާޅުވި އެވެ.\n"ކައިވެނި ޕާޓީތައް ވެސް މިތަނުގައި ބޭއްވޭނެ،"\nއެންވާރަމަންޓް މިނިސްޓްރީ އާއި ކްލައިމެޓް ޗޭންޖް އެޑެޕްޓޭޝަން ޕްރޮޖެކްޓް (ސީސީއޭޕީ)ގެ ދަށުން ތަރައްގީ ކުރާ މި ޕާކުތައް ހިންގާނެ ގޮތުގެ ގަވައިދު އެކުލަވާލައި ގެޒެޓް ކުރަން މިހާރު ވަނީ ފޮނުވާފަ އެވެ.\nއިތުރު ލިޔުންތައް ފުވައްމުލައް އައްޑޫ އީޔޫ ޓޫރިޒަމް މިނިސްޓްރީ ހިތަދޫ ކުޅި ފުވައްމުލަކު ކުޅި\nހިޔާމަތްކޮށްފައިވާ ސަރަހައްދުގައި ފޮޓޯ ނަގަން ފީއެއް


Aashiqui Ge Bathalaa Anu Ge Dhiriulhun Badhaluvi Accident - Vaguthu\n2 މަސް ކުރިން ( އޭޕްރީލް 19, 2021 )\nމިއަދު ވެސް ގިނަ ބައެއްގެ މަގުބޫލު ފިލުމެއް ކަމަށްވާ ''އާޝިގީ'' ގެ ބަތަލާ އަނޫ އަގަރުވާލުގެ ދިރިއުޅުން ބަދަލުކޮށްލި ހިތްދަތި އެކްސިޑެންޓްގެ ވާހަކަ އޭނާ ހިއްސާ ކޮށްފިއެވެ.\nއިޖުތިމާޢީ މަސައްކަތް ކުރުމުގެ ޝައުގުވެރިކަން ހުރި އަނޫގެ ދިރިއުޅުން އެންމެ ފުރަތަމަ ބަދަލުވެގެން ދިޔައީ ފިލުމު އާޝިގީއަށް ފަހުގައެވެ. ނަމަވެސް އޭގެ އަހަރުތަކެއް ފަހުން އަނޫ ވަނީ އެކްޓިންއާއި މޮޑެލް ކުރުމުގެ ދާއިރާ ދޫކޮށްލާފައެވެ.\nއޭގެފަހުން އަނޫއާއި ކުރިމަތިވި އެކްސިޑެންޓަކީ އޭނާަ މަރުގެ ތުންފަތް މައްޗަށް ވެއްޓިގެން ދިޔަ އެކްސިޑެންޓެކެވެ. 1999 ވަނަ އަހަރު ހިނގި މި ހިތްދަތި އެކްސިޑެންޓްގެ ވާހަކަ އަނޫ ދައްކާފައި ވަނީ ދިން އިންޓަވިއުއެއްގައެވެ.\nވިއްސާރަ ރެއެއްގައި އަނޫ ދުއްވަމުން ދިޔަ ކާރުން ވި އެކްސިޑެންޓެއްގެ ސަބަބުން އަނޫ 29 ދުވަހު ކޯމާގައި އޮތް ކަމަށާއި އޭގެ ފަހުން ހުރިހާ ކަމެއް ހަނދާން ނެތުނު ކަމަށާއި ހަނދާން ހުރީ ހަމައެކަނި އެކްސިޑެންޓުގެ ކުރިން މަސައްކަތް ކުރަމުން އައި އާޝަރަމްގައި އަނޫއާއި މުޚާތަބު ކުރާ ނަން ކަމަށް ވެސް އަނޫ ބުނެފައިވެއެވެ.\nމޭކަޕް ކުރުން ވެސް ހަނދާން ނެތުނު ކަމަށާއި އޭގެ ސަބަބުން މީސް މީޑީޔާގައި އަނޫގެ މޭކަޕް ކުރި އަދި ނުކުރާ ފޮޓޯތަކަށް އަޅައި ކިޔުން އޮތް ކަމަށާއި، އެ ހުރިހާ ކަންތައްތަކެއް ވެގެން ދަނީ ކިހިނެއް ކަމެއް ނޭނގިފައި އަނޫ ހުންނަން ޖެހުނު ކަމަށް ވެސް އޭނާ ބުނެފައިވެއެވެ.\nމި އެކްސިޑެންޓުގެ ސަބަބުން ދިމާވި ކަންތައްތަކެއްގެ ސަބަބުން 2001 ވަނަ އަހަރު އަނޫގެ ބޯ ބާލަން ޖެހުނު ކަމަށާއި އެކަމުން އެއްކޮށް ރަނގަޅުވުމުން ''މައިންޑް އެންޑް ހިޔުމަން ސައިކޮލޮޖީ'' ދަސްކުރި ކަމަށް ވެސް އިންޓަވިއުގައި އަނޫ ބުނެފައިވެއެވެ.\nއޭޕްރީލް 20, 2021 00:50\nމީ ކޮންފަދަ އާޓިކަލެއް!\nއޭޕްރީލް 20, 2021 09:53\nއަނޫ އަނޫއައް ވީގޮތް އަދި މިއިގުނީ.


"ކައްޕިއާ ބިދޭސީއަކާ ދެމެދު ފައިސާގެ މައްސަލައެއް ޖެހުނު" - Suvaadheeb\nއާޓިކަލް ޕޯސްޓްކުރީ ސުވާދީބު7މަސް ކުރިން يناير 13, 2020 0124\nއެ މައްސަލައާ ގުޅިގެން ސުވާދީބުއާ ވާހަކަ ދައްކަމުން މުހައްމަދުގެ އާއިލާ މެންބަރަކު ބުނީ މުހައްމަދާއި ދޯނީގައި މިހާރު މަސައްކަތް ކުރަމުން އަންނަ އެއްވެސް މީހަކާ މައްސަލައެއް ޖެހިފައި އޮތް ކަމެއް އެނގިފައި ނުވާ ކަމަށެވެ. ނަމަވެސް މީގެ ދެ އަހަރު ކުރިން މުހައްމަދު މަސައްކަތް ކުރި ބޯޓުން ބިދޭސީއަކު ފައިސާތަކެއް ވަގަށް ނެގި މައްސަލަ ޖެހުނު ކަމަށާއި އެކަމާ ގުޅިގެން އެ ބިދޭސީ މީހާގެ ފޮޓޯ ފޭސްބުކްގައި އާންމުކޮށް ހޯދަން ވެސް އިއުލާން ކުރި ކަމަށް އޭނާ ވިދާޅުވި އެވެ. ނަމަވެސް އެ ބިދޭސީ މީހާ ފިލުމަށް ފަހު އޭގެ ފަހުން ފެނިފައި ނުވާ ކަމަށް އާއިލާ އިން ބުންޏެވެ.\n“އަޅުގަނޑަކަށް އެނގިފައެއް ނުވޭ މުހައްމަދު މިހާރު އުޅޭ ދޯނީގެ އެއްވެސް މީހަކާ މައްސަލަ ޖެހިގެން އުޅޭ ކަމެއް. އެކަމަކު އޭނާ ކުރިން މަސައްކަތް ކުރި ދޯނީގެ ހުރި ބިދޭސީއަކާއި ފައިސާގެ މައްސަލަތަކެއް ޖެހުނު. ބޭބެ ފޭސްބުކްގަ އިން އޭނަގެ ފޮޓޯވެސް އާންމުކޮށްފަ. އޭރު ފޭސްބުކްގަ ޖަހާފަ އިން އެ ބިދޭސީ މީހާ އެ ދޯނީގެ ކޮއްތު ފައިސާ ވަގަށް ނެގިި ކަމަށް. އެކަމަކު އޭނަ މި ދޯނީގަ އުޅޭ ކަމެއްވެސް އަދި އޭނަޔާ ގުޅުން ހުރި މީހަކު މި ދޯނީގަ އުޅޭ ކަމެއްވެސް އަޅުގަނޑަކަށް ނޭނގެ,” އޭނާ ބުންޏެވެ.\n“ބޭބެ ގެއްލުނުކަން ވެސް މީހެއްގެ ފަރާތުން މި އެނގުނީ. ދެން ބޭބެގެ ފޯނަށް ގުޅީމަ ނަގަނީ ބޭރު މީހެއް. އޭނަ ބުނީ ބޭބެ ގެއްލުނީއޭ. އެންމެ ފަހުން ބޭބެ ފެނުނީ ފަސް ވަނަ ދުވަހުގެ ރޭގަނޑު 1:00 ހާއިރު ކަމަށް މި ބޭރު މީހާ ބުނި،” އާއިލާ އިން ބުންޏެވެ.\nއެކަމާ ގުޅޭ ގޮތުން އަވަސް އިން އެ ދޯނި ނިސްބަތްވާ ކުންފުނި “ޓީޓީއެސް”އަށް ގުޅުމުން ބުނީ އެއްވެސް މައުލޫމާތެއް ހިއްސާ ނުކުރަން ފުލުހުން އެދިފައިވާ ކަމަށާއި ދޯނީގައި ތިބި މީހުންގެ އަދަދާ ގުޅޭ ގޮތުން ވެސް އެއްޗެއް ބުނެވޭކަށް ނެތް ކަމަށެވެ.\n“އަޅުގަނޑުމެންގެ ދޯންޏެއްގެ ކައްޕި ގެއްލުނު މައްސަލަ ފުލުހުން ވަރަށް ބާރަށް ތަހްގީގު ކުރޭ އެބަ. އެހެންވެ ފުލުހުން ބުނީ އެ މައްސަލައިގެ އެއްވެސް ވާހަކައެއް އެއްވެސް ފަރާތަކާ ހިއްސާ ނުކުރަން. ދެން އާއިލާއިން އެ ދައްކަނީ ކޮންވާހަކަތަކެއް ކަމެއް ނޭނގޭ. ދޯނި ފަރަށް އެރި އިރު ތިބީ ކިތަށް މީހުން ކަމެއްވެސް އަދި ދޯނީގަ ތިބެނީ ކިތަށް ފަޅުވެރިން ކަމެއްވެސް ނެތް ބުނެވޭކަށް,” ޓީޓީއެސް ކުންފުނިން ވާހަކަ ދެއްކި މީހަކު ބުންޏެވެ.\nބަސް ސްޓޮޕްތަށް އިިތުރުކޮށް މާލެ – ހުޅުމާލޭ ބަހުގެ ހިދުމަތް ހުޅުމާލޭގެ އެތެރޭގެ މަގުތަކަށް މާދަމާ ފަށަނީ\nޖޭޕީއަށް ގޮނޑިތައް ދޫކޮށްލީ، އެމްޑީޕީއަށް މެޖޯރިޓީ ލިބުނަ ނުދިނުމަށް – ޔާމީން


2017: Rohingya Muslimun nah aniyaaveri ahareh\n2017: ރޮހިންޔާ މުސްލިމުންނަށް އަނިޔާވެރި އަހަރެއް\n1 ޖެނުއަރީ 20180ކޮމެންޓް\nނިމިގެން މިދާ 2017 ވަނަ އަހަރު ބޭރު ދުނިޔެއިން އެންމެ ސަމާލުކަން ލިބުނު އެއް ހަބަރަކީ މިޔަންމާގެ މުސްލިމުންގެ ވާހަކައެވެ. ހާއްސަކޮށް މުސްލިމް ޤައުމުތަކުގެ ރައްޔިތުންނަށް މިޔަންމާގެ ހޮޔިންޔާ މުސްލިމުންގެ ހާލަތު ފެނި 2017 ވަނަ އަހަރުވަނީ ބޮޑެތި އަސަރުތަކެއް ކޮށްފައެވެ.\nރޮހިންޔާ މުސްލިމުންނާއި ދެކޮޅަށް މިޔަންޔާ އަސްކަރިއްޔާއާއި ހައްދު ފަހަނަ އަޅާފައިވާ ބުޑިސްޓުން ހަމަލާތައް ދެމުން ގެންދާތައް އެތައް އަހަރެއް ވެއްޖެއެވެ. އެހަމަލާ ތަކުގައި އެތައްހާސް ރޮހިންޔާ މުސްލިމުންނެއް މަރާލާފައިވާއިރު މުސްލިމުންގެ ގެދޮރުވަނީ އަލިފާންޖަހާ އަންދާލާފައެވެ. އަދި މުސްލިމުންގެ މުދާތައްދަނީ ސުންނާފަތި ކުރަމުންނެވެ.\n2017 ވަނަ އަހަރަކީ މިޔަންމާގެ ހައްދުފަހަނަ އަޅާފައިވާ އަސްކަރިއްޔާއާއި ބުޑިސްޓުންގެ ލާއިންސާނީ އަނިޔާވެރި އަމަލުތައް އިތުރު ވެގެން ދިޔަ އަހަރެކެވެ. މިޔަންމާ ސަރުކާރާއި މުޑިސްޓުން ގަބޫލުކުރާ ގޮތުގައި ރޮހިންޔާ މުސްލިމުންނަކީ މިޔަންމާ ބައެއް ނޫނެވެ. އަނިޔާތައް ދިނުމަށް އެމީހުން ބޭނުންކުރާ އުޒުރަކީވެސް އެއީ މިޔަންމާ މީހުން ނޫންކަމަށްބުނެއެވެ. މިޔަންމާ ސަރުކާރުން ގަބޫލުކުރާ ގޮތުގައި ރޮހިންޔާ މުސްލިމުންނަކީ އަވަށްޓެރި ބަނގުލަދޭޝްއިން މިޔަންމާއަށް ހިޖުރަކޮށްފައިވާ ބައެކެވެ. ނަމަވެސް މިކަމުގެ ހަގީގަތަކީ ކޮބައިތޯއެވެ؟\nމިޔަންމާ ހޮހިންޔާ މުސްލިމުން މިޔަންމާގެ ރާކިން ސްޓޭޓްގައި ދިރިއުޅެމުން ގެންދާތާ އެތައް ސަތޭކަ އަހަރެއް ވެއްޖެއެވެ. އެގޮތުން މީލާދީން 12 ވަނަ ގަރުނުގައިވެސް ރާކިން ސްޓޭޓަކީ މިޔަންމާ މުސްލިމުންގެ ސަރަހައްދެއްކަން ތާރީހީ ދިރާސާތަކުން ދައްކައެވެ.\nއިނގިރޭސިން އިންޑިއާ އިސްތިއުމާރު ކޮށްގެން އުޅުނު އިރު މިޔަންމާއާއި ބަންގާޅަކީވެސް އިންޑިއާގެ ބައެކެވެ. އަދި މިޔަންމާގެ ރާކިން ސްޓޭޓަކީ ބަނގުލަދޭޝްގެ އައްސޭރި ފަށާއި ގާތުގައި އޮންނަ ސަރަހައްދެކެވެ. ކުރިންވެސް ދެންނެވި ފަދައިން އިނގިރޭސިންގެ އިސްތިއުމާރުގެ ކުރިން މި ސަރަހައްދަކީ އިންޑިއާގެ ބައެކެވެ. އެއީ މިޔަންމާއާއި ބަނގުލަދޭޝްވެސް ހިމެނޭ ގޮތުންނެވެ.\nނަތީޖާއެއްގެ ގޮތުން އެއް ގައުމެއްގެ މީހުން އެއްރަށުން އަނެއް ރަށަށް ހިދުޖަރުރާ ބީދައިން ބަނގުލަދޭޝްގެ ބައެއް މުސްލިމުންވެސް ރާކިން ސްޓޭޓަށް އަދި ރާކިން ސްޓޭޓްގެ ބައެއް މުސްލިމުންވެސް ބަނގުލަދޭޝްގެ އެކި ސަރަހައްދަށް ހިޖުރަ ކޮށްފައި ވެއެވެ.\nނަމަވެސް 1948 ވަނަ އަހަރު އިންގިރޭސިންގެ އިސްތިއުމާރު ނިމިގެން ދިއުމުގެ ނަތީޖާއެއްގެ ގޮތުން ބަރުމާގެ ނަމުގައި މިހާރުގެ މިޔަންމާ އުފަންވިއެވެ. އަދި ބަނގުލަދޭޝްވެސް އުފަންވުމަށް މެދުވެރިވީ އިނގިރޭސިންގެ އިސްތިއުމާރު ނިމުމުންނެވެ. ބަނގުލަދޭޝްއާއި މިޔަންމާގެ ބޯޑަރު ކުރަހާ ނިމުނު އިރު ރޮހިންޔާ މުސްލިމުން ދިރިއުޅެމުންދާ ރާކިން ސްޓޭޓް ދިޔައީ އޭރުގެ ބަރުމާ ނުވަތަ މިހާރުގެ މިޔަންމާގެ ދަށަށެވެ.\nނަމަވެސް ރާކިން ސްޓޭޓްގެ ރޮހިންޔާ މުސްލިމުންނަކީ ބަރުމާގެ ރަށްވެހިންކަމަށް ބަލައި ގަތުމަށް އޭރުގެ ބަރުމާއަދި މިހާރުގެ މިޔަންމާއިން ދެކޮޅު ހެދިއެވެ. ހަމަ އެއާއި އެކު އަދިއަދަށް ދާންދެންވެސް ރޮހިންޔާ މުސްލިމުންނަށް މިޔަންމާގެ ރަށްވެރިކަން ދީފައެއް ނުވެއެވެ.\nބުޑިސްޓުންގެ ނުފޫޒު ގަދަ މިޔަންމާ ސަރުކާރުން ޒަމާނުއްސުރެ މަސައްކަތް ކުރަމުންދަނީ ރޮހިންޔާ މުސްލިމުން އެމީހުނމްގެ ވަޒަނުން ނެރެލާށެވެ. އަދި ރޮހިންޔާ މުސްލިމުންގެ ނަސްލު ނެތިކޮށްލާށެވެ.\nނަތީޖާއެއްގެ ގޮތުން 1970 ވަނަ އަހަރުން ފެށިގެން ފާއިރުވި ދުވަސް ތަކުގައި މިޔަންމާގެ އަސްކަރިއްޔާ އިސްވެ އޮވެ ރޮހިންޔާ މުސްލިމުންނަށް ސިލްސިލާ ހަމަލާތައްދީ ގަތުލު އާއްމުތައްދަނީ ހިންގަމުންނެވެ.\n2017 ވަނަ އަހަރު ނިމިގެން ދާއިރު 2017 ވަނަ އަހަރަކީވެސް ރޮހިންޔާ މުސްލިމުންނަށް މިޔަންމާ ސަރުކާރުގެ އަނިޔާވެރިކަން އިންތިހާ އަހަރެކެވެ. މިޔަންމާ މުސްލިމުންގެ މަރާ ގެދޮރުގައި އަލިފާން ޖަހާ އަންހެނުންނާއި ކުޑަކުދިންގެ އިއްފަތް ފޭރުމުގައި 2017 ވަނަ އަހަރު މިޔަންމާގެ ބުޑިސްޓުންނާއި އަސްކަރިއްޔާއިންވަނީ އިންތިހާއަށް ހައްދު ފަހަނަ އަޅާފައެވެ.\nމިޔަންމާ ސަރުކާރުގެ އަނިޔާވެރިކަމުގެ ސަބަބުން ޔަތީމްވެފައިވާ އެތައް ކުޑަކުރިންނާއި އެތައް ހާސް ރޮހިންޔާ މުސްލިމުންނެއް ރާކިން ސްޓޭޓުން ނިކުމެ އަވަށްޓެރި ޤައުމުތަކަށްވަނީ ހިޖުރަ ކޮށްފައެވެ. އަވަށްޓެރި ޤައުމުތަކުގައި ރެފިއުޖީންގެ ގޮތުގައި ދިރިއުޅޭ ރޮހިންޔާ މުސްލިމުންގެ އަދަދު މިހާރު ގުނެނީ މިލިއަނުންނެވެ.\n2017 ވަނަ އަހަރު ރޮހިންޔާ މުސްލިމުން


HSC Fethumuge Mubaaraathaa Eku Thinadhoo Gai Zuvaanunge Dhuvahuge Harakaaithah Maadhamaa Fashanee އެޗްއެސްސީގެ ފެތުމުގެ މުބާރާތާއެކު ތިނަދޫގައި ޒުވާނުންގެ ދުވަހުގެ ހަރަކާތްތައް މާދަމާ ފަށާނެ – Huvadhoo News HSC Fethumuge Mubaaraathaa Eku Thinadhoo Gai Zuvaanunge Dhuvahuge Harakaaithah Maadhamaa Fashanee Huvadhoo News\nޒުވާނުންގެ ދުވަސް ފާހަގަ ކުރުމުގެ ގޮތުން ތިނަދޫގައި ބާއްވާ ހަރަކާތްތަކަށް ތައްޔާރުވުމުގެ ތެރެއިން- ފޮޓޯ: ތިނަދޫ ކައުންސިލް\nއެޗްއެސްސީގެ ފެތުމުގެ މުބާރާތާއެކު ތިނަދޫގައި މިއަހަރުގެ ޒުވާނުންގެ ދުވަސް ކުލަގަފަކޮށް ފާހަގަ ކުރުމަށް ހަރަކާތްތައް މާދަމާ ހެނދުނު ފަށާނެއެވެ.\nމިއަހަރުގެ ޒުވާނުންގެ ދުވަސް ކުލަގަދަކޮށް ފާހަގަ ކުރުމަށް ތިނަދޫގެ ޖަމްޢިއްޔާ ތަކާއި ތިނަދޫ ކައުންސިލާއި އަންހެނުންގެ ތަރައްޤީއަށް މަސައްކަތް ކުރާ ކޮމެޓީ އާއި ތިނަދޫ ކޮމިއުނިޓީ ސެންޓަރު ގުޅިގެން ތިނަދޫގައި ބާއްވާ ޚާއްޞަ ޙަރަކާތްތަކުގައި ތެރޭގައި ހިމެނޭ ފެތުމުގެ މުބާރާތް ފަށާނީ ހެނދުނު7ޖަހާއިރުއެވެ.\nސަރުކާރުގެ މުވައްސަސާތަކަށް ހުޅުވާލައިގެން ތިނަދޫ ފަތާ ޓްރެކްގައި ކުރިޔަށް ގެންދަން ހަމަޖެހިފައިވާ މިހަރަކާތުގައި ގިނަ ޓީމުތަކެއް ބައިވެރިވެފައިވާއިރު 60 ވަރަކަށް މީހުން ބައިވެރިވާނެ ކަމަށް ހުވަދޫ ސްވިމިންގ ކްލަބުން ހާމަ ކުރެއެވެ.\nމި އަހަރުގެ ޒުވާނުންގެ ދުވަސް ފާހަގަ ކުރުމަށް އެއް ޓީމެއްގެ ގޮތުގައި ބައިވެރިވާ ޖަމްޢިއްޔާ ތަކަކީ ހުވަދޫ ސްވިމިންގ ކްލަބް (އެޗްއެސްސީ), ހުވަދޫ ރެކްރިއޭޝަން (އެޗްއާރް), ހުވަދޫ އެސޯސިއޭޝަން ފޯރ ނޭޝަނަލް ޑިވެލޮޕަމަންޓް (ހޭންޑް), ހަވަރު ސްޕޯޓްސް ، ރައުހަތު ސްޕޯޓްސް ، ހުވަދޫ ބެޑްމިންޓަން ކްލަބް (އެޗްބީސީ) ، ތިނަދޫ އެސޯސިއޭޝަން ފޯރ ޔޫތު ޑިވެލޮޕަމަންޓް އެންޑް އެންޕަވަރމެންޓް (ޓޭޑް) ، ތިނަދޫ ޔޫތު ފުޓްބޯޅް ކްލަބް (ޓީވައި އެފްސީ) އަދި ސްޕޯޓްސް ކްލަބް ޔުނީކް (އެސްސީޔޫ) އާއި ސްކީމް- ތިނަދޫ ޗެޕްޓާރއެވެ. އަދި ޒުވާނުންގެ ދުވަސް ކުލަގަދަކޮށް ފާހަގަ ކުރުމުގެ ހަރަކާތް ތަކުގައި ސްކައުޓް އެސޯސިއޭޝަން ބައިވެރިވެ އެވެ.\nތިނަދޫގައި7ދުވަހުގެ މުއްދަތަށް ޒުވާނުންގެ ދުވަހާ ގުޅިގެން ހަރަކާތްތައް ކުރިއަށް ގެންދަން ވަނީ ނިންމާފައެވެ. ތިނަދޫ ގައި ހިނގާ ހަރަކާތްތަކުގެ އޮފިޝަލް މީޑިއާ ތަކަކީ ހުވަދޫ، އޭއޯ ނިއުސް، އިވެންޓް ކާސްޓް، އަދި ގާފުއެވެ.


Iran ge eh nambaru dhushmanunnakee adhives Israel, America adhi Ingireysivilaai | Mihaaru\nއީރާނުގެ އެއް ނަމްބަރު ދުޝްމަނުންނަކީ އަދިވެސް އިޒްރޭލް، އެމެރިކާ އަދި އިނގިރޭސި ވިލާތް: ޚާމަނާއީ\n03 ޖޫން 2016 - 19:152comments\nއީރާނުގެ ކުރީގެ ރޫހީ ލީޑަރު އާޔަތުﷲ ރޫހުﷲ ޚުމައިނީ އަވަހާރަވިތާ 27 އަހަރު ފުރުން ފާހަގަ ކުރަން ޓީވީ މެދުވެރި ކުރައްވާ ދެއްވި ތަގްރީރެއްގައި ޚާމަނާއީ ވިދާޅުވީ މިދިޔަ ޖެނުއަރީ މަހު ދުނިޔޭގެ ބާރުތަކާ އެކު އީރާނުން ގާއިމްކުރި ނިއުކްލިއާ އެއްބަސްވުމުގައިވާ ކަންކަމާ ޚިލާފުވުމަށް އެމެެރިކާ އިން މަސައްކަތް ކުރަމުންދާ ކަމަށެވެ.\n"ދުނިޔޭގެ ބާރުތަކާ އެކު އީރާނުން އިށީނދެ މަސައްކަތް ކުރަމުން ދިޔައީ ވަރަށް އިޚްލާސްތެރިކަމާ އެކު. އަދި އެމެރިކާއާ ވަކިން ވެސް މަޝްވަރާ ކުރިން. އެއްބަސްވުމުގައިވާ ކަންކަން އީރާނުން ފުރިހަމަ ކުރި އިރު އެމެރިކާ އިން ދަނީ އެ ކަންކަމަށް އިހްތިރާމް ނުކުރަން މަސައްކަތް ކުރަމުން،" ޚާމަނާއީ ވިދާޅުވި އެވެ. "އެމެރިކާ އަށް އިތުބާރު ކުރާ ކޮންމެ ބަޔަކު އެ ހަދަނީ ބޮޑު ގޯހެއް. އެ ބަޔަކު ގައިގައި ފަހަތުން އެތިފަހަރަކުން ޖަހާނެ."\nޚާމަނާއީ ތަގްރީރު ދެއްވަމުން ދިޔައިރު އަޑު އަހަން ތިބި މީހުން ވަނީ "އެމެރިކާގެ ހަލާކަށް އެދި" އަޑު އުފުލައިފަ އެވެ.\nއީރާނުގެ ރޫހީ ލީޑަރު ޚާމަނާއީ ތަގްރީރަށް ފަހު އަތުން އިޝާރާތް ކުރައްވަނީ. --ފޮޓޯ:އޭއެފްޕީ\nނިއުކްލިއާ އެއްބަސްވުމާ އެކު އީރާނާ ދެކޮޅަށް އަޅާފައިވާ ދަތިކުރުމުގެ ފިޔަވަޅުތައް އދ. އިން އުވާލި ނަމަވެސް އެ ގައުމުން މިސައިލް ޕްރޮގްރާމެއް ހިންގާ ކަމަށާއި އިންސާނީ ހައްގުތަކުގެ ހާލަތު ދަށް ކަމަށާ އަދި ހިޒްބުﷲ ފަދަ ޖަމާއަތްތަކަށް އެހީވާ ކަމަށް ބުނެ އެމެރިކާ އިން އަދިވެސް ވަނީ ދަތިކުރުމުގެ ބައެއް ފިޔަވަޅުތަކަށް ލުއި ދޭން ދެކޮޅު ހަދައިފަ އެވެ.\nޚާމަނާއީ ވިދާޅުވީ މިއީ އެމެރިކާ އެކު މަޝްވަރާއަކަށް ދެވޭނެ ކަންކަން ނޫން ކަމަށާއި މަޝްވަރާތަކަށް އެމެރިކާ އިން ވަންނާނީ ހިނިތުންވެ ތިބެގެން ކަމަށާއި އެކަމަކު އެއްބަސްވާ ކަންކަމަށް އަމަލު ނުކުރާނެ ކަމަށެވެ. --އޭއެފްޕީ\nއިތުރު ލިޔުންތައް އީރާން އިޒްރޭލް އިގިރޭސިވިލާތް އެމެރިކާ


Nabi Beykalnuge Vaahaka: Idhris Alaihih Salaam | Dhiislam\nޑރ. މޫސާ އަންވަރު ހަސަން ޑިސެމްބަރ 28, 2020\nކީރިތި ޤުރްއާނުގައި އިދުރީސުގެފާނުގެ ނަން ދެފަހަރު ބަޔާން ކުރައްވައިފައިވެއެވެ. އެއީ މަރްޔަމް ސޫރަތުގައްޔާއި އަންބިޔާ އެސޫރަތުގައެވެ. މަރްޔަމް ސޫރަތުގައި ވާޙީ ކުރައްވައިފައިވަނީ ﴿وَاذْكُرْ فِي الْكِتَابِ إِدْرِيسَ إِنَّهُ كَانَ صِدِّيقًا نَّبِيًّا *وَرَفَعْنَاهُ مَكَانًا عَلِيًّا﴾ މާނައީ:"ކަލޭގެފާނު މިފޮތުން إدريس ގެފާނުގެ ވާހަކަ ކިޔައިދެއްވާށެވެ! ހަމަކަށަވަރުން، އެކަލޭގެފާނަކީ، ތެދުވެރިކަން ބޮޑު ނަބިއްޔަކު ކަމުގައިވިއެވެ. އަދި ތިމަންރަސްކަލާނގެ، އެކަލޭގެފާނު މަތިވެރިވެގެންވާ مقام އަކަށް އުފުއްލެވީމެވެ."\nމާތް اللهُ އިދުރީސުގެފާނަށް ޘާނާ ވަޙީ ކުރައްވައި އެކަލޭގެފާނަކީ ތެދުވެރިކަން ބޮޑު ބޭކަލެއްކަމުގައި ބަޔާން ކުރައްވައިފައިވެއެވެ. ނަސަބުގެ ޢިލްމުވެރިން ވިދާޅުވާ ގޮތުގައި ކީރިތި ރަސޫލާގެ ނަސަބުފުޅުގެ މައިތަނބަކީ އިދުރީސުގެފާނެވެ." އަންބިޔާއު ސޫރަތުގައި ވަޙީ ކުރައްވައިފައިވަނީ ﴿وَإِسْمَاعِيلَ وَإِدْرِيسَ وَذَا الْكِفْلِ كُلٌّ مِّنَ الصَّابِرِينَ﴾ މާނައީ:"އަދި إسماعيل ގެފާނާއި، إدريس ގެފާނާއި، ذوالكفل ގެފާނު ހަނދުމަކުރާށެވެ! އެއިން ކޮންމެ ބޭކަލަކުވަނީ، ކެތްތެރިންގެ ތެރެއިންނެވެ."\nއިދުރީސުގެފާނުގެ ފުރިހަމަ ނަންފުޅެއްކަމުގައި ފޮތްތަކުގައި ބަޔާންކޮށްފައިވަނީ (إدريس بن يَارِدُ، އަދި لُوْدُ بن مَهْلَائِيْلُ بن قَيْنَانُ بن اَنُوش بن شِيْثُ بن آدم عليه السلام) އެވެ. ތައުރާތުގައި އައިސް ފައިވަނީ خنوخ ނުވަތަ أخنوخ މިނަމުންނެވެ. އަދި ގްރީކު ބަހުން އިދުރީސުގެފާނުގެ ނަންފުޅަކީ أَرْمِيْسُ ނުވަތަ طَرْمِيْسُ، އަދި بَهْرَمِسْ اَلْحَكِيْمُ މިނަމުން ވެސް މުޚާޠަބު ކުރެވެއެވެ."\nއިދުރީސުގެފާނު އުފަންވެވަޑައިގަތީ މިޞްރުގެ މަނޫފުގައި ކަމަށާއި، އެއަށް ފަހު ދުނިޔޭގެ ކަންކޮޅުތަކުގައި ދަތުރުކުރެއްވުމަށްފަހު އެނބުރި މިޞްރަށް ވަޑައިގެންނެވިކަމަށް ފޮތްތަކުގައި ބަޔާންކޮށްފައިވެއެވެ. އަދި އެކަލޭގެފާނު އުފަންވެވަޑައިގަތީ ޢިރާޤުގެ ބާބިލްގައި ކަމަށާއި ބޮޑުފުޅުވީވެސް އެރަށުގައި ހުންނަވައިކަމަށް ބަޔާން ކޮށްފައިވެއެވެ. އަދި އެއަށްފަހު މިޞްރަށް ވަޑައިގަތީކަމަށެވެ.\nނަބީބޭކަލުންގެ ތެރެއިން ތިންވަނަ އަށް ފޮނުއްވުނީ އިދުރީސުގެފާނެވެ. އެއީ އާދަމުގެފާނާއި ޝީޘުގެފާނަށް ފަހުއެވެ. މާތް اللهُ އެކަލޭގެފާނު ފޮނުއްވި މީސްތަކުންނަށް ތެދުމަގު ދެއްކެވުމަށެވެ. އަދި އިރުޝާދު ދެއްވުމަށެވެ. އިދުރީސުގެފާނަކީ އީމާންކަން ވަރުދަ ޞާލިޙު ޒާހިދު ތަޤްވާވެރި ބޭކަލެކެވެ. ދުވާލު ރޯދައަށް ހުންނަވައެވެ. އަދި މާތް اللهُ އަށް ތަސްބީޙަ ވިދާޅުވެއެވެ. އެކަލާނގެ ތަޤްދީސް ކުރައްވައި ރޭގަނޑު ދެބައިން ފަހުބައިގައި އަޅުކަމުގައި ހުންނަވައެވެ.\nއިބުނު އިސްޙާޤު ބަޔާން ކުރައްވައިފައިވެއެވެ. "އެންމެ ފުރަތަމަ ޤަލަމުން ލިޔުއްވީ އިދުރީސުގެފާނެވެ. އާދަމުގެފާނުގެ ދިރިއުޅުއްވުމުގެ ޙަޔާތުގެ ތިންސަތޭކައަށް އަހަރު އިދުރީސުގެފާނު ދެކެވަޑައިގަތެވެ. މީސްތަކުންގެ ތެރެއިން ޖަމާޢަތެއްގެ މީހުން ބުނެފައިވެއެވެ. معاوية بن الحكم السلمي ވިދާޅުވަނީ މިޙަދީޘްގައި އިޝާރަތް ކުރައްވައިފައިވަނީ އިދުރީސުގެފާނަށެވެ. معاوية بن الحكم السلمي ވިދާޅުވެފައިވެއެވެ. އެންމެ ފުރަތަމަ ވެލީގައި ލިޔުނު މީހަކާއި ބެހޭގޮތުން ސުވާލު ކީރިތި ރަސޫލާ އާއި ސުވާލު ކުރެވުނެވެ. ކީރިތި ރަސޫލާ ޙަދީޘް ކުރެއްވިއެވެ. «كَانَ نَبِيٌّ مِنَ الأَنْبِيَاءِ يَخُطُّ فَمَنْ وَافَقَ مِثْلَ خَطِّهِ فَذَاكَ» މާނައީ:"ނަބީބޭކަލުންގެ ތެރެއިން ބޭކަލަކު ލިޔުއްވިއެވެ. ތިޔަބައިމީހުންގެ ތެރެއިން މީހަކު ލިޔާލިޔުމާ އެ ލިޔުމާ އެއްވައްތަރު ވެއްޖެނަމަ، އެއީ އެ ލިޔުމެވެ."\nމާތް اللهُ ވަޙީ ކުރައްވައިފައިވާ ﴿وَرَفَعْنَاهُ مَكَانًا عَلِيًّا﴾ މާނައީ:" އަދި ތިމަންރަސްކަލާނގެ، އެކަލޭގެފާނު މަތިވެރިވެގެންވާ مقام އަކަށް އުފުއްލެވީމެވެ."\nމިބަސްފުޅު ޞަޙީޙައިނި ގައި އިސްރާގެ ވާހަކަ ބާޔަން ކުރައްވައި ޘާބިތު ކުރައްވައި ފައިވެއެވެ. ހަތަރުވަނަ އުޑުން ކީރިތި ރަސޫލާ އެކަލޭގެފާނައި ބައްދަކުރެއްވިއެވެ.\nއައުފީ، އިބުނު ޢައްބާސް ގެ އަރިހުން ރިވާ ކުރައްވައިފައިވެއެވެ. މާތް اللهُ އިދުރީސުގެފާނާއި މުޚާބު ކުރައްވައި ވަޙީ ކުރައްވައިފައިވާ ﴿وَرَفَعْنَاهُ مَكَانًا عَلِيًّا﴾ މާނައަކީ އިދުރީސުގެފާނު ހަވަނަ އުޑަށް އުފުއްލެވުމެވެ. އެކަލޭގެފާނު އަވަހާރަވި ހަވަނަ އުޑުގައެވެ. މިފަދައިން الضحاك ވެސް ވިދާޅުވެފައިވެއެވެ. ނަމަވެސް އިމާމު މުސްލިމާއި ބުޚާރީ ރިވާކުރައްވައިފައިވާ ޙަދީޘްގައިވަނީ އެއީ ހަތަރު ވަނަ އުޑުކަމަށެވެ. މިއީ މުޖާހިދުގެ ވެސް ބަސްފުޅެވެ. ޙަސަނުން ބަޞަރީ ވިދާޅުވެފައިވެއެވެ. ﴿وَرَفَعْنَاهُ مَكَانًا عَلِيًّا﴾ މާނައަކީ ސުވަރުގެ އަށެވެ. ބައެއް މީހުން ބުނެފައިވަނީ އެކަލޭގެފާނުގެ ބައްޕާފުޅު مَهْلَائِيْلُ ގެ ޙަޔާތްޕުޅުގައި އުފުއްލެވުނު ކަމަށެވެ." (والله أعلم)


ދުނިޔޭގެ ފަތުރުވެރިކަމުގެ ދުވަސް ފާހަގަކުރުމުގެގޮތުން ބޭއްވެވި "ޖަޒީރާ ކެނޯ ރޭސް" ފެށުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު - The President's Office\nދުނިޔޭގެ ފަތުރުވެރިކަމުގެ ދުވަސް ފާހަގަކުރުމުގެގޮތުން ބޭއްވެވި "ޖަޒީރާ ކެނޯ ރޭސް" ފެށުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު\n26 ސެޕްޓެންބަރު 2019، ރިފަރެންސް: SA/NRFN/2019/42\nގަދަކީރިތިވަންތަ اللَّـهُ سُبْحَانَهُ وَتَعَالَىٰ ގެ ކިބަފުޅަށް ޙަމްދާއި ޝުކުރުކުރަން. ކައު އިތުރު ނަބިއްޔާ مُحَمَّـد رســول اللّـه صـلّى الله علـيـه وسـلّم ގެ ކިބައަށް ޞަލަވާތާއި ސަލާމް ލެއްވުން އެދި ދުޢާކުރަން. އަދި މި ޞަލަވާތާއި ސަލާމުގައި އެކަލޭގެފާނުގެ އާލު އަޞްޙާބުން ޝާމިލުކުރަން.\nޓޫރިޒަމް މިނސްޓަރ، ދައުލަތުގެ ވަޒީރުން، ރައްޔިތުން މަޖިލީހުގެ މެންބަރުން، ކައުންސިލަރުން، ފަތުރުވެރިކަމުގެ މި ދާއިރާގައި ހީވާގިކަމާއެކު މަސައްކަތް ކުރައްވާ އެންމެހައި ބޭފުޅުން، ވަޑައިގެން ތިއްބެވި އެންމެހައި ބޭފުޅުން؛\nއާދެ، އަޅުގަނޑުގެ އެންމެ އިސް ވާޖިބެއްގެ ގޮތުގައި އަޅުގަނޑު ދެކެނީ، މިއަދުގެ މި އުފާވެރި މުނާސަބަތުގައި، ދިވެހިރާއްޖޭގެ ފަތުރުވެރިކަމުގެ ދާއިރާގައި މަސައްކަތްކުރާ އެންމެހައި ފަރާތްތަކަށާއި، އަދި މުޅި ދިވެހި ރައްޔިތުންނަށް ތަހުނިޔާއާއި ހެޔޮއެދުންތައް ފޮނުވުން.\nއާދެ، އެއްވެސް ޝައްކެއްނެތް. އަޅުގަނޑުމެން ފާހަގަކުރަންޖެހޭވަރުގެ ކަމެއް، އަޅުގަނޑުމެންނާ ހަމައަށް މި ފަތުރުވެރިކަން، ޓޫރިޒަމް، އާދެ، ގެނެސްދެއްވި ފަރާތްތައް. އާދެ، މިއަދު އަޅުގަނޑުމެންގެ ހަނދާނަށް އެހާ ރަނގަޅަށް އެ ކަންތައް ނައިނަމަވެސް، އަޅުގަނޑުމެންނަށް މަންޒަރުތަކުންނާއި އަޑުތަކުން ވަރަށް ސާފު. ވަރަށް ބުރަ މަސައްކަތްތަކެއް ކުރެއްވި. 1970ގެ ކުރީކޮޅު، އެއީ ވަރަށްބޮޑު ޤުރުބާނީތަކެއް ބަޔަކުވެގެން، ޓޫރިޒަމް ރާއްޖެ ގެނެވުނީ.\nއާދެ، ޙަޤީޤަތަކީ މިއަދު އަޅުގަނޑުމެން މި ދެކޭ ތަރައްޤީ، އަޅުގަނޑުމެން މިއަދު މި ދެކޭ ކުރިއެރުމުގެ އަސްލަކަށް މިވަނީ މި ކުރެވުނު މަސައްކަތުން ގެނެވުނު ފަތުރުވެރިކަމޭ ދެންނެވުމަކީ އެއީ، އެއްވެސް ގޮތަކަށް ދޮގަކަށް ނުވާނެ.\nއާދެ، އަބަދުވެސް ދުނިޔޭގެ އެކި ތަންތަނުން ދިވެހިރާއްޖެއަށް ދަތުރުކުރާ ފަރާތްތައް، ރާއްޖެ ސިފަކުރާ ދެ ގޮތެއް އޮވޭ. ނުވަތަ ރާއްޖެއަށް އެ ދަތުރުކުރަނީ، ދެ ބޭނުމެއްގައި. އާދެ، އަޅުގަނޑުމެންގެ ވިސްނުމުގައި އަބަދުވެސް ބަހައްޓަން އެބަޖެހޭ، އަޅުގަނޑުމެންނަށް ލިބިފައިވާ ރީތިކަން، އާދެ، އަޅުގަނޑުމެންގެ ތިމާވެށި. މި ޤުދުރަތީ ރީތިކަމާއި އަދި އެއަށްވުރެ މާ ރީތިކަމެއް، އަޅުގަނޑުމެން ދިވެހިންނަށް ލިބިފައިވާ ހިނިތުންވުން. މިއީ އަޅުގަނޑަށް ހީވަނީ މުޅި ދުނިޔެއަށް، ދިވެހިރާއްޖެ އެހާ ރަނގަޅު މަންޒިލަކަށް، އެހާ ރީތި ތަނަކަށް ވެގެން މިދަނީ މި ދެ ސަބަބަށްޓަކައި.\nއާދެ، އަޅުގަނޑުމެން، މި ވޭތުވެދިޔަ ދެ ދުވަހުވެސް އަޅުގަނޑުމެންނަށް ޓީ.ވީ.ގެ ޒަރިއްޔާއިން މި ފެންނަނީ، އ.ދ. ގައި ކުރެވިގެންދާ މަސައްކަތްތަކާއި، ދެކެވިގެންދާ ވާހަކަތައް. ވަކިން ޚާއްޞަކޮށް، ވަރަށް ރަނގަޅު މެސެޖްތަކެއް، އާދެ، މިއަދު ދުނިޔެއަށް ކުރިމަތިވެފައިވާ ގިނަގުނަ މައްސަލަތަކެއްގެ ވާހަކަ، ދިވެހިރާއްޖޭގެ ޢިއްޒަތްތެރި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙު ވަނީ މުޅި ދުނިޔޭގެ ސަމާލުކަމަށް ގެންނަވައި، ލަސްނުކޮށް އަވަހަށް ފިޔަވަޅު އެޅުއްވުމަށްޓަކައި ގޮވާލާފައި. ހަމައެއާއެކު، އަޅުގަނޑުމެންނަށް މިއަދުވެސް ރާއްޖޭގެ އެކި ކަންކޮޅުތަކުގައި ފެނޭ، ތިމާވެށްޓަކީ ކިހާ މުހިންމު ކަމެއްކަން، ތިމާވެށި ޙިމާޔަތް ކުރުމުގެ، އަޅުގަނޑުމެންގެ މި ރީތި ގޮނޑުދޮށްތަކާއި، ފަޅުތަކާއި، ފަރުތަކާއި، މި ހޭޅިފަށްތައް އެ ތަން ޕްރިޒަރވްކޮށް، ޙިމާޔަތްކޮށް ދެމެހެއްޓުމުގެ މުހިންމުކަމުގެ ވާހަކަ.\nއާދެ، މިއީ އަޅުގަނޑުމެން މިކަމަށް ވިސްނަންޖެހޭ ވަގުތު. އަޅުގަނޑުމެންގެ އަތުން އެއްޗެއް ބީވެގެން ނުދަނީސް، އަޅުގަނޑުމެން އެކަމަކާ ދެތޭރޭ ވިސްނައި، އަބަދުވެސް ފިޔަވަޅު އަޅަންޖެހޭ ބަޔަކަށް އަޅުގަނޑުމެން ވާންޖެހޭނެ.\nއާދެ، މިއަދު އަޅުގަނޑުވެސް ދަންނަވާލަން އޮތީ، އާދެ، ރަނގަޅު ވާހަކަފުޅެއް. މީގެ 27 އަހަރުވަރު ކުރިން، އޭރު އަޅުގަނޑު ހަމަ އެއީ ބޯއީއެއް. މިއަދު އަޅުގަނޑު އުމުރުން ދުވަސްވެފައި ހުރިނަމަވެސް، އޭރު ބޯއީއެއްގެ ގޮތުގައި އަޅުގަނޑު ޓޫރިޒަމް ދާއިރާއަށް 27 އަހަރު ކުރިން ވަންއިރު، ނުފެންނަ އެތައް ކަންތަކެއް މިއަދު އެބަ ފެނޭ. އެހެންވީމާ، ވޭތުވެދިޔަ 27 އަހަރު ދުވަހުގެ ތެރޭގައި ކުރެވިފައި ހުރި ކަންތައްތައް ގާތުން ފެނުނު އެކަކަށް އަޅުގަނޑުވެސް ވާނެ.\nއާދެ، އަޅުގަނޑު ދަންނަވާލަން އޮތީ، އަޅުގަނޑުމެންގެ މި ގޮނޑުދޮށްތައް ޙިމާޔަތްކޮށް، އަޅުގަނޑުމެންގެ މި ޚިދުމަތް، އާދެ، އަޅުގަނޑުމެންގެ މި ހިނިތުންވުމާއި، އަޅުގަނޑުމެންގެ މި އަޅައިލުން، މި ކަންތައްތައް އަޅުގަނޑުމެން އަބަދުވެސް މިހާވަރަށް މި ގޮތަށް މެއިންޓެއިންކޮށް ބަހައްޓަން އެބަޖެހޭ.\nއާދެ، ޓޫރިޒަމް މިނިސްޓަރުގެ ވާހަކަފުޅުގައިވެސް، ފާހަގަކުރައްވައިފި، އަޅުގަނޑުމެންގެ މި ސަރުކާރުން، އާދެ، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވެވަޑައިގެން އެންމެ ބޮޑު ވަޢުދަކީ އެއްވެސް ތަފާތެއް ނުކުރުން.\nއާދެ، ކުޑަ އަތޮޅެއް، ބޮޑު އަތޮޅެއް ތަފާތުނުކޮށް ދިވެހިރާއްޖޭގެ ރައްޔިތުންނަށް ތަރައްޤީ، އެއް ހަމައެއްގައި ހޯއްދަވައިދެއްވުމަކީ އެއީ ރައީސުލްޖުމްހޫރިއްޔާ ވެވަޑައިގެން އެންމެ ބޮޑު ވަޢުދަކީ. މިއަދު އަޅުގަނޑުމެންނަށް ފެނިގެން މިދަނީ އެ މަންޒަރު.\nއާދެ، އަޅުގަނޑު މި ވ. އަތޮޅުގެ މި ރަށަށް، އާދެ، ކެޔޮދޫއަށް އައުމުން، އަޅުގަނޑަށް މާ ކުރީގައިވެސް އަޅުގަނޑު ލޯންޗުން ފޭބި ވަގުތު އަޅުގަނޑު ހަމަ ހިތަށްއެރި ވާއުއޭ. އަޅުގަނޑު ހިތަށްއެރި، އެ ވާއު މި ވަނީ ސިފަތަކެއް ހުރެގެން، ސަބަބުތަކެއް ހުރެގެން. އެހެންވީމާ، އަޅުގަނޑުގެ ހިތުތެރެއަށް، އޭރުވެސް އަޅުގަނޑަށް ފާހަގަކުރެވުނު، އެ ވާއުއޭ ބުނަންޖެހޭ ހުރިހާ ސަބަބުތަކެއް މި ރަށުގެ ރައްޔިތުންނާއި، އަޅުގަނޑުމެންނާ ދިމާވި ހުރިހާ ކުޑަކުދިންގެ މޫނުމަތިން އެބަހުރިކަން. އާދެ، އެކަމަށްޓަކައި މި ރަށުގެ އެންމެހައި ލޮބުވެތި ރައްޔިތުންނާއި އަދި ވަކިން ޚާއްޞަކޮށް، ކުޑަކުދިންނާއި މައިންބަފައިންނަށް އަޅުގަނޑު ޝުކުރު ދަންނަވަން.\nއާދެ، އެއްވެސް ޝައްކެއްނެތް. މި ސަރުކާރު ކުރިޔަށްދާނީ ހަމަހަމަކަމާއެކު. އަޅުގަނޑުމެން ކުރާ ކޮންމެ މަސައްކަތެއްގައި، އެއީ ސިޔާސީ ކަންތައްތަކަށްވިޔަސް، އިޤްތިޞާދީ ކަންތައްތަކަށްވިޔަސް، އިޖްތިމާޢީ މަސައްކަތްތަކަށްވިޔަސް، އަބަދުވެސް އެކުއެކީގައި. އާދެ، ޖެންޑަރ ބެލެންސް، ޖެންޑަރ އީކްއަލިޓީ އެއީ އަޅުގަނޑުމެންގެ ސަރުކާރުން އެންމެ އިސްކަންދޭ ކަންތައްކަން، އަބަދުވެސް ކުރާ ކޮންމެ ކަމަކުން ފެނިގެން އެބަދޭ.\nއާދެ، ހަމައެއާއެކު އަޅުގަނޑު ނިންމާލުމުގެ ކުރިން ފާހަގަކޮށްލަން ބޭނުންވަނީ، އަޅުގަނޑުމެންނެއް ނުޖެހޭ އަބަދު އެއްގޮތަކަށް ކަންތައްތައް ކުރާ ބަޔެއްގެ ގޮތުގައި ތިބޭކަށް. އަޅުގަނޑުމެންނަށް މި ފެންނަނީ ހަމަ ވާއުއޭ ބުނެފައި އަޅުގަނޑުމެން ބުނަންޖެހޭގޮތާ މުޅިން ތަފާތު. މިއަދު މި ޙަރަކާތްތައްވެސް ޓޫރިޒަމް ދާއިރާގައި ދިވެހިރާއްޖޭގައި ގާތްގަނޑަކަށް ހަތާވީހަކަށް އަހަރު މި ކަންތައްތައް ކުރިއަށް ގެންދިޔަގޮތް އަޅުގަނޑަށްވެސް ފެނުނު.\nއެހެންނަމަވެސް، މިއަދު މި ފެށިގެންދާގޮތްވެސް ހަމަ ތަފާތު. އެހެންވީމާ، އަޅުގަނޑުމެން އަބަދުވެސް ވާންޖެހޭ އިނޮވޭޓިވް ބަޔަކަށް. އަބަދުވެސް އާ ކަންތައްތައް، މޮޅެތި ކަންތައްތައް ކުރާ ބަޔަކަށް. އެކަކު ކަންތައްތައް ކުރާވަރަށްވުރެ މޮޅަށް ކުރަން ޢަޒުމު ކަނޑައަޅާ ބަޔަކަށް އަޅުގަނޑުމެން ވާން އެބަޖެހޭ. އިރާދަކުރެއްވިއްޔާ، މި ސަރުކާރުގެ މަސައްކަތްތައް ކުރިއަށްދާނީ އަބަދުވެސް ރަނގަޅު ކުރުމަށްޓަކައި. މާބޮޑަށްވެސް ރަނގަޅު ކުރުމަށްޓަކައި އެ ކަމުގެ ޕްލޭނާއެކު ކާމިޔާބު ކުރުމަށްޓަކައި.\nއާދެ، އަދިވެސް އެއްފަހަރު، އަޅުގަނޑުގެ ވާހަކަކޮޅު ނިންމާލުމުގެ ކުރިން، ދިވެހިރާއްޖޭގެ ފަތުރުވެރިކަމުގެ ދާއިރާގައި މަސައްކަތް ކުރައްވާ އެންމެހައި ފަރާތްތަކަށް ވަރަށް އިޚްލާޞްތެރިކަމާއެކު އަޅުގަނޑު ހެޔޮއެދުންތައް ދަންނަވަން. އަޅުގަނޑުމެން އަބަދުވެސް ގަބޫލުކުރަނީ، ރާއްޖޭގެ މަސައްކަތްތެރިންގެ ޙައްޤު ލިބި، އާދެ، ވަކިން ޚާއްޞަކޮށް، ރިޒޯޓްތަކުގައި ވަޒީފާ އަދާކުރާ ފަރާތްތައް ހިތްހަމަޖެހުމާއެކު ވަޒީފާ އަދާކުރެވޭނޭ މަގު ތަނަވަސްވެގެންދިޔުން.\nއަޅުގަނޑުމެން ފާހަގަކުރަންޖެހޭނެ ޙަޤީޤަތަކީ، ދިވެހިރާއްޖޭގެ ރިޒޯޓްތަކުގައި ވަޒީފާ އަދާކުރި ފަރާތްތަކަކީ، އެއީ އަޅުގަނޑު ދަންނަވާނީ ވަރަށް ބޮޑު ޤުރުބާނީއެއްވީ ފަރާތްތަކެކޭ. ޢާއިލާއާ ދުރުގައި، ލޯބިވާ ދަރިންނާ ދުރުގައި، އަހަރުވަންދެން މަސައްކަތްކުރާކަމީ އެއީ، އަޅުގަނޑުމެން ފާހަގަކުރަންޖެހޭ ކަމެއް. އެއިން ދިވެހިރާއްޖެއަށް ގެނެސްދިން ކުރިއެރުންތަކަކީ އެއީ އަޅުގަނޑުމެންނަށް މިއަދު މި ފެންނަ ކަންތައްތައް.\nއާދެ، އަޅުގަނޑު އަދިވެސް އެއްފަހަރު ތިޔަ އެންމެހައި ބޭފުޅުންނަށް ޝުކުރު ދަންނަވަން.\nއަޅުގަނޑުގެ ދުޢާއަކީ، އަޅުގަނޑުމެން އެންމެން އެކުގައި ގުޅިގެން މި ކުރާ މަސައްކަތް، އާދެ، އެހެން ހަރުފަތަކަށް ގެންދިޔުމުގެ ހެޔޮ ތައުފީޤު އަޅުގަނޑުމެން އެންމެންނަށް اللّـه سبحـانـه وتعـالى މިންވަރު ކުރެއްވުން.


މިފަހަރުގެ އިންތިޚާބުގައި ރ.މައުމޫން ބައިވެރިވެވަޑައިގަތުމުން އޭގެ ގެއްލުން އެމްޑީޕީއަށް ލިބިއްޖެ: ނަޝީދު - DhiDaily\nމިފަހަރުގެ އިންތިޚާބުގައި ރ.މައުމޫން ބައިވެރިވެވަޑައިގަތުމުން އޭގެ ގެއްލުން އެމްޑީޕީއަށް ލިބިއްޖެ: ނަޝީދު\nލޯކަލް ކައުންސިލުގެ އިންތިޚާބާއި، އަންހެނުންގެ ތަރައްޤީއަށް މަސައްކަތްކުރާ ކޮމިޓީތަކުގެ އިންތިޚާބުގައި ރައީސް އަލްއުސްތާޛު މައުމޫން ޢަބްދުލްޤައްޔޫމުގެ ޕާޓީ އެމްއާރްއެމްއިން ބައިވެރިވުމުން އޭގެ ގެއްލުން އެމްޑީޕީއަށް ލިބިއްޖެކަމަށް ރައްޔިތުންގެ މަޖިލީހުގެ ރައީސް އަދި އެމްޑީޕީގެ ރައީސް މުޙައްމަދު ނަޝީދު ވިދާޅުވެއްޖެއެވެ.\nމިހާރު ކުރިއަށްދާ ނޫސްވެެރިންގެ ބައްދަލުވުމުގައި ނޫސްވެރިއަކު ކުރި ސުވާލަކަށް ޖަވާބުދެއްވަމުން ރައީސް ނަޝީދު ވިދާޅުވީ މިފަހަރުގެ އިންތިޚާބުގައި ރ.މައުމޫން ބައިވެރިވެވަޑައިގަތުމުން އޭގެ ގެއްލުން އެމްޑީޕީއަށް ލިބިއްޖެކަމަށެވެ.\nހަމައެހެންމެ އެކަމުން ރައީސް މައުމޫނަށް ވީ ފައިދާއެއް ނެތްކަމަށް ވެސް ރައީސް ނަޝީދު ވިދާޅުވިއެވެ.\nމީގެ އިތުރުން ރައީސް ނަޝީދު ވަނީ ރައީސް މައުމޫނަށް މާލެއިން 2000 ވޯޓު ލިބުނަސް އެ މަނިކުފާނު ކަންބޮޑުވެވަޑައިގަންނަވާ ކަމަށެވެ.\nމީނަ މައުމޫން އާއަޅައިގެން ނެއްޓެންނޭގިގެން މިއުޅެނީ ކީއްވެކަމެއްނޭގުނު މިކަލޭގެ ހީކުރަނީ މީނަވަރުމީހެއްނެތްކަމައް ޢެގޮތަށް މީނަޔަށް އުޅެވޭނީ ލާދީނީ ފައްޅިތަކުގަ\nHiyalhu . adhi ves ehen meehun ge bolu ga badu naam alhuvaa faa degge anase ge sabahun vee kame. party gina membaruneanas akaa gaboole noon thimaa meehaa ingili kureega laigen hingi . akas adhives maumoona gasim ge boluga al


Wallet Eh Vagahnegi Meehaku Hoadhan Aamunge Ehee Ah Edhijje - Vaguthu\nވޮލެޓެއް ވަގަށް ނެގި މީހަކު ހޯދަން އާއްމުންގެ އެހީއަށް އެދިއްޖެ\nވޮލެޓެއް ވަގަށް ނެގި މީހަކު ހޯދަން ފުލުހުން މިއަދު އާއްމުންގެ އެހީއަށް އެދިއްޖެއެވެ.\nވީޑިއޯއެއް އާއްމުކޮށް ފުލުހުން ވިދާޅުވީ ވީޑިއޯއިން ފެންނަ މީހާއަކީ ވޮލެޓެއް ވަގަށް ނަގާފައިވާ މައްސަލައަކާ ގުޅިގެން ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓުން ކުރަމުންދާ ތަހުގީގަށް ހޯދަމުންދާ މީހެއް ކަމަށެވެ.\nމިމީހާއާބެހޭ އެއްވެސް މަޢުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި މިމައްސަލައިގެ އިންސިޑެންޓް ނަންބަރު ވިދާޅުވެ، އެމައުލޫމާތެއް ހިއްސާކުރެއްވުމަށް ފުލުހުން އެދެއެވެ. މިމައްސަލައިގެ އިންސިޓެންޑް ނަންބަރަކީ 484096އެވެ.\nމިއީ ކޮންއިރަކު ފުލުހުންނަށް ހުށަހެޅުނު މައްސަލައެއް ކަމެއް ފުލުހުން ވިދާޅެއް ނުވެއެވެ.\nފުލުހުން އާއްމުކުރި ވީޑިއޯއިން ފެންނަނީ މީހަކު ފިހާރައެއްގެ ކައުންޓަރުގައި ފައިސާ ދައްކަން ހުއްޓައެވެ. ނަމަވެސް އޭނާ ވޮލެޓެއް ވަގަށް ނެގީ އެފިހާރައިން ކަމެއް ނުވަތަ ނޫންކަމެއް ފުލުހުން ހާމައެއް ނުކުރެއެވެ.\nއޭނާ ހޯދަން ވީޑިއޯ އާއްމު ކުރުމަށް ފަހު ފުލުހުން ވިދާޅުވީ މިފަދަ ކަންކަމުގައި ރައްޔިތުންގެ ފަރާތުން ފުލުހުންނަށް ލިބެމުންދާ އެއްބާރުލުން ފާހަގަކޮށް ޝުކުރު ދަންނަވާކަމަށެވެ.


މަޝްހޫރު ވިޔަފާރިވެރިޔާ ލޯޖެހި އަހުމަދު މަނިކު އަވަހާރަވެއްޖެ\nލޯޖެހި އަހުމަދު މަނިކު އަވަހާރަވުން\nލޯޖެހި އަހުމަދު މަނިކަކީ ވިޔަފާރީގެ ދާއިރާގެ އިތުރުން ގަލޮޅު އަވަށުގެވެސް ވަރަށް އިސް ބޭފުޅެއް\nއަހުމަދު މަނިކު ވަނީ އަމިއްލަ ފޯމިއުލާއެއް ބޭނުން ކުރައްވައިގެން އަމިއްލަ ބުއިމެއް އުފައްދަވާފައި\nއަހުމަދު މަނިކު އަވަހާރަވީ އިންޑިއާގެ ބެންގަލޯރުގެ މަނިޕާލަ ހޮސްޕިޓަލުގައި\nލޯޖެހި އަހުމަދު މަނިކަށް ޝަރަފުވެރިކަމުގެ ގައުމީ އިނާމު އަރުވަނީ\nމަޝްހޫރު ވިޔަފާރިވެރިޔާ ލޯޖެހި އަހުމަދު މަނިކު އަވަހާރަވެއްޖެއެވެ.\nއާއިލާ އިން ބުނި ގޮތުގައި އަހުމަދު މަނިކު އަވަހާރަވީ އިންޑިއާގެ ބެންގަލޯރުގެ މަނިޕާލަ ހޮސްޕިޓަލުގައި ފަރުވާ ހޯއްދަވަމުން ގެންދަވަނިކޮށް އަންގާރަދުވަހު އިރުއޮއްސުނު ވަގުތުއެވެ.\nރާއްޖޭގެ ވިޔަފާރީގެ ދާއިރާގައި ޚާއްސަކޮށް ކުދި އަދި މެދުފަންތީގެ ވިޔަފާރީގައި ލޯޖެހި އަހުމަދު މަނިކަކީ ވަރަށް ކުރީ ސަފުގައި ގުނާލެވުނު ބޭފުޅެކެވެ. އޭނާގެ ޚިދްމަތް މި ދާއިރާއިން ފެށިފައިވަނީ މީގެ 50 އަހަރު ކުރިންނެވެ. އެގޮތުން 1982 ވަނަ އަހަރު އަމިއްލަ ވިޔަފާރިއެއް ފައްޓަވައި އަމިއްލަ ފޯމިއުލާއެއް ބޭނުންކުރައްވައިގެން "ޑޮން ޑޮން"ގެ ނަމުގައި އަމިއްލަ ބުއިމެއް އުފައްދަވަން ފެއްޓެވިއެވެ. އެ ފޯމިއުލާ ވެގެންދިޔައީ ހަމައެކަނި އަހުމަދު މަނިކު ފިޔަވައި އެހެން ފަރާތަކަށް ނޭނގޭ ސިއްރު ފޯމިއުލާއަކަށެވެ.\nމިއަދު "ތްރީ ޗޮއިސް“ގެ ނަމުގައި ދިވެހިންގެ ތެރެއަށް މަޝްހޫރުވެފައިވާ ފިނިބުއިންތައް ތައްޔާރު ކުރުމުގެ މަސައްކަތް 14 އޯގަސްޓް 1989ން ފެށިގެން އޭނާ ކުރައްވަމުން ގެންދެވީ ލޯކަލް އިންވެސްޓްމަންޓެއްގެ ގޮތުގައި ރަޖިސްޓަރީ ކުރައްވައިގެންނެވެ. އަހުމަދު މަނިކުގެ މި ވިޔަފާރި ފުޅާކުރައްވައި ހަރުދަނާ ގޮތެއްގައި ހިންގެވުމަށް 2005 ވަނަ އަހަރު އޭނާ ފެއްޓެވި މަޝްރޫޢުގެ ދަށުން ހޯއްދެވި ކުރިއެރުމަކީވެސް ވަރަށް މުހިންމު ކުރިއެރުމެކެވެ. "ތްރީޗޮއިސް"ގެ ބުއިންތައް އެޅުމަށް އެއްފަހަރަށްވުރެ ގިނަފަހަރު ބިއްލޫރިފުޅި ބޭނުން ކުރެއްވުން ހުއްޓަވާލައްވައި ޒަމާނީ މެޝިނަރީ ބޭނުން ކުރައްވައިގެން އަމިއްލައަށް ތައްޔާރުކުރައްވައި ޕެޓް ފުޅީގައި "ތްރީ ޗޮއިސް“ ބަންދުކުރެއްވުމުގެ މަސައްކަތް 2007 ވަނަ އަހަރުން ފެށިގެން ގެންދަވަނީ ކުރައްވަމުންނެވެ.\nލޯޖެހި އަހުމަދު މަނިކަކީ ވިޔަފާރީގެ ދާއިރާގެ އިތުރުން ގަލޮޅު އަވަށުގެވެސް ވަރަށް އިސް ބޭފުޅެކެވެ. އަވަށު ފެންވަރުގައާއި ގައުމީ ފެންވަރުގައި ކުރެވޭ ގިނަ މަސައްކަތްތަކުގައި ޢަމަލީގޮތުން ބައިވެރިވެވަޑައިގެން ހިލޭސާބަހަށް ގިނަގުނަ މަސައްކަތްތަކެއް ކޮށްދެއްވަމުން ގެންދެވި ބޭފުޅެކެވެ. އަވަށު ފެންވަރުގައާއި ގައުމީ ފެންވަރުގައި ކުރެވޭ މަސައްކަތްތަކުގައި "ތްރީ ޗޮއިސް“ގެ ބުއިންތައް ހިލޭ ބައްސަވާފައިވެއެވެ. ރާއްޖޭގެ ކުޅިވަރުގެ ތާރީޚުގައި އެންމެ ކާމިޔާބު އެއް ކްލަބް، ވިކްޓްރީ ސްޕޯޓްސް ކްލަބް ހިންގެވުމުގައިވެސް ލޯޖެހި އަހުމަދު މަނިކަކީ ވަރަށް އިސް ދައުރެއް އަދާކުރެއްވި އަދި އެކްލަބަށް ބޮޑެތި ގުރްބާނީތަކެއް ވެވަޑައިގެންފައިވާ ބޭފުޅެކެވެ.\nވިޔަފާރީގެ ދާއިރާއިން ކޮށްދެއްވި ޚިދުމަތުގެ އަގުވަޒަންކޮށް 1997 ވަނަ އަހަރު ސަރުކާރުން އޭނާ އަށް އާންމު ޚިދްމަތުގެ ހިތްވަރު ދިނުމުގެ އިނާމު އެރުވިއެވެ. އަދި 2009 ވަނަ އަހަރު އޭނާއަށް ދިވެހި ސަރުކާރުން ވަނީ ކުދި އަދި މެދުފަންތީގެ ވިޔަފާރީގެ ދާއިރާއިން؛ އުފެއްދުންތެރިކަން އިތުރުކުރުމުގެ ރޮނގުން ޝަރަފުވެރިކަމުގެ ގައުމީ އިނާމުވެސް އަރުވާފައެވެ.


SunOnline: Fazna ge faraathun edhivadaigathee thuhumathu thah unikoh, ma'aafah edhen\nފަޒްނާގެ ފަރާތުން އެދިވަޑައިގަތީ ތުހުމަތުތައް އުނިކޮށް، މައާފަށް އެދެން\nޝަފްނާ ހުސައިން 20 Jan 2021, 13:06\nސްރީލަންކާގައި ދިރިއުޅޭ ދިވެހީންނާ ރައީސް އިބްރާހިމް މުހައްމަދު ސޯލިހު ބައްދަލުކުރެއްވުމަށް ބޭއްވި ހަފްލާގައި ފަސްޓް ލޭޑީ ފަޒްނާ އަހްމަދު -- ސަން ފޮޓޯ/ އިބްރާހިމް މާހިލް މުހައްްމަދު\nލޮނުޒިޔާރަތްކޮޅުގައި ތަރައްގީކުރި ޕާކުގެ ކޮރަޕްޝަނުގެ މައްސަލާގައި ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަހުމަދުގެ މައްޗަށް ތުހުމަތުކޮށް މޯލްޑިވްސް ނިއުސް ނެޓްވޯކު (އެމްއެންއެމް) އިން ޝާއިއުކުރި ލިޔުމުން އެކަމަނާގެ ފޮޓޯ އާއި އެހެން ނައްސުތައް އުނިކޮށް، މައާފަށް އެދުމަށް އެދިވަޑައިގެންފި އެވެ.\nމޯލްޑިވްސް ނިއުސް ނެޓްވޯކް (އެމްއެންއެން) ނަމަކަށް ކިޔާ ރާއްޖޭގެ އޮންލައިން ނޫހަކުން އިނގިރޭސިބަހުން ޝާއިއުކުރި ލިޔުމެއްގައި ބުނީ އަޑިޕާކަށް ގަސް ވިއްކަނީ ފަޒްނާގެ ގަސް ވިއްކާ ކުންފުންޏަކުން ކަމަށެވެ. އަދި އެ ކުންފުނީގެ އަނެއް ޕާޓްނަރަކީ ސްރީލަންކާގެ ރައްޔިތެއް ކަމަށްވެސް ބުނެފައިވެ އެވެ. އަދި އަޑި ޕާކަށް ގަސް ފޯރުކޮށްދިނީ މާކެޓްގެ އަގުތަކަށް ވުރެ ދެ ގުނަ ބޮޑުކަމަށްވެސް ބުނެފައިވެެ އެވެ.\nފަޒްނާގެ ފަރާތުން ވަނީ އެ ތުހުމަތުތައް ދޮގުކުރައްވައިފަ އެވެ. އަދި އެ ލިޔުމުގެ ސަބަބުން ފަސްޓްލޭޑީ ފަޒްނާގެ އިއްޒަތާއި އަބުރަށާއި ގަދަރަށް އުނިކަން ލިބި މުޖުތަމައުގައި އެކަމަނާ އާއި މެދު ނުބައި ތަސައްވަރެއް އުފެދިދާނެ ފަދަ ގޮތަކަށް ހަބަރު ޝާއިއުކޮށްފައިވާ ކަމަށާއި އެއީ ބްރޮޑްކާސްޓު ކުރުމުގެ ކޯޑް އޮފް ކޮންޑަކްޓާ ހިލާފު ކަމެއް ކަމަށް ބުނެ އެކަމަނާގެ ވަކީލުންގެ ފަރާތުން ވަނީ އެ މައްސަލަ މީޑިއާ ކައުންސިލަށް ވެސް ހުށަހަޅައިފަ އެވެ.\nމީޑިއާ ކައުންސިލުން އެދުނީ އެ މައްސަލައިގައި، "ސުލްހަވެރި ހައްލެއްގެ" ގޮތުގައި ހުށަހަޅާނެ ކަންކަން ބަޔާންކުރަން އެންގުމަށެވެ.\nމީޑިއާ ކައުންސިލުން އެދުނު ގޮތަށް، ފަޒްނާގެ ގާނޫނީ ވަކީލުން މީޑިއާ ކައުންސިލްގެ ރައީސް، ސަހުބާން ފަހުމީއަށް ފޮނުއްވި ސިޓީގައި ވިދާޅުވެފައި ވަނީ އެމްއެންއެން އިން ގާނޫނާ ހިލާފުވެފައިވާ ކަމަށް މީޑިއާ ކައުންސިލްގެ ގާނޫނީ ވަކީލުވެސް ވިދާޅުވެފައިވާ ކަމަށެވެ.\nނަމަވެސް އެމްއެންއެން އިން ބުނެފައިވަނީ ލިޔުން ޝާއިއުކުރިފަހުން، ފުޓް ނޯޓެއްގައި ކަންކަން އިސްލާހު ކޮށްފައިވާނެ ކަމަށާއި ފަޒްނާ އާމެދު ލިޔެފައިވާ ވާހަކަތައް މުސްތަގިއްލު ގޮތެއްގައި ވެރިފައިކޮށްފައި ނުވާނެކަމަށް އެ ފުޓްނޯޓުގައި ބަޔާންކޮށްފައި ވާނެކަމަށެވެ.\n"މިކަމާ ގުޅިގެން އަޅުގަނޑުމެން ބުނެފައިވާނީ އާޓިކަލްގެ މުވާލާތް ކެނޑުނުފަހުން ފުޓްނޯޓެއްގައި އެއީ ތެދަށް ނުވެދާނެކަން ބަޔާންކޮށްގެން ނުފުދޭކަމަށެވެ." ސިޓީގައިވެ އެވެ.\nއަދި ލިޔުމުގައި ހުރި ކަންކަން އެއީ ތެދުތޯ ނުވަތަ ނޫންތޯ އެނގޭނެ މީހަކު ނެތްކަމަށާއި، ގާނޫނާ ހިލާފު ކަމެއް ކޮށްފައި ނުވާއިރު މައާފަށް އެދެން ނުޖެހޭނެ ކަމަށް ވެސް އެމްއެންއެން އިން ބުނެފައިވާ ކަމަށް ސިޓީގައިވެ އެވެ.\n"ތެދާއި ދޮގު އެއީ ކޯޗެއްކަން ނޭނގޭނަމަ، ނުވަތަ އޭގެ ތަފާތު ހޯދަން ނޭނގޭނަމަ، ޝަކުވާ އަރާފަރާތުން މީޑިއާގެ ދާއިރާއިން ވަކިވެވަޑައިގެން ކޮންމެވެސް އެހެން ލާއިޤު ދާއިރާއަކަށް ބަދަލުވުން ބުއްދިވެރިއެވެ." ސިޓީގައި ވެއެވެ.\nފަޒްނާގެ ވަކީލުންގެ ފަރާތުން ވިދާޅުވެފައި ވަނީ ދޮގު މައުލޫމާތު ޝާއިއުކޮށްފައި ވާތީ، އެމްއެންއެން އިން މައާފަށް އެދެންޖެހޭނެ ކަމަށެވެ. އަދި ސުލްހަވެރި ހައްލުގެ ގޮތުގައި ވަކީލުންގެ ފަރާތުން ވަނީ ދެކަމަކަށް އެދިފަ އެވެ.\nއެއީ އެމްއެންއެންއިން ފަޒްނާއާ ގުޅޭގޮތުން ޝާއިއު ކޮށްފައިވާ އާޓިކަލްގައިވާ އެކަމަނާގެ ފޮޓޯއާއި އެކަމަނާއާ ބެހޭ ގޮތުން ޝާއިއު ކޮށްފައިވާ އެންމެހާ ނައްސުތައް އާޓިކަލް އިން އުނިކުރުމަށާއި، އާޓިކަލްއާ ގުޅިގެން ފަޒްނާގެ އަރިހުން މައާފަށް އެދި، އެމްއެންއެންގެ ފަރާތުން، އެކަން އާންމުކޮށް އިއުލާނުކުރުމަށް ވަނީ އެދިފަ އެވެ.\nފަޒްނާގެ ކިބައިން މައާފަށް އެދެން އަންގައިފި\nވެކްސިނާ ދެކޮޅު ބްލޮގް ބްލޮކްކުރަން އެދިއްޖެ\n"ފާހިޝް ކަންކަމަށް ހިތްވަރު ލިބޭ ކޮންޓެންޓު އާންމު ނުކުރޭ"


Ras Online - ރައީސް ޞާލިޙްގެ ސަރުކާރަށް ތާޢީދެއް ނުކުރަން - އުޝާމް\nރައީސް ޞާލިޙްގެ ސަރުކާރަށް ތާޢީދެއް ނުކުރަން - އުޝާމް\nއަހުމަދު ޝާހް 22 ޖުލައި 2021 - 18:2\nވިލިމާލެ ދާއިރާގެ މެންބަރު އަޙްމަދު އުޝާމް\nރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙްގެ ސަރުކާރަށް ތާޢީދު ނުކުރަށްވާ ކަމަށް "މޯލްޑިވްސް ނޭޝަނަލް ޕާޓީ" ގެ ނަމުގައި ސިޔާސީ ޕާޓީއެއް އުފެއްދުމުގެ މަސައްކަތް ކުރަށްވާ ވިލިމާލެ ދާއިރާގެ މެންބަރު އަޙްމަދު އުޝާމް ވިދާޅުވެއްޖެއެވެ.\nއޮންލައިން ފޯރަމެއްގައި ރޭ ވާހަކަ ދައްކަވަމުން މެންބަރު އުޝާމް ވިދާޅުވީ، ރައީސް ޞާލިޙްގެ ސަރުކާރަށް އެއްވެސް ވަރަކަށް ތާޢީދު ނުކުރަށްވާ ކަމަށާއި، ސަރުކާރު ކުރިއަށްދާގޮތާމެދު ހިތްޕުޅުހަމަޖެހިވަޑައި ނުގަންނަވާ ކަމަށެވެ. އުޝާމް ވިދާޅުވީ، ސަރުކާރުން ރައްޔިތުންނަށް ޚިދުމަތް ދިނުމުގައި ލަސްވުމަކީ ރައްޔިތުން މާޔޫސްވާނެ ކަމެއްކަމަށް ދެކެވަޑައިގަންނަވާ ކަމަށެވެ.\nއުޝާމްގެ އާއިލީ ބޭފުޅެއް ކަމަށްވާ ދަނގެތީ ދާއިރާގެ މެންބަރު ކާނަލް ނާޒިމާއެކު އުފައްދަވަން މަސައްކަތް ކުރަށްވާ ޕާޓީއާ ގުޅޭ ގޮތުން އުޝާމް ރޭވަނީ ވާހަކަ ދައްކަވާފައެވެ. އެގޮތުން އޭނާ ދާއިރާގެ ރައްޔިތުންނަށް ވަޢުދުވެފައިވާނީ އެއްވެސް ޕާޓީއަކާއި ގުޅިވަޑައި ނުގަންނަވާނެ ކަމަށާއި، ނަމަވެސް އަމިއްލައަށް ޕާޓީއެއް އުފެއްދުމަކީ މުޅިން ތަފާތު ކަމެއްކަމަށް އުޝާމް ވިދާޅުވިއެވެ.\nއޭގެ އިތުރުން ކާނަލް ނާޒިމާއި، ކުރީގެ ޕޮލިސް ކޮމިޝަނަރ ޢަބްދުﷲ ރިޔާޒަށް ނިސްބަތްކޮށް "ބާޣީ" ގޮވަމުން ދާތީ އެކަމަށްވެސް އުޝާމް ރައްދު ދެއްވިއެވެ. ނަމަވެސް7ފެބްރުއަރީގައި ހިންގީ ބަޣާވާތެއް ނޫންކަމަށް ބުނަން އުޝާމް ވަނީ އިޢުތިރާޒް ކުރަށްވާފައެވެ.\n"އަޅުގަނޑަށް ވަރަށް އުނދަގޫ ތިކަމުގައި، އެއީ ބާޣާވާތެއްތޯ ނުވަތަ ނޫންތޯ ދަންނަވަން. އެއީ ނާޒިމަކީ އަޅުގަނޑުގެ ބޭބެއެއް. ދެން އެކަމަކު އަޅުގަނޑު ހިތަށްއަރާ ސުވާލަކީ، ނާޒިމާއި، ރިޔާޒް ބާޣީންނަށް ވެފައި ޢަބްދުﷲ ޝާހިދާއި ޝެއިޚް އިމްރާން ބާޣީންނަށް ނުވަނީ ކީއްވެބާއޭ؟" އުޝާމް ވިދާޅުވިއެވެ.\nއުޝާމް ވިދާޅުވީ އޭނާ އުފައްދަވަން މަސައްކަތް ކުރަށްވާ ޕާޓީއަށް މަޖިލީހުގެ އިތުރު ދެތިން މެންބަރަކުވެސް ގުޅިވަޑައިގަންނަވާނެ ކަމުގެ އިޝާރާތެއް ދެއްވާފައި ވާ ކަމަށާއި، ނަމަވެސް އަދި އެއްވެސް ކަމެއް ރަސްމީ ނުވާކަމަށެވެ.\nމީގެ ކުރިން އުޝާމް ވިދާޅުވެފައި ވަނީ، މޯލްޑިވްސް ނޭޝަނަލް ޕާޓީއަކީ އޭނާގެ އިތުރުން ކާނަލް ނާޒިމާއި، އަބްދުﷲ ރިޔާޒާއި، ނޮޅިވަރަމް ދާއިރާގެ މެންބަރު މުހައްމަދު ނަޝީދު އަބްދުﷲ އަދި ނިލަންދޫ ދާއިރާގެ މެންބަރު އަބްދުލް މުހުސިން ހަމީދު ގުޅިވަޑައިގެން އުފެއްދުމަށް ނިންމާފައިވާ ޕާޓީއެއް ކަމަށެވެ.\nއުޝާމް އުފައްދަވާ ޕާޓީއާ ގުޅިވަޑައިގަތުމަށްޓަކައި ކާނަލް ނާޒިމާއި، ޢަބްދުﷲ ރިޔާޒް ވަނީ ޖުމްހޫރީ ޕާޓީން ވަކިވެވަޑައިގެންފައެވެ.


Kaanaa vihavi kamah bunaa bunun felivarun dhogukohfi\nކާނާ ވިހަވި ކަމަށް ބުނާ ބުނުން ފެލިވަރުން ދޮގުކޮށްފި\nފެލިވަރުގައި ހިންގާ މިފްކޯގެ ދަޅުމަސް ބަންދު ކުރާ ބިޔަ ކާރުހާނާގައި މަސައްކަތް ކުރާ މުވައްޒަފުންތަކެއް ކާނާ ވިހަވެގެން އުޅޭ ކަމަށް ފެތުރިފައިވާ ހަބަރު މިފްކޯ އާއި ފެލިވަރުން ދޮގު ކޮށްފި އެވެ.\nގާތްގަނޑަކަށް 800 އެއްހާ މުވައްޒަފުން މަސައްކަތް ކުރާ އޮޕަރޭޝަނެއް އޮންނަ ފެލިވަރުގެ ކާރުހާނާގައި މަސައްކަތް ކުރާ ބިދޭސީ ތިން މުވައްޒަފަކު ބޭރަށް ހިންގި ނަމަވެސް އެ ކާރުހާނާގެ މުވައްޒަފުން ކާނާ ވިހަވެގެން އުޅޭ ކަމަށް ދެކެވޭ ވާހަކަތައް އެ ތަނުން މިއަދު ވަނީ ދޮގު ކޮށްފަ އެވެ. އެ ކާރުހާނާގައި އެފަދަ އެއްވެސް ސީރިއަސް ހާދިސާއެއް ނެތް ކަމަށް ވެސް މިއަދު ބުންޏެވެ.\nކާރުހާނާއިން އެހެން ބުނި އިރު ހެލްތު މިނިސްޓްރީން މިއަދު ޓްވީޓެއްކޮށް ބުނެފައި ވަނީ ފެލިވަރުގައި ކާނާ ވިހަވަގެން އުޅޭ ކަމަށް ތުހުމަތުކޮށް ހުށަހެޅި މައްސަލައެއް ބަލަމުން އަންނަ ކަމަށެވެ.\nފެލިވަރު ކާރުހާނާގެ ރައްކާތެރި ކަމާބެހޭ ގޮތުން ލިޔެފައިވާ ރިޕޯޓެއް\nޖަޕާނާއި ދިވެހި ސަރުކާރުން ހެދި ޖޮއިންޓްވެންޗާއެއްގެ ދަށުން ފެލިވަރު ފެކްޓްރީ ހަދަން ނިންމީ 1977 ވަނަ އަހަރު އެވެ. ފެކްޓްރީ ރަސްމީކޮށް ހުޅުވައި މަސް ބަންދު ކުރުމުގެ މަސައްކަތް ފެށީ ފެބްރުއަރީ 3، 1978 ވަނަ އަހަރު އެވެ. ފެލިވަރުގައި ދަޅު މަސް ބަންދު ކުރާތާ 40 އަހަރުވެފައިވާއިރު ކާނާ ވިހަވުމުގެ ހާދިސާއެއްގެ ތުހުމަތު މީގެ ކުރިން ކޮށްފައެއް ނުވެއެވެ.\nފެލިވަރު ފެކްޓްރީގެ ސާފާތާހިރު ކަމުގެ މިންގަނޑުތައް ބެލެހެއްޓުމަށްޓަކައި ފާރަވެރިވާ މިނިވަން އޮޑިޓަރުންގެ ގޮތުގައި ރާއްޖޭގެ އެމްފެޑީއޭ އާއި މެރިން ސްޓްވާޑް ކައުންސިލް އާއި އެމެރިކާ އާއި އިނިގޭސިވިލާތުގެ ގައުމީ ފެންވަރުގެ ބޮޑެތި ލެބޯޓެރީތައް ތިބެ އެވެ.


MDN Meehun Sarukaarun Beyrukuran MDP ge 35 Menbarun Beynumehnuvi | Thiladhun\nއެމްޑީއެން މީހުން ސަރުކާރުން ބޭރުކުރަން އެމްޑީޕީގެ 35 މެންބަރުން ބޭނުމެއްނުވި\nޔުމްނާ ޢަލީ އޮކްޓޯބަރ 9, 2019\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓްގައި އިސްލާމް ދީނާ ހިލާފު ވާހަކަތަކެއް ހިމަނާފައިވާތީ އެ ޖަމިއްޔާގައި މެންބަރުންގެ ގޮތުގައި ސަރުކާރުގެ އެކި މަގާމުތަކުގައި ތިއްބެވި ބޭފުޅުން ވަކިކުރަން ގޮވާލައި ރައްޔިތުންގެ މަޖިލިހަށް، މިއަދު ހުށަހެޅި ކުއްލި މައްސަލަ ބަލައިނުގަނެ ބޭރުކޮށްލައިފިއެވެ.\nކުއްލި މައްސަލަ މަޖިލީހަށް ހުށަހެޅުއްވީ، އިދިކޮޅު މައި ޕާޓީ ޕީޕީއެމްގެ ފަރާތުން އެ ޕާޓީގެ ނައިބު ރައީސް އަދި ނައިފަރު ދާއިރާ މެންބަރު އަހްމަދު ޝިޔާމެވެ. މިކުއްލި މައްސަލަ ބޭރުކޮށްލީ އެމްޑީޕީގެ 35 މެންބަރުން ވޯޓު ދެއްވައިގެންނެވެ. މިމައްސަލަ ބަލައިގަންނަން ފެންނަ ކަމަށް 11 މެންބަރަކު ވޯޓު ދެއްވި އެވެ.\nމެންބަރު ޝިޔާމް ހުށަހެޅުއްވި ކުއްލި މައްސަލައިގައި ބުނީ، އެމްޑީއެން އިން “ ޕްރިލިމިނަރީ އެސެސްމަންޓް އޮން ރެޑިކަލައިޒޭޝަން އިން ދަ މޯލްޑިވްސް “ ގެ ނަމުގައި ނެރުނު ރިޕޯޓުގައި އިސްލާމް ދީނާ ހިލާފު ވާހަކަތަކެއް ހިމަނާފައިވާކަން ސަރުކާރުން ގަބޫލުކޮށްފައިވީރު، އެ ޖަމިއްޔާ ހިންގުމައިގައި ހަރަކާތްތެރިވި މީހުން ސަރުކާރު ވަޒީފާތަކުން ވަކިކުރަން ޖެހޭ ކަމަށެވެ. އަދި އެމީހުންނާ މެދު ފިޔަވަޅު އެޅުމަށް ކުއްލި މައްސަލައިގައި ވަނީ ގޮވާލާފަ އެވެ.\nއެމްޑީއެންގެ ރިޕޯޓްގެ މައްސަލަ ހޫނުވި އިރު، އެ ޖަމިއްޔާގެ ޗެއާޕާސަންގެ މަގާމުގައި ކުރިން ހުންނެވި އާއިޝަތު ނޫޝިން ވަހީދު ހުންނެވީ ރައީސް އޮފީހުގެ ކޮންސަލްޓެންޓެއްގެ ގޮތުގަ އެވެ. އޭނާ އެ ޖަމިއްޔާ އިން އިސްތިއުފާ ދެއްވީ ރިޕޯޓާ ގުޅިގެން ފާޑު ކިޔުން އަމާޒުވުމުންނެވެ.\n9 އޮކްޓޯބަރ, 2019 | 1:41\nއެހެން ވެޔޭ ލާދީނީ ސަރުކާރު ކިޔަނީ\n9 އޮކްޓޯބަރ, 2019 | 2:12\nއެހެންވީމައޭ ތިއެމޑޕ ބައިގަނޑަކީ ލާދީނީ ބައެކޭބުނަނީ. ވ. ސަލާމް\n9 އޮކްޓޯބަރ, 2019 | 2:54\n.މި ސަރުކާރު އަޑީގާ އޮވެގެން ހިންގާ ކަމެއްކަން


އަމާންކަން ލިބިފައިވާ ރަށާއި ޤަދީމީ ގެފުޅު9– DhiSalafiyyah\nއަމާންކަން ލިބިފައިވާ ރަށާއި ޤަދީމީ ގެފުޅު 9\n12/09/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚް މުޙައްމަދު މަޢޫން ޝަރީފް\nކަޢްބަތުﷲ ގެފުޅު އަދި މަސްޖިދުލް ޙަރާމް\nކަޢްބަތުﷲ ގެފުޅަކީ އެންމެ ފުރަތަމަ މިބިންމަތީގައި މީސްތަކުން މާތްﷲ އަށް އަޅުކަންކުރުމަށްޓަކައި ބިނާކުރެވުނު ގެކޮޅެވެ.\nއަބޫ ޛައްރު ރަޟިޔަﷲ ޢަންހު ރިވާކުރައްވައިފައިވެއެވެ.\nރަސޫލާ ޞައްލަﷲ ޢަލައިހި ވަސައްލަމްއާ ސުވާލުކުރެވުނެވެ. ”އެންމެ ފުރަތަމަ މިބިންމަތީގައި ބިނާކުރެވުނު މިސްކިތަކީ ކޮބައިތޯއެވެ؟”\nރަސޫލާ ޞައްލަﷲ ޢަލައިހި ވަސައްލަމް ޖަވާބުގައި ހަދީޘްކުރެއްވިއެވެ. ”މަސްޖިދުލް ޙަރާމްއެވެ.” ސުވާލުކުރެވުނެވެ. ”ދެން ކޮންމިސްކިތެއްތޯއެވެ؟” ރަސޫލާ ޞައްލަﷲ ޢަލައިހި ވަސައްލަމް ޖަވާބުގައި ހަދީޘްކުރެއްވިއެވެ. ”މަސްޖިދުލް އަޤްޞާއެވެ.”\nދެން ތިމަންކަލޭގެފާނު (އެބަހީ އަބޫ ޛައްރު) ދެންނެވީމެވެ. ”އެދެމެދުގައި ކިތައް އަހަރުވިތޯއެވެ؟” ރަސޫލާ ޞައްލަﷲ ޢަލައިހި ވަސައްލަމް ޖަވާބުގައި ހަދީޘްކުރެއްވިއެވެ. ”ސާޅީސް އަހަރެވެ.”\nނަމާދުގެ ޝަރުޠުތަކުގެ ތެރޭގައި ޤިބުލަޔަށް ކުރިމަތިލުން ވެއެވެ. ޤިބުލަޔަކީ ކަޢުބަތު ﷲ ގެފުޅެވެ. ޤިބުލައިގެ ނަންދެވިފައިވާ ސަބަބަކީ މީސްތަކުން ކަޢުބަތު ﷲ ގެފުޅާވީ ފަރާތަށް ކުރިމަތިލާތީއެވެ. އެބަހީ ނަމާދުކުރާމީހާ އެފަރާތަށް ކުރިމަތިލާތީއެވެ. އެކަލާނގެ ވަޙީކުރެއްވިއެވެ.\n﴿فَوَلِّ وَجْهَكَ شَطْرَ الْمَسْجِدِ الْحَرَامِ وَحَيْثُ مَا كُنتُمْ فَوَلُّوا وُجُوهَكُمْ شَطْرَهُ﴾ [البقرة: 144]\nމާނައީ: “ފަހެ، ޙުރުމަތްތެރިވެގެންވާ މިސްކިތާ (އެބަހީ ކަޢުބަތުﷲ ގެފުޅާ) ދިމާއަށް ކަލޭގެފާނުގެ މޫނުފުޅު ކުރިމަތިކުރައްވާށެވެ. އަދި ތިޔަބައިމީހުން ތިބި ކޮންމެ ތަނެއްގައިމެ، އެފަރާތައް ތިޔަބައިމީހުންގެ މޫނުތައް ކުރިމަތިކުރާށެވެ.”\nއިބްރާހީމްގެފާނަށް ކަޢްބަތުﷲ ގެފުޅުބިނާކުރުމަށް މާތްﷲ އަމުރުކުރެއްވިއެވެ. އަދި އެކަމުގައި އެކަލޭގެފާނުގެ ދަރިކަލުން އިސްމާޢީލްގެފާނު އެހީތެރިވެދެއްވިއެވެ.\nގެފުޅު ބިނާކުރުމާއިބެހޭގޮތުން އައިސްފައިވާ ވާހަކަތަކުގެ ތެރޭގައިވެއެވެ.\nއިބްރާހިމްގެފާނު އެކަލެގެފާނުގެ ދަރިކަލުން އިސްމާޢިލްގެފާނަށް ވިދާޅުވިއެވެ.\n”ތިމަންކަލޭގެފާނަށް މާތްﷲ އަމުރެއްކުރައްވައިފިއެވެ. މާތް ﷲ ތިމަންކަލޭގެފާނަށް ވަޙިކުރެއްވިއެވެ. ”ތިމަންރަސްކަލާނގެ ކަލޭގެފާނަށް އަމުރުކުރައްވާފަދައިން އެގެފުޅުބިނާކުރައްވާށެވެ.” ދެން އިބްރާހިމްގެފާނު، އިސްމާޢީލްގެފާނަށް ވިދާޅުވިއެވެ. ”ތިމަންކަލޭގެފާނަށް އެހީ ވާނަންތޯއެވެ؟” އިސްމާޢީލްގެފާނު ވިދާޅުވިއެވެ. ”އެހީވާނަމެވެ.”\nދެން އިބްރާހިމްގެފާނު ވިދާޅުވިއެވެ. ”ހަމަކަށަވަރުން މާތްﷲ ތިމަންކަލޭގެފާނަށް އަމުރުކުރެއްވެވީ އެހެރަތާނގައި ގެކޮޅެއްބިނާކުރާށެވެ.”\nއަދި އުސްވެލިފަރުބަދައަކަށް އިޝާރާތްކުރެއްވާ ވިދާޅުވިއެވެ. “އެހެރަ ހިސާބުގައި ތަރާގަނޑު(ފައުންޑޭޝަން) އަޅާށެވެ.” ދެން އިބްރާހިމްގެފާނު ގެފުޅުބިނާކުރައްވަމުން ޙަޖަރުލް އަސްވަދާއި ޖެހުމުން ޙަޖަރުލް އަސްވަދު (އެބާއްވަން ޖެހޭތަނުގައި) ބޭއްވިއެވެ. އަދި ގެފުޅު ޢިމާރާތްކުރައްވަމުން ގެންދެވިއެވެ.\nއިސްމާޢިލްގެފާނު އިބްރާހިމްގެފާނަށް ގެފުޅު ބިނާކުރައްވަން ބޭނުންވާ ހިލަގާ ގެނެސް ދެއްވަމުންގެންދެވިއެވެ. އަދި އެދެބަފައިން ވިދާޅުވަމުންގެންދެވިއެވެ.\n”އަޅަމެންގެ ވެރި ރަސްކަލާކޮ. އަޅަމެންގެ ކިބައިން ޤަބޫލުކުރައްވައިފާނދޭވެ! ހަމަކަށަވަރުން އިނބަރަސްކަލާނގެއީ މޮޅަށް އައްސަވާ ވޮޑިގެންވާ މޮޅަށް ދެނެވޮޑިގެންވާ ރަސްކަލާނގެއެވެ.” ސޫރަތުލް ބަޤަރާ 127\nއިސްވެ ދެންނެވުނު ފަދައިން އެންމެ ފުރަތަމަ ގެފުޅު ބިނާ ކުރެއްވީ އިބްރާހިމް ގެފާނެވެ. އޭގެފަހުން ތަފާތު އެތައްފަހަރެއްގެމަތިން ގެފުޅު އަލުން ބިނާކުރެވުނެވެ. މިގޮތުން ޤުރައިޝުން ރަސޫލާ ޞައްލަﷲ ޢަލައިހި ވަސައްލަމް ރަސޫލުކަމާއިގެން ފޮނުއްވުމުގެކުރިން ގެފުޅު ބިނާކުރި ފަހަރު ފާހަގަކޮށްލަން ޖެހެއެވެ.\nއެފަހަރު ގެފުޅު ބިނާކުރުމަށްޓަކައި ޤުރައިޝުން އެމީހުންގެ އެންމެ ޙަލާލު މުދާ އެއްކޮށް، އެމަސައްކަތް ކުރަމުންގެންދިޔައެވެ. ނަމަވެސް މަސައްކަތް މުޅިން ނުނިމެނީސް އެކަމަށްޓަކައި އެއްކުރި މުދަލާއި ފައިސާ ހުސްވެއްޖެއެވެ. ދެން ބާކީހުރިބައި ބައިބުރެއްގެ ބައްޓަމަށް ފާރެއްގެ ގޮތަށް ރޭނިއެވެ. އަދި އެތަނަށް ޙިޖުރުއޭ ކިޔުނެވެ.\nއެފާރުކޮޅާއި ބެހޭގޮތުން ޢާއިޝަތުގެފާނު ރަސޫލާ ޞައްލަﷲ ޢަލައިހި ވަސައްލަމްއާ ސުވާލުކުރެއްވިއެވެ.\n”އެފާރުކޮޅު ވަނީ ގެފުޅުގެ ތެރެއިން ހެއްޔެވެ؟”\nރަސޫލާ ޞައްލަﷲ ޢަލައިހި ވަސައްލަމް ޖަވާބުގައި ހަދީޘްކުރެއްވިއެވެ. ”ކަމަނާގެ ޤައުމުގެ މީހުން އެމަސައްކަތްކުރުމަށް އެއްކުރި ފައިސާ ހުސްވިވާހަކަ އެނގިނުލައްވާތޯއެވެ؟” ދެން އާޢިޝަތުގެފާނު ރަސޫލާ ޞައްލަﷲ ޢަލައިހި ވަސައްލަމްއާ ސުވާލުކުރެއްވިއެވެ.\n”ގެފުޅުގެ ދޮރުކޮޅު ހަމަބިމަށްވުރެ މަތީގައި އެހުންނަނީ ކީއްވެހެއްޔެވެ؟”\nރަސޫލާ ޞައްލަﷲ ޢަލައިހި ވަސައްލަމް ޖަވާބުގައި ހަދީޘްކުރެއްވިއެވެ.\n“އެއީ ޤުރައިޝުން އެބައިމީހުން ބޭނުންވާ ބަޔަކަށް ގެފުޅަށް ވަނުމަށް ފުރުޞަތުދިނުމަށާއި، ބޭނުންނޫން ބަޔަކު އެކަމުން މަނާކުރުމަށްޓަކައެވެ.\nކަމަނާގެ ޤައުމުގެމީހުން (އެބަހީ އިސްލާމްވީ މީސްތަކުން) ޖާހިލިއްޔަ ޒަމާނާއި ކައިރިކަމުން އެކަން މިދަނޑިވަޅުގައި ކޮށްފިނަމަ އެމީސްތަކުންގެ ހިތްތަކުގައި ނުތަނަވަސްކަން އުފެދިދާނެ ކަމަށް ތިމަންކަލޭގެފާނު ބިރުނުގަންނަވާނަމަ، އެފާރުކޮޅު ގެފުޅާއި އެއްކުރައްވާ އަދި ގެފުޅުގެ ދޮރުކޮޅު ހަމަބިމުގައި ޖެހޭވަރަށް ތިރިކުރައްވައިފީމުހެވެ.”\n”އޭ ޢާއިޝަތުގެފާނެވެ. ކަމަނާގެ ޤައުމުގެމީހުން (އެބަހީ އިސްލާމްވީ މީސްތަކުން) ޖާހިލިއްޔަ ޒަމާނާއި ކައިރިކަމުން އެކަން މިދަނޑިވަޅުގައި ކޮށްފިނަމަ އެމީސްތަކުންގެ ހިތްތަކުގައި ނުތަނަވަސްކަން އުފެދިދާނެ ކަމަށް ތިމަންކަލޭގެފާނު ބިރުނުގަންނަވާނަމަ، ގެފުޅުތަޅާލުމަށްފަހު މިހާރު ގެފުޅާއި ވަކިން ހުރިބައި ގެފުޅާއި އެއްކޮށް އެއްބިނާއެއްގެ ގޮތަށް ރާނާ، ބިންގަނޑާއި އެއްހަމައަށް ގެފުޅުގެ ބިނާ ތިރިކޮށް، އަދި ގެފުޅުގައި ދެ ދޮރުކޮޅުލާ، (އެއީ ހުޅަނގު ފަރާތަށް އެއް ދޮރު، އަދި އިރުމަތި ފަރާތަށް އެއް ދޮރު) ލައްވާހުށިމެވެ. އޭރުން ގެފުޅުހުންނާނީ އިބްރާހިމްގެފާނު ގެފުޅުބިނާކުރި އަސާސާއި އެއްވަރުވެފައެވެ.”\nޙިޖުރުގެ ތެރޭގައި ފަރުޟުނަމާދެއްކޮށްފިމީހާ އެނަމާދު އަލުން އިޢާދަކުރަންޖެހެނީ މިސަބަބަށްޓަކައެވެ.\nގެފުޅަކީ އެންމެހައި މީސްތަކުންގެ ޤިބުލައެވެ. އެޤިބުލައަށް ކުރިމަތިނުލާ، ކުރާ ނަމާދު ޞައްޙަނުވަނީ މިހެންވެއެވެ.\nގެފުޅު ފެންނަ ހިސާބުގައިވާ މީހާ ނަމާދުކުރާނީ ސީދާ ގެފުޅަށް ކުރިމަތިލައިގެން ހުރެއެވެ. އެއަށްވުރެ ދުރުގައިވާމީހާ ނަމާދުކުރާނީ ގެފުޅުވީ ފަރާތަށެވެ.\nމިއީ د. سليمان بن صالح الغصنލިޔުއްވާފައިވާ البلد الأمين والبيت العتيق ގެ ދިވެހި ތަރުޖަމާއެވެ.


Apple Ge Fanunnah Ufaaveri Habareh, April Gai Aa Airpod Eh Nerenee - Vaguthu\nކޮވިޑް-19: ފައްސި މަދު، ޓެސްޓް ވެސް މަދު - 19 މިނެޓް ކުރިން\nއެޕަލްގެ ފޭނުންނަށް އުފާވެރި ހަބަރެއް، އޭޕްރިލްގައި އާ އެއާޕޮޑެއް ނެރެނީ!\nއެޕަލްގެ ފޭނުން އަބަދުވެސް ތިބެނީ އެ ކުންފުނިން އައު ޕްރޮޑަކްޓެއް ނެރޭނެ ދުވަހެއްގެ އިންތިޒާރުގައެވެ. މި ފަރާތްތަކަށް މިވަނީ އުފާވެރި ހަބަރެއް ލިބިގެސް ގޮސްފައެވެ.\nރިޕޯޓުތައް ބުނާގޮތުން މި އަހަރުގެ އޭޕްރިލް މަހު އެޕަލް ކުންފުނިން ދެވަނަ ޖެނެރޭޝަންގެ އެއާޕޮޑެއް ނެރޭނެއެވެ. މިގޮތުން އެޕަލް އިން މިހާރުވެސް އެއާޕޮޑް ޕްރޯ ލައިޓް އަކާއި އެއާޕޮޑްސް3ނެރުމަށް މަސައްކަތްތައްވެސް އަންނަނީ ކުރަމުންކަން ފާހަގަކޮށްލެވެއެވެ.\nއެޕަލް އިން އޭޕްރިލް މަހު އެއާޕޮޑްގެ ތިންވަނަ ޖެނެރޭޝަންގެ އިތުރުން އައިފޯން އެސްްއީގެ ތިންވަނަ ޖެނެރޭޝަންގެ ފޯނެއްވެސް ނެރޭނެއެވެ. މިކަމާއި ބެހޭ ގޮތުން މާ ގިނަ މައުލޫމާތުތަކެއް ލިބިފައި ނުވި ނަމަވެސް، އެއާޕޮޑުގެ ޗާޖިން ކޭސް މިހާރަށް ވުރެން ސައިޒުން ކުޑަވާނެކަމަށް ރިޕޯޓުތައް ބުނެއެވެ.\nއެޕަލްގެ ޕްރޮޑަކްޓުތައް އާންމުކޮށް އަތުރަނީ ޗައިނާގައި ކަމުގައިވާއިރު، އެ ގައުމުގައި އެޕަލް ޕްރޮޑަކްޓުތައް ފުޅާ ދާއިރާ އެއްގައި ވިއްކަމުން އަންނަ ފިހާރަ ޗޭނަކުން ބުނެފައި ވަނީ މި ދެ ޕްރޮޑަކްޓުގެ އިތުރުން އެޕަލް އައިޕެޑުގެ މިނީ ވާޝަނެއްވެސް މި އަހަރުގެ ތެރޭގައި ނެރޭނެ ކަމަށެވެ.\nހުސްވި އަހަރު ރިލީސްކުރި އައިފޯނު 12 އަށް ބޮޑު ތަރުހީބެއް ލިބެމުން އަންނައިރު މި އަހަރުގެ ކުރީކޮޅު ރިލީސްކުރާ މި ޕްރޮޑަކްޓުތަކަށްވެސް ބޮޑު ތަރުހީބެއް ލިބޭނެކަމަށް ބެލެވެއެވެ.